
Jomfru  Inge  og  Røverne. 


1 det  Herrens  Aar  1178  — levede  der  ovre  paa  Falster  en  Lehns- 
mand  med  sit  eneste  Barn,  en  Datter  paa  18  Aar;  Inge  hed  hun  og 
hun  var  hans  Øjnes  Lyst.  Inges  Moster  Lone  — bestyrede  Huset.  Kai 
Pedersen,  der  var  Søn  af  Præsten  Jesper  Pedersen,  der  blev  radbrækket 
ovre  paa  Rygen,  da  han  for  10  Aar  tilbage  i Tiden  forsøgte  at  indføre 
Kristendommen,  var  fra  den  Tid  optaget  i Lehnsmandens  Hus. 

Tiden  gik. 

Inge  var  nu  en  ung  dejlig  Jomfru,  og  Kai  en  prægtig  Ungersvend  — 
og  begge  vare  de  — efter  den  Tids  Begreber  — vel  forfarne  i Læsning 
og  anden  Kundskab. 

Fra  Morgen  til  Aften  havde  de  nu  været  sammen  fra  ganske  smaa 
— og  altid  hed  det  »Aah  Kai  — pluk  den  Frugt  til  mig,«  eller  »Aah 
Kai!  vil  du  age  mig  til  Skovbakken«  eller  — »Kai,  vil  du  roe  mig  en 
Tur  ud  til  Fugleøerne«  — aldrig  bad  hun  den  anden  Skriver  — eller  de 
unge  Riddere,  som  gæstede  hendes  Hjem,  og  som  alle  bejlede  til  »skøn 
Inge«,  som  hun  kaldtes  — om  at  hjælpe  sig,  — nej,  altid  Kai  og  Kai 
og  atter  Kai. 

Intet  Under  altsaa,  at  Lehnsmanden  en  Dag  fik  den  Tanke,  at  de 
to  vist  mente  at  blive  Mand  og  Viv  — ligesom  da  de  var  smaa,  og  da 
det  jo  ingenlunde  var  et  passende  Parti  for  hans  skønne,  fornemme 
Datter,  kaldte  han  hende  til  sig  og  talte  saa  |lunde:  »Hør  nu,  Inge, 
min  kjære  Datter,  du  er  nu  18  Aar  og  udi  den  Alder,  hvor  man  giftes 
bort;  mangen  god  Riddersmand  har  allerede  anholdt  om  din  Haand  — 
mit  Barn.« 

»Det  har  jeg  aldrig  hørt  noget  om,  min  kære  Fader,«  udbrod  Inge 
forfærdet. 

»Jo!  seer  du,  mit  Barn,  de  haver  skikket  Bud  til  mig  — og 

anholdt  om  din  Haand.« 

»Aah,  Fa’er!  maa  jeg  blive  her  hos  Dig  altid;  jeg  kan  ikke  lide 
disse  Riddere,  de  ere  saa  vilde,  ikke  een  af  dem  er  mig  til  Behag.« 

»Hvem  er  dig  da  til  Behag,  lille  Inge?«  og  nu  saae  Faderen  skarpt 
paa  Datteren,  der  dog  ikke  slog  Øjnene  ned,  men  kun  rystede  paa  det 
søde  Hoved  og  sagde  troskyldigt: 

»Ja,  Fa’er!  jeg  veed  det  ikke  selv  — men  jeg  holder  saa  meget  af 
Dig,  af  Kai  og  saa  vor  gode  Ole  Præstemand  — andre  gode  Mænd 

kender  jeg  ikke.« 

»Ja!  ja!  mit  Barn,«  — sagde  Lehnsmanden  beroliget  — »ja!  jaf 

saa  venter  vi  til  »en  Riddersmand  med  Hjælm  og  Sværd  af  mig  din 

Haand  og  Mund  begær«  — som  der  staar  i den  gamle  Kæmpevise« 

— smaalo  Faderen  og  gik  velfornøjet  ind  paa  Skrivestuen. 

Men  skøn  Inge  hun  gik  stille  ud  i Abildgaarden;  der  satte  hun  sig 
under  et  blomstrende  Kirsebærtræ,  hun  foldede  Hænderne  i Skødet,, 
lænede  Nakken  op  mod  Stammen  og  saa  drømmende  op  i det  hvid- 
blomstrede Træ,  der  dryssede  sin  Snee  ned  over  hende,  og  hendes 
Tanker  fløj  saa  viden  om. 

»Hvor  det  man  være  skønt  og  herligt  at  elske,«  hviskede  him 
hen  for  sig — »skønt  og  herligt  at  blive  elsket;  »ja!  kommer  han,  den 
Riddersmand  — da  vil  jeg  vorde  hans«,  saadan  staar  der  jo  i Visen«  — 
og  saa  sang  hun  hele  Kæmpevisen  — alle  28  Vers. 

Hendes  klare,  rene  Stemme  lød  nu  hen  over  den  hele  Abildgaard. 

— og  mangen  Bondemand  og  hans  Viv  stod  stille  ude  paa  Lande^ 

vejen  for  at  høre  »Jomfru  Inges  Englerøst«,  som  de  altid  sagde.  , 

I Kirken  om  Søndagen,  da  var  det  den  Stemme  de  alle  sammen 
rettede  sig  efter. 

Der  var  idag  ogsaa  en  Anden  — der  stod  som  fastnaglet  derude 
paa  Landevejen,  saalænge  Sangen  varede.  Det  var  en  høj,  rank,  harnisk- 
klædt Ridder,  som  stod  der  med  Haanden  i Siden.  Hovedet  var  løftet 
og  de  brune,  mørke  Øjne  stirrede  op  i Luften.  Han  var  helt  bedaaret 
af  Sangen  og  hørte  og  følte  ikke  andet  end  den. 

Nu  taug  Inge;  — han  sukkede  dybt  — sænkede  Hovedet  og  saae 
sig  spejdende  om. 

Var  det  en  Drøm!  — Hvem  var  hun,  der  sang  saa  skønt. 

Han  spejdede  ind  i Abildgaarden,  men  tætte  Graner  skjulte  det 
indre  af  den. 

See!  derhenne  var  et  lavt  Sted  i Stengærdet!  i et  Spring  var  han 
ovre  — sagte  gik  han  frem  mellem  Granerne;  nu  stod  han  i Udkanten 
af  Granhegnet  og  saae  et  græsbevokset  Stykke  Jord,  hvor  der  stod  blom- 
strende Frugttræer. 

Henne  under  et  hvidtblomstrende  Kirsebærtræ  sad  en  Skikkelse  — 
saa  fin,  saa  lys  og  saa  dejlig  — var  det  virkelig  et  Menneske? 

Det  gyldne  Haar  faldt  i rige  Bølger  ned  over  Nakken  og  Skuldrene 
— kun  fastholdt  af  et  lyseblaat  Baand. 

En  hvid  Vadmels  Kjortel,  baldyret  med  en  lyseblaa  Bort  forneden 
og  for  de  vide  Ærmer  — faldt  i bløde  Folder  om  hendes  yndige,  unge 
Skikkelse. 

Et  stort  Sølvkors  hang  i en  Sølvkæde  omkring  hendes  Liv  — og 
Hænderne  laa  foldede  i Skødet. 

Hendes  Hud  var  saa  fin  og  lys  som  Æbleblomstens  Blade,  og 
Øjnene  — ja.  Øjnene  var  jo  som  Himlen  — saa  rene  og  saa  blaa,  det 
tyktes  Ridderen,  der  stod  som  fortryllet  ved  dette  Syn. 

Inge  sad  og  saae  op  i Luften  og  anede  ikke,  at  der  var  nogen,  der 
saa  paa  hende,  men  pludselig  kom  en  sort  Hund  farende,  da  sænkede 
hun  Hovedet  og  mødte  Ridderens  Øjne. 

Nu  var  det  hende,  der  sad  som  fastnaglet,  hun  bare  saae  og  saae. 

Der  stod  jo  han,  som  hun  havde  sjunget  om  — ham  Ridderen  i 
det  blaa  Harnisk  — hvor  han  saa  mandig  ud,  tænkte  hun,  og  hvor 
skøn!  det  var  jo  ham,  hun  havde  drømt  om  — og  ventet  paa,  at  han 
skulde  komme. 

»Hvem  er  I,  skøn  Jomfru?  aldrig  har  jeg  hørt  skønnere  Sang,  og 
aldrig  har  jeg  set  skønnere  Kvinde,  og  jeg  har  dog  seét  mangen  fager 
Jomfru  før.« 

»Jeg  hedder  Inge*  — nu  rejste  hun  sig  op  — »og  "Munkene  i 
Klosteret  har  lært  mig  a^  synge.« 

»Hedder  I Inge!  skøn  Inge!«  — han  kom  nu  nærmere  — »hvor 

I sang  underskønt  — jeg  gad  gerne  høre  saadan  Sang  paa  min  Borg  — 
saa  blev  det  saavist  strengt  at  drage  bort  i Ledding.« 

»Vil  Ridderen  ikke  ind  at  hilse  paa  min  Fader,  Lehnsmanden«  — 
og  nu  var  Inge  atter  sig  selv  og  huskede  paa  sine  Pligter. 

»Lehnsmanden!  saa  Lehnsmanden  er  Jer  Fader.  Godt  at  jeg  fik 
høre  Jer  Sang,  skøn  Inge  — nu  kan  Alt  vende  sig  til  det  Gode.« 

»Hvad  mener  I,  Hr.  Ridder?« 

»Aah!  jeg  mener  saavist  intet  — men  lad  mig  dog  endnu  en  Gang 
høre  Jer  dejlige  Stemme.  Jeg  troer,  jeg  bliver  et  bedre  Menneske 
derved.« 

»Ak  nej!  først  maa  I tømme  et  Velkomstbæger,  Hr.  Ridder  — saa 
byder  gammel  Skik,«  og  nu  gik  Inge  rolig  op  imod  Huset,  fulgt  af  den 
sorte  Hund  — som  venligt  slikkede  hendes  Haand. 

Ridderen  fulgte  hende  ikke  straks,  han  peb  i en  Fløjte  — og  lidt 
efter  brød  en  lang,  mørk  Væbner  frem  gennem  Granerne. 

Ridderen  sagde  ham  sagte  en  Besked  — Svenden  studsede  — og 
stod  saa  og  saae  længe  efter  sin  Herre,  som  nu  fulgte  Jomfruen  ind  i 
Huset. 

»Ho  hol  saa  Vinden  blæser  fra  den  Kant  — ja!  saa  vender  vi 
Skuden  en  lille  Stund«  — saa  smed  han  ærgerlig  sin  laadne  Hue  paa 
Hovedet  og  slentrede  bort  gennem  Granhegnet. 

„Den  blaa  Ridder^^ 

»I  skal  være  mig  velkommen,  »Ridder  Blaa«,«  sagde  Lehnsmanden 
venligt,  da  han  stødte  sit  Sølvbæger  med  den  skummende  Most  imod 
Ridderens  — »ja,  sandelig  skal  I være  mig  hjertelig  velkommen.  Det 
skal  være  herligt  at  høre  nyt  fra  Hove,  og  høre  om,  hvorlunde  det  staar 
til  med  Hæren.« 

»Ja!  — ved  Hove  kommer  jeg  ej  saa  gerne,  jeg  færdes  helst  paa 
Havet  med  mit  Vikingeskib  — og  kan  vel  gavne  Landet  paa  den  Vis 
ogsaa.« 

»Om  I kan!  ja  vel!  paa  den  allerbedste  Maade  — for  nuomstunder 
færdes  her  jo  saa  mange  Sørøvere  omkring  i Farvandene,  at  Landet 
trues  over  al  Maade,  selv  vi  paa  denne  fredelige  lille  0 kan  godt  vente 
en  skønne  Dag  at  se  Sørøvere  gaa  i Land  her  — og  saa  Gud  naade 
Kvinder  og  Kirken  — for  vi  Andre  hytter  os  vel  nok.« 

»Gud  forbyde  det,  Fa’er«  — sagde  Inge  blidt,  »nej  nu,  da  den 
kristne  Tro  spredes  over  hele  Landet,  — saa  kvæles  Hedenskabet  og 
saa  bliver  det  lysere  Tider  for  Landet!  — ej  sandt!  Hr.  Ridder?« 

»Jomfruen  har  saa  vist  Ret  — men  der  vil  dog  gaa  lange  Tider 
førend  en  vild  Viking  bøjer  Nakken  for  en  Munkekutte  — nej,  skal 
Noget  bøje  en  Mands  Sind  — da  maa  det  være  Kvindesmil  — Kvinde- 
sang og  Kvindetale  — saa  mener  jeg  skøn  Jomfru,  og  I maa  nu  atter 
synge  en  af  de  gæve  Riddersange  for  mig.« 

Inge  smilede  glad  — hentede  sin  Luth  og  sang  saa  om  den  »vilde 
Ridder  Rolf«  — der  blev  lænkebunden  af  »skøn  Estrids«  gule  Lokker 
— og  blev  hende  en  fuldtro  Ridder. 

Den  Fremmede  — der  havde  taget  sit  Harnisk  af  — sad  nu  der  i 
en  mørkeblaa  Klædeskittel,  med  sømbeslaaet  Læderbælte  om  Livet  og 
højrøde  Benklæder,  der  sluttede  tæt  om  Benet.  Nu  var  han  en  hel 
anden  Person  — langt  mere  venlig  og  mild. 

Den  ene  Arm  støttede  han  paa  Knæet  og  saa  lod  han  sin  Haand 
langsomt  glatte  hen  over  sin  laadne  Ven,  Rolfs  Hoved  — men  Øjnene, 
de  dybe  brune  Øjne,  veg  ikke  fra  Inge  — der  nok  saa  frejdig  sad  og 
sang  — og  ikke  havde  mindste  Anelse  om,  hvem  egentlig  den  Fremmede 
var  — kun  at  han  var  den  Ridder,  hun  havde  ventet  paa  — ham,  hun 
havde  drømt  om  — ham,  hun  vilde  elske  og  tilhøre  for  hele  Livet. 

Der  blev  sjudet  og  der  blev  baget  og  braset  udi  Stegerset  — og 
Præsten  Ole  og  hans  Hustru  blev  budne  til  Middagsgildet  og  den  arme 
Kai  Jespersen  maatte  agere  Mundskænk  ved  Bordet  — og  det  var  intet 
Under  at  Haanden  rystede  saa  saare,  da  han  iskænkede  den  røde  Most 
for  den  Fremmede  — thi  han  maatte  jo  se  paa,  at  »skøn  Inge«  — hans 
Inge  — hans  Legekammerat  — hans  eet  og  alt,  at  hun  kredensede 
Bægeret  for  Ridderen  og  samtidig  saa  ham  ind  i Øjet  med  saa  megen 
Kærlighed,  at  den  arme  Kai  blev  aldeles  svimmel  derved. 

Om  Aftenen  maatte  Inge  atter  sjunge.  Ude  i Abildgaarden  sad  de 
saa  — og  Maanen  belyste  de  to  lykkelige  unge  Mennesker,  som  vekslede 
Ord  og  Blikke,  og  til  Slut  et  varmt  Haandtryk,  der  sagde  mere,  end  Ord. 

Den  næste  Morgen  mødtes"  de  Unge  atter  — og  atter  blev  der 
sjudet  og  braset  og  atter  blev  der  sjunget  og  leget  Tavlebord,  og  efter 
Middag  vandrede  Inge  med  sin  Fader  og  Ridderen  ned  ved  Stranden  og 
foreviste  ham  alt,  hvad  som  seværdigt  var  paa  Øen. 

Lehnsmanden,  der  nu  vidste,  at  Ridderen  ejede  en  stor  Borg  paa 
Nordsiden  af  Møen  og  næsten  hele  den  nordlige  Del  — der  den  Gang 
var  en  0 for  sig,  — ønskede  intet  hellere,  end  at  se  den  Fremmede 
som  sin  Datters  Bejler. 

Trende  Dage  blev  den  Fremmede  som  Gæst  hos  dem  — og  da  han 
saa  bød  Farvel  — følte  de  Alle,  at  der  maatte  siges  noget. 

Den  »blaa  Ridder«  greb  da  Ingers  Haand  og  sagde  bevæget: 

»Inge!  Jomfru  Ingel  vil  I vente  paa  mig  — vil  I vente  paa  mig, 
til  jeg  kommer  tilbage  fra  et  Togt,  som  jeg  haver  givet  mit  Ord  paa  at 
anføre?  — Ingen  uden  I,  Inge,  — ! ingen  uden  I skal  blive  min  Hustru, 
— skal  blive  den,  der  byder  paa  min  Borg!  — dog  veed  jeg  ej,  naar 
jeg  kommer  tilbage,  — ej  heller  om  jeg  nogensinde  kommer  tilbage  — 
men  ved  Svante  — ved  — ved  min  Ære  og  Tro  — lever  jeg,  da 
henter  jeg  Eder  — saavist  Eders  Fader  da  vil  give  sit  Minde  dertil.« 

»Ved  Gud  jo  ! ingen  kan  være  mig  en  kjærere  Støtte  for  mit  eneste 
Barn  end  netop  I — »Ridder  Blaa«  — og  vil  Gud  kommer  I nok  ad 
Aare  og  henter  min  Datter  med  Sang  og  rned  Spil.« 

Inge  stod  og  saa  lige  ned  for  sig  — men  med  et  lagde  hun  sit  lille 
Hoved  ind  mod  Ridderens  Skulder  og  hulkede  heftigt. 

Den  stærke,  haarde,  stolte  Ridder  blev  urolig,  — han  løftede  Inges 
Hoved  og  saae  hende  ind  i de  taarefyldte  Øjne  og  Udtrykket  i hans 
Ansigt  var  dybt  bevæget. 

»Inge!  — Inge!  — jeg  kommer  aldrig  igen  — for  nu  veed  jeg, 
at  jeg  elsker  jer  over  al  Maade  — derfor  kan  jeg  nu  ikke  bedrage 
Eder.  Jeg  er  Hedning,  Inge,  jeg  er  Viking  og  Røver.  — Jeg  troer  paa 
Svantevit  og  vil  aldrig  bøje  Knæ  for  en  Præst  eller  Munk.  — 

I er  for  god  for  mig,  Inge,  — det  føler  jeg  nu  — I har  heelt  for- 
hekset mig,  Inge!  — Jeg  kom  hertil  Øen  for  at  røve  og  plyndre,  mine 

3 Skibe  laa  skjulte  omme  bag  Skovpynten. 

Da  jeg  kom  hertil  for  at  spejde,  — da  hørte  jeg  Jer  Sang  — og 
I tog  mig  fangen,  Inge.  Jeg  sendte  min  Væbner  bort  med  Bud  om  at 
lade  mine  Skibe  sejle  over  til  min  egen  Klint,  og  vente  paa  mig  der. 

Nu  drager  jeg  paa  Vikingetog  — røver  og  plyndrer  — brænder  og 
skænder,  fordi  saadan  vil  naine  Svende  — de  vilde  Busser  ovre  fra 

Møen  — men  — nu  veed  jeg,  at  jeg  blev  et  bedre  Menneske,  om  I 

blev  min  — kære  Inge  — at  jeg  aldrig  — aldrig  fanger  Lykken  mere.« 


12 


Saa  slog  han  heftig  Armene  om  Inge,  — knugede  hende  til  sig,  — 
som  vilde  han  aldrig,  — aldrig  mere  slippe  hende  og  styrtede  saa  bort 
gennem  Granlunden  — medens  Lehnsmanden  stod  aldeles  maalløs  og 
saa  efter  ham.  — 

Men  Inge  strakte  begge  Armene  ud  og  raabte  fortvivlet: 

»Bliv!  bliv!  jeg  vil  jo  følge  jer!  — jeg  vil!«  og  saa  segnede  hun 
om  i sin  Faders  Arme. 

Lehnsmanden  raabte  og  kaldte  i sin  Hjerteangst,  og  Kai  kom  løbende 
og  bar  Jomfru  Inge  ind  i Stuen  og  lagde  hende  paa  Løjbænken. 

Han  havde  hørt  alt,  — den  stakkels  Kai,  han  havde  staaet  ved 
Bislaget  bag  Humlerankerne. 

Nu  laa  hun  der  hvid  og  bleg;  — forsigtig  lagde  han  en  Pude  under 
hendes  Hoved,  badede  Panden  med  Krusemyntevand,  som  altid  stod  paa 
Bordet,  alt  imedens  han  stille  hviskede: 

»Inge!  Inge!  min  kæreste  Inge  — hvad  har  man  gjort  ved  Dig! 
hvad  har  de  dog  gjort  ved  Dig,  min  lille  Inge.« 

Lehnsmanden  derimod  — stod  henne  ved  Bordet  med  Haanden  i 
Siden;  den  anden  Haand  drejede  og  vred  i det  stride  Overskæg  — saa 
det  knasede  mellem  Fingrene. 

Sætte  efter  ham  — straks,  — lade  ham  fange,  aah  nej ! nej ! for 
Inges  Skyld  — nej!  Lade  ham  løbe!  — lade  ham  sejle  hjem  og  saa 
melde  alt  til  Kong  Valdemar?  Nej!  nej!  nej!  for  Inges  Skyld  — nej! 

»Jeg  lader,  som  om  intet  er  sket,  — det  er  det  klogeste,«  tænkte 
han  til  Slut  — og  derved  blev  det,  — og  nu  først  vendte  han  sig  til 
sin  Datter. 

Hun  sad  oprejst  og  støttede  sit  Hoved  i Haanden  — og  saae  saa 
drømmende  og  fortvivlet  ud,  at  Faderen  blev  dybt  rørt,  greb  hendes 
Haand  og  sagde  mildt: 

»Naa!  naa!  min  Skat!  tab  nu  ikke  Modet,  se  til  at  glemme  ham; 
han  er  Dig  ikke  værd ! se  bare  til,  at  Du  kan  glemme  ham  — den ! — 
den!  Røver!  — den  Hedning! 

Taarerne  løb  ustandseligt  ned  ad  Inges  blege  Kinder;  hun  sad  og 
saae  lige  ud  med  et  stillestaaende  Udtryk  i Ansigtet.  Saa  hviskede  hun 
hen  for  sig:  »Glemme!  glemme  ham!  Ja!  jeg  vil  se  at  glemme  ham! 
glemme  alt!«  saa  skjulte  hun  Ansigtet  i sine  Hænder  og  hulkede  heftigt. 

»Ret  saa,  lille  Inge!  ret  saa!  glem  ham,  glem  det  Hele!  ej  heller 

taler  vi  til  en  Moders  Sjæl  om  ham;  om  hans  Besøg.  Vel  Inge? 
vel  Kai?« 

»Til  ingen  nævner  jeg,  hvem  han  var!  det  sværger  jeg,«  sagde  Kai 
alvorligt,  lagde  Armene  overkors  paa  Brystet  og  bøjede  Hovedet. 

»Ingen  skal  vide  hvem  »den  blaa  Ridder«  er  — det  sværger  jeg«, 
hviskede  Inge,  men  Taarerne  faldt  mange  og  tunge  ned  fra  de  søde 
bedrøvede  Øjne. 


I de  første  fjorten  Dage  efter  denne  Begivenhed  gik  Lehnsmanden 
om  som  paa  Gløder. 

Saa  han  til  sin  Datter,  da  mødte  ham  et  blegt  Aasyn  med  rød- 
grædte  Øjne. 

Saae  han  til  Kai,  den  ellers  saa  muntre,  livsglade  Kai,  — da  mødte 
ham  et  Aasyn  saa  blegt  og  forstenet,  som  om  han  gik  mod  Døden;  og 
Moster  Lone  — den  milde,  venlige  Kvinde,  — hun  gik  nu  stille  om  — 
med  betænkelige  Miner. 

Da  hændte  det,  at  der  kom  Bud  fra  Roskilde  om,  at  Lehnsmanden 
havde  at  møde  der  hurtigst  muligt,  og  han  drog  straks  afsted. 

Moster  Lone  var  glad  ved  at  se  Inge  gaa  saa  rolig  omkring  og 
passe  sin  Dont. 

Men  Inges  Ro  var  kun  tilsyneladende,  thi  i sit  inderste  Hjerte  var 
hun  ligesaa  bedrøvet  som  før  — men  en  Tanke  stod  fast  hos  hende  — 
en  Tanke  modnedes  mere  og  mere,  og  det  var: 

»Jeg  rejser  over  til  Møen  og  seer  hans  Borg,  nu  medens  han  er 
borte  paa  Togt.  — 

Maaske,  — maaske  kan  jeg  omvende  ham  til  Kristendommen!  — 
Maaske  kan  jeg  aabne  hans  Øjne  for  det  grusomme  i Hedenskabet  — 
og  maaske  jeg  saa  kan  vorde  hans  Viv! 

»Jeg  glemmer  ham  dog  aldrig!  aldrig  glemmer  jeg  hans  dejlige 
brune  Øjne!  aldrig  glemmer  jeg  hans  gode  Smil,  aldrig  vil  jeg  ophøre 
at  elske  ham.« 

Hun  kaldte  nu  Kai  ud  i Abildgaarden  og  der,  — hvor  de  som 
Børn  havde  leget  Mand  og  Kone,  — der  satte  de  sig  nu  ned  paa  en 
Mosbænk  og  saa  aabnede  Inge  sit  Hjerte  for  sin  trofaste  Barndomsven, 
og  bad  ham  om  at  blive  hendes  Følgesvend  og  Vejleder  i dette  vovelige 
Foretagende. 

Kai  sad  som  en  Billedstøtte  og  hørte  paa  denne  Bekendelse; 
pludselig  rejste  han  sig  op  og  sagde  med  bævende  Stemme: 

»Jomfru  Inge,  det  ske,  somi  lyster;  aldrig  skal  jeg  svigte  Eder;  — 
jeg  takker  Gud  for  at  I betroede  Eder  til  mig  og  ikke  drog  ene  over  til 

— til  ham.« 

Efter  Middagen  bad  saa  Inge  Moster  Lone  om  Lov  til  — den  næste 
Dag  at  gæste  et  Næstsødskendebarn,  hun  havde  derovre  paa  Møen;  saa 
nær  laa  Gaarden,  at  man  kunde  se  Solen  blinke  i Ruderne  derovre. 

Moster  Lone  gav  villig  sit  Samtykke,  naar  blot  Kai  vilde  følge  Inge, 
thi  ene  kunde  en  Kvinde  ikke  gaa  ti  Skridt  i de  ulovlige  Tider. 

Inge  fyldte  nu  en  Pose  med  gammelt  Linned,  Plaster  og  Bind,  samt 
lægende  Balzam  og  Urter,  sorn  hun  havde  fra  Klosteret,  hvor  hun  havde 
lært  at  behandle  Syge  og  Saarede. 

Hendes  Tanke  var  denne: 

»Han  kan  komme  hjem,  saaret  og  lemlæstet,  saa  vil  jeg  pleje 
ham  — og  vil  Guds  Moder  staa  mig  bi,  kan  jeg  maaske  redde  baade 
hans  Legem  og  hans  arme  Sjæl;«  hun  følte  en  varm  inderlig  Glæde  ved 
den  blotte  Tanke  og  ikke  et  Minut  kom  den  Frygt  op  i hende: 

»Du  kan  blive  mishandlet  og  dræbt  af  hans  vilde  Svende«  — nej, 
kun  Tanken  om  at  gjensee  ham,  redde  ham  — kun  den  opfyldte  hendes 
rene  Sjæl. 

Den  næste  Morgen  tidlig  vandrede  de  to  Unge  da  af  Sted.  — Kai 
med  en  fyldt  Madpose  over  Skulderen. 

De  gik  Haand  i Haand,  som  de  saa  ofte  havde  gjort  som  Børn,  og 
da  de  kom  til  det  Vand,  som  den  Gang  adskilte  Møen  fra  Falster  — 
og  som  den  Gang  kun  var  to  Alen  bredt,  da  gik  de  trøstig  ud  paa  det 
Gangbræt,  der  var  lagt  over  Vandet,  og  vandrede  saa  videre  ind  paa 
Møen ; ved  en  Vig  laa  en  god  Roebaad. 

»See  nu,  Kai,  nu  tinger  vi  denne  Baad,  og  saa  roer  vi  udenom 
»lille  Møen«,  hen  under  »store  Møen«,  ikke  sandt,  Kai? 

»Ridderen  har  beskrevet  mig,  hvordan  han  lægger  til  ved  en  Bro, 
der  er  dannet  af  100  store  Stene  — saa  store,  som  smaa  Bønderhuse 

— sagde  han  i Spøg;  og  er  vi  først  der  — skal  jeg  nok  finde  Vej 
op  af  Klinten  mellem  sølvbladede  Daffner  og  Vedbend  — og  jeg  ved 
med  Vished,  at  Gud  er  med  os  — Kai.« 

Saaledes  skete  det  da,  — og  de  roede  ufortrødent  begge  to. 

Da  Klokken  var  to  var  de  naaet  hen  til  de  hundrede  store  Stene, 
og  her  steg  de  saa  i Land  og  æntrede  nu  fra  Sten  til  Sten,  — trækkende 
Baaden  efter  sig  langs  med  den  halsbrækkende  Bro. 

Da  de  naaede  Land,  trak  de  Baaden  op,  vendte  den  om,  og  saa 
satte  de  sig  ned  bag  ved  den  og  spiste  for  tredie  Gang  af  deres  Mad- 
kurv, alt  imedens  Vor  Herres  dejlige  Sol  skinnede  paa  dem,  og  det 
stille,  klare  Vand. 

»Hvor  her  er  skønt,«  udbrød  Inge  uvilkaarlig,  seer  du  de  dejlige 
sølvbladede  Træer  der  hænger  ned  over  Kridtklinten,  — det  er  som 
han  beskrev  mig  det;  men  nu  tør  vi  ikke  tøve  længere,  min  Ven.« 

Da  de  naaede  Stien,  som  førte  op  ad  Klinten,  saa  saae  de  be- 
tænkeligt opad;  det  forekom  dem  umuligt  at  komme  derop  igennem  det 
vilde  Krat. 

Langsomt  vandrede  de  dog  opad,  og  opad  og  opad  — og  lige  langt  . 
tyktes  dem,  at  der  var  tilbage. 

Ofte  maatte  de  krybe  over  paa  andre  Klippestykker,  naar  Kildeløb 
havde  gjort  Kridtet  for  slimet  til  at  staa  fast  paa  — men  endelig  — 
endelig  var  de  oppe  — oppe  i en  Skov,  — hvor  kun  en  enkelt  smal 
Sti  slyngede  sig  fremad. 

Inge  lyttede.  »Hys,  Kai!  hørte  du  ikke  noget?  hys,  mig  tykkes, 
det  er  Aareslag!  hys!  hør!« 

Kai  lyttede,  saa  løb  han  hen  til  Kanten  af  Fjeldet  og  kiggede  ned ; 
han  kom  angst  tilbage.  Ak!  ja!  Jomfru  Inge,  — der  nærmer  sig  et 
Vikingeskib  med  røde  og  hvide  Sejl,  — lad  os  skynde  os  — det  er 
sikkert  Røverne,  der  vender  hjem.« 

Nu  vandrede  de  utrætteligt  fremad,  — og  efter  en  Times  besværlige 
Gang  i den  bløde,  fugtige  Skovbund,  stod  de  pludselig  i Udkanten  af 
Skoven,  — og  see!  — der  nede  i Dalen  omgiven  af  en  Grav  med  Vand, 
— der  laa  Ridderborgen. 

Stor  og  smuk  var  den  — bygget  af  røde  Sten  med  Taarne  og 
Tinder  — ^ og  en  statelig  Vindebro,  som  førte  over  Graven. 

»Hvor  den  Borg  er  smuk!  det  er  hans!  — lev  nu  vel,  Kai,  nu 
maa  du  forlade  mig,  — men  om  trende  Dage  eller  saa  — maa  du 
atter  stevne  hid,  og  vi  skal  da  mødes  igen,  hvis  Guds  Moder  vil  bevare 
os!  Lev  vel!  lev  vel;«  han  trykkede  et  Kys  paa  hendes  Haand;  Inge 
ilede  over  Dalstrøget  op  til  Vindebroen  og  her  kom  en  stor  sort  Hund 

farende  imod  hende  med  Halen  i Vejret  — og  parat  til  at  styrte  sig 
over  hende  — men  pludselig  kendte  den  hende  igen,  og  foer  glad  op 
af  hende,  der  jo  havde  fodret  den  i de  trende  Dage,  den  var  hos  dem. 

»Rolf!  Rolf!  min  kære,  gode,  trofaste  Rolf.«  Og  Inge  lod  den 
overslikke  Hænder  og  Ansigt. 

»Gid  Alle  vilde  tage  saa  vel  imod  mig,  som  du,  du  gamle  Rolf  — 
saa  var  det  ingen  Sag.« 

Langsomt  og  forsigtigt  gik  hun  over  Broen  og  saae  sig  spejdende 
om  — men  der  var  ikke  et  Menneske  at  opdage.  Nu  stod  hun  i 
Borggaarden  — men!  store  Gud!  hvad  var  dog  det?  hvad  var  det  for 
en  skrækkelig  Figur,  der  stod  henne  under  et  højt,  ildrødt  Trætag,  der 
blev  baaret  af  fire  røde  Træsøjler? 

Et  Uhyre  — bemalet  med  spraglede  Farver!  et  Hoved  med  4 
Ansigter  — et  til  hvert  Verdenshjørne.  Skrækkelig  saae  dette  Billede 
ud  med  de  stive,  grønne  Øjne,  og  de  hvide  Tænder.  Sort,  tjavset  Haar 
hang  ned  under  en  Guldkrone,  og  to  tykke  Træarme  struttede  ud  til 
hver  Side  — parat  til  at  kryste  sine  Offere  — tænkte  Inge  — der  nu 
rystede  over  hele  Legemet  af  bare  Angst  og  Uhygge. 

»Det  erSvantewit!  o!  Gud,  og  den  Stenblok  med  Øksen  og  Kniven, 
det  er  Offerstenen. 

Der  er  Blod  paa  Stenen,  — Menneskeblod  — o!  Gud!  hjælp  mig 
nu,  for  nu  er  jeg  ved  at  tabe  Modet.« 

Hun  sneg  sig  langsomt  fremad  — langs  med  et  højt  Murværk  og 
naaede  hen  til  Borgen;  gik  sagte  op  ad  de  fire,  høje  Stentrin,  som  førte 
op  i Forhallen,  hvortil  den  store  jernbeslagne  Dør  stod  aaben. 

Intet  Menneske  var  at  see  — men  — jo!  nu  hørte  hun  Nogen  gaae 
ovenpaa. 

I gruelig  Angst  saae  hun  sig  om. 

»Hvor!  hvor!  skulde  hun  krybe  i Skjul. 

Rask  aabnede  hun  Døren  til  et  af  de  store  Egetræs  udskaarne  Skabe, 
som  dækkede  hele  den  ene  Væg  i Forhallen,  men  lukkede  den  lige  saa 
hurtigt  — thi  det  var  fyldt  med  Sække,  fyldte  med  — ja  — vel  sagtens 
ranet  Gods  — og  der  var  ikke  mindste  Plads  for  hende.  I det  sidste 
Skab  var  der  nogle  Sengeklæder  — her  krøb  hun  hastig  ind,  tog  Nøglen 
af  og  trak  Døren  tæt  til. 

Rolf  gøede  og  skrabede  paa  Døren  for  at  komme  ind  til  hende, 

men  hun  holdt  fast  i en  Krog,  der  var  i Døren  — og  stod  saa  og 
rystede  af  Angst  for  at  blive  opdaget,  fordi  Hunden  gøede  saadan. 

Nu  hørte  hun  dem  atter  gaa  ovenpaa  — og  nu  — nu  — kom  der 
Nogen  ned  af  den  gamle  Egetræs  Trappe,  der  knagede  under  et  Menne- 
skes Fodtrin. 

»Aah,  Guds  Moder,  staa  mig  nu  bi  i min  Nød,«  — bad  hun  inder- 
ligt, — og  see,  i samme  Øjeblik  foer  Rolf  ud  af  Døren,  — over  Gaards- 
pladsen  — hen  over  Vindebroen;  gøende,  og  i rasende  Fart  satte  den 
afsted  med  Tungen  ud  af  Halsen. 

I det  Skab,  hvori  Inge  stod  — var  der  et  Vindue  ud  imodGaarden; 
hun  kiggede  ud,  og  saae  nu,  at  der  ovre  ved  Enden  af  Skoven  kom  en  - 
Skare  udrustede  Krigere  frem;  varligt  gik  de  over  det  høje  Dige  og 
varligt  gik  de  over  den  mosede  Enggrund;  nu  saae  hun  det  — de  kom 
to  og  to  — bærende  saarede  Kammerater  imellem  sig. 

»Gode  Gud!  om  det  nu  var  ham,  der  var  saaret,  maaske  død!  og 
Inge  vaandede  sig  af  Angst. 

Endelig  kom  de  over  Vindebroen,  hvor  Rolf  tog  imod  dem  med 
vilde  Hop,  — langsomt  kom  de  nærmere  — nu  var  de  ved  Døren  — 
og  nu  saae  hun  paa  Dragten,  at  det  ej  var  ham  — men  en  fremmed, 
lemlæstet  Kriger. 

Der  kom  nu  flere  og  flere,  og  alle  blev  de  lagt  ned  ud  i Forhallen. 

Hun  hørte  saa  en  skingrende  Kvindestemme,  der  raabte: 

»Sidsel!  kom  her  med  Bolstre  til  de  Saarede  — men  rap  Dig  dit 
Utyske. « 

Nu  blev  der  aabneP  Skabe,  og  hun  hørte  dem  slæbe  og  tumle  — 
hun  hørte  ogsaa  Jamren  og  Klage  af  de  Saarede. 

Der  blev  nu  med  en  Haand  raget  uden  paa  Døren  til  det  Skab 
Inge  var  i, 

»Nøglen!  din  Skarnsterne!  hvor  er  Nøglen?  din  kristne  Hund!  — 
Skaf  den  — eller  dit  Blod  skal  flyde  for  Svantewit.« 

»Vi  brækker  Døren  op«  — hørte  hun  en  raa  Stemme  sige  — og 
nu  sank  hun  i Knæ  paa  Puderne  derinde  af  bare  Angst. 

Et  højt  Skrig  lød  der  ude  i Hallen,  og  saa  saae  hun  en  Kvinde- 
skikkelse fare  hen  over  Gaardspladsen  og  op  til  Vindebroen. 

Det  brogede  Hovedsæt  faldt  af  hende,  og  det  lange  sorte  Haar 
flagrede  for  Vinden;  store  Guldringe  glimtede  i hendes  Øren. 

Hvad  Kj ærlighed  formaar.  2 

»Min  Søn!  min  Søn!«  raabte  hun  og  styrtede  sig  hulkende  henover 
en  Saaret,  som  blev  baaren  af  fire  harniskklædte  Mænd. 

»Gaa  til  Svovlpølen,  Kvinde!  I dræber  jo  Jer  Søn,«  og  den  ene  af 
Mændene  sparkede  til  den  ulykkelige  Moder,  der  tumlede  baglænds  om, 
men  dog  hurtig  rejste  sig  — og  gik  saa  stille,  hulkende  ved  Siden  af 
Baaren  med  sin  Haand  om  Sønnens  blodige  Haand. 

Inge  aandene  næppe  af  bare  Angst. 

Uvilkaarlig  greb  hun  til  Krogen  paa  Døren  som  om  hun  vilde  ud, 
men  hun  betænkte  sig. 

Nu  var  de  inde  i Forhallen  — nu  hørte  hun  Moderen  hulke: 

»Huno!  min  Søn!  lever  Du!  Huno!  saa  atter  Hulken.  Saa  hørte 
hun  hvordan  de  løftede  den  Saarede  — men  hun  kunde  intet  se  — nej, 
det  holdt  hun  ikke  ud. 

Sagte  aabnede  hun  Døren  paa  Klem  og  saae  nu,  at  de  alle  vendte 
Ryggen  til,  og  var  optagne  af  at  faa  Rustningen  af  deres  Høvding,  som 
laa  med  blodig  Pande  og  lukkede  Øjne. 

Langsomt  lod  hun  sig  glide  ud  af  Skabet,  salte  Nøglen  sagte  i — 
og  lod  sig  saa  glide  henimod  Gruppen  langs  med  Skabene. 

Pludselig  løftede  hun  begge  Armene  i Vejret  og  raabte  med  høj 
Stemme : 

»Den  Herre  Jesus  sender  mig  for  at  frelse  Jer  Søn.« 

Alle  vendte  sig  bestyrtede  om,  og  Hunos  Moder  blev  aldeles  maalløs 
ved  dette  uventede  Syn.  Denne  fine,  blege  Kvindeskikkelse  i den  hvide 
Vadmelskjortel,  og  med  det  store  Sølvkors  i de  oprakte  Hænder  — 
gjorde  et  dybt  og  ærefrygtvækkende  Indtryk  paa  denne  raa  Kvinde 
— der  rejste  sig  op  fra  Sønnen  og  strakte  Armene  bedende  ud 
imod  Inge. 

»Frelse  min  Søn!  kan  I det?« 

Inge  knælede  nu  ned  og  tog  fat  med  — og  saa  let  og  behændig 
gjorde  hun  alt,  at  de  raa  Røvere  ærbødig  veg  til  Side  og  lod  hende 
raade. 

»En  Seng!«  bød  Inge  med  fast  Røst  — »men  hernede  — han 
taaler  saavist  ej  at  bæres  op  af  Trapperne.« 

»Her!  her!  her  er  en  Seng  til  min  Søn!«  og  Moderen  aabnede  en 
Dør  ind  til  et  rummeligt  Kammer  — hvor  der  stod  eh  stor  Himmelseng. 

»Tag  nu  fat  med  — men  langsomt selv  tog  Inge  fat  under  den 
Saaredes  Arme,  og  nu  gik  det  Fod  for  Fod  gjennem  Hallen. 

Snart  laa  Huno  i Sengen,  og  Inge  trak  sagte  det  svære  Silkeomliæng 
bort  og  tog  saa  og  klippede  Ærmet  op  paa  den  Syges  Kjortel  — trak 
det  lempelig  bort  og  se,  der  var  det  værste  Saar;  et  dybt  Hug  som  af 
en  Økse  i Overarmen. 

Nu  kom  det  hende  til  Gode  alt  det,  hun  havde  lært  i Klosteret,  og 
omhyggeligt  udvadskede  og  forbandt  hun  det  svære  Saar;  saa  varsomt 
og  kyndigt  gjorde  hun  det,  at  Hunos  Moder  greb  en  Flig  af  hendes 
Kjortel  og  kyssede  den  ærbødigt. 

Nu  kom  hun  ti]  Pandesaaret  — og  her  klippede  hun  ubarmhjertig 
de  lange  sorte  Haarlokker  af  — rakte  dem  hen  til  Moderen,  der  modtog 
dem  i sine  rystende  Hænder. 

Roligt  og  stille  syslede  hun  om  den  Syge,  og  en  Time  senere  laa 
han  der  saa  hvid  om  Kind  — med  Bind  om  Hoved,  Bind  om  Armen; 
nu  knælede  Inge  ned  og  bad  højt  en  Bøn  for  den  Syge. 

Derpaa  aabnede  hun  et  af  de  store  Vinduer  og  lod  den  rene,  friske 
Sommerluft  strømme  ind  i den  beklumrede  Stue. 

En  højrygget  Stol  satte  hun  hen  til  Sengen,  saa  tvang  hun  lempelig 
Hunos  Moder  ned  i den  og  sagde  hviskende: 

»Nu  maa  I vaage  her  over  Eders  Søn,  og  saa  snart  han  vaagner, 
giver  I ham  af  denne  Styrkedrik  med  denne  Ske.« 

Inge  tog  nu  en  Flaske  op  af  sin  Taske  og  gav  den  og  Skeen  til  den 

Syges  Moder  — der  nu  var  saa  from  som  et  Lam. 

»Nu  gaar  jeg  ud  og  hjælper  de  andre  Saarede.« 

>Tak  ! Tak!  hvem  I saa  end  er!  Tak  for  hvad  I har  gjort  for  min 

Søn,  Svantevit  velsigne  Eder  derfor ! men  — de  andre  Saarede  er  Krigs- 
fanger næsten  allesammen  — lad  dem  ligge  — de  skal  dog  offres  til 
Svantevit  i Morgen  — før  kommer  min  Søn  sig  ikke.« 

»Det  forbyde  Gud!«  udbrød  Inge  forfærdet.  »Nej,  det  maa  ej  ske! 
det  er  Mennesker  ligesom  vi  — og  de  skal  hjælpes!  — og  hvis  I offre 
dem  — da  vil  saa  vist  Eders  egen  Søn  blive  et  Offer  for  Døden.« 

Moderen  slog  Armene  over  Hovedet  og  stønnede  højt: 

^Nej!  nej!  ikke  ham!  ikke  ham!  jeg  har  kun  ham  tilbage.« 

»Saa!  stille!  stille!  gode  Moder  — I vækker  jo  Jer  Søn  — og  her 

er  Søvnen  den  bedste  Lægedom,  ved  Jesus  milde  Naade  — frelser  vi 
ham  nok.« 

Saa  gik  Inge  stille  ud  i Forhallen,  og  her  øvede  hun  den  samme 
Kærlighedsgerning  imod  de  arme  Krigsfanger. 

Da  hun  var  færdig,  — gik  hun  ud  i Stegerset  og  toede  sig  ren, 

— thi  hun  saae  fast  ud  som  om  hun  havde  slagtet,  saa  blodig  var  hun. 

»Giv  mig  nu  Mad  og  Drikke«,  bad  hun  mildt,  og  en  ældre  Kvinde 
ilede  frem  med  alt  hvad  som  styrkende  var  — og  saa  bøjede  hun  sig 
ned  og  kyssede  Sølvkorset. 

»Jeg  hedder  Sidsel  og  jeg  er  Kristen!  en  gammel  Eremit  har  lært 
mig  om  Jesus  Kristus.  I otte  og  tredive  Aar  har  jeg  været  her  — jeg 
blev  fanget  og  ført  hertil  — og  har  været  Amme  for  Huno  — den  gode 
Dreng.  Hans  Moder  fordærver  ham  og  forguder  ham;  hun  er  Hedning, 
hun  er  fra  Rygen,  men  Hunos  Fader  var  en  Kristen  Ridder,  som  hun 
fik  tilbage  til  Hedenskabet. 

To  Sønner  er  dræbte  i Vikingefærd,  saa  nu  har  Hunos  Moder  kun 
denne  ene  tilbage. 

Jeg  veed  hvem  I er,  skøn  Jomfru,  for  Huno  fortalte  mig  om  Eder, 
og  om  hvorlunde  Eders  Sang  bedaarede  ham,  og  at  han  saavist  hellere 
var  bleven  og  holdt  Brudefærd  med  Eder;  de  vilde  Svende,  dem  maa 
han  lystre,  ellers  troer  jeg  saavist  de  slog  "ham  ihjel.« 

»Veed  hans  Moder  noget  om  mig,  og  om  Hunos  Fart  til  Falster?« 
spurgte  Inge  spændt. 

»Nej,  skøn  Jomfru!  — Huno  har  ikke  Fortrolighed  til  sin  Moder 

— og  hun  er  saa  vild  og  ilter  som  en  Kat  — han  gaar  helst  af  Vejen 
for  hende  — men  gamle  Sidsel  — hende  har  han  Fortro  til  — og  jeg 
har  fortalt  ham  mangt  et  skønt  Billede  fra  Kristendommen.« 

»Offrede  Ridderen  Mennesker  førend  han  drog  ud  dennegang  i 
Bedding.« 

»Nej!  Jomfru  Inge!  denne  Gang  vilde  han  ikke  selv  offre  — han 
kastede  Kniven  fra  sig  og  løb  bort  over  Vindebroen  med  Hænderne  for 
Ansigtet.  — Jeg  troer  saavist,  at  han  tænkte  paa  Eder  — Jomfru  Inge 

— thi  saalunde  har  han  da  aldrig  teet  sig  før.« 

»Den  kære!  kære  Ridder!  sagde  Inge  bevæget  — Gud  holde  sin 
Haand  over  ham.« 

Sagte  listede  nu  Inge  sig  ind  i Kammeret  til  den  Syge  der  laa  i en 
fuldkommen  Dvale. 

»Gaa  nu  til  Hvile  gode  Moder«,  bad  Inge  blidt,  saa  skal  jeg  vaage 
over  Jer  Søn  i Nat.« 

»Gaa  nu  — hviskede  Inge«,  og  den  vilde  Moder  var  afvæbnet; 

sagte  gik  hun  ud  af  Døren,  idet  hun  nikkede  til  Inge,  der  satte  sig  i 

Stolen  ved  Sengen.  • 

Hun  støttede  Hovedet  mod  den  høje  Ryg  og  foldede  Hænderne  i 

Skjødet;  hun  var  træt,  aah  — saa  dødtræt  af  legemligt  Arbejde  og 

aandelig  Anspændelse;  hendes  Øjne  hvilede  med  dyb  og  inderlig  Kær- 
lighed paa  Hunos  blege  Ansigt  — men  lidt  efter  lidt  faldt  de  til  — og 
hun  sov  trygt  og  længe,  og  drømte  om  sit  Barndomshjem.  Aftensolen 
lod  sine  sidste  varme  Straaler  gaa  heelt  ind  i Kammeret  — den  skin- 
nede paa  den  Saaredes  Pande  — og  lagde  sig  som  en  Guldglorie  om 
Inges  lyse,  krusede  Haar.  Længe  havde  hun  sovet  — Solen  var  for- 
længst dalet  — og  Maanens  blege  Lys  faldt  dæmpet  og  bredt  ind  gennem 
Vinduet  og  henover  Gulvet.  Inge  vaagnede  ved  at  noget  koldt  og  vaadt 
rørte  ved  hendes  Haand. 

Det  var  Rolf,  der  stak  sin  Snude  ind  i hendes  Haand  — den  syntes, 
at  nu  havde  hun  sovet  længe  nok. 

Hun  slog  Øjnene  op  og  sukkede  dybt  — Søvnen  havde  styrket 
hende;  mekanisk  klappede  hun  dens  sorte  Hoved  — saa  saae  hun  over 
paa  Huno  — men  — store  Gud!  sad  han  ikke  der  oprejst  i Sengen  og 
stirrede  paa  hende  med  vidt  opspilede  Øjne  og  et  kridhvidt  Ansigt. 

Sagte  rejste  hun  sig  op  — gik  hen  til  ham  og  lagde  ham  varsomt 
ned,  — tog  hans  kolde  Haand  i sin,  og  klappede  blidt  hen  over  den 
med  sin  varme,  bløde  Haand,  og  den  Syge  lukkede  Øjnene. 

Saa  badede  hun  hans  feberhede  Pande,  og  strøg  de  sorte  Haarlokker 
bort  fra  Tindingen. 

Pludselig  strakte  den  Syge  sin  Haand  ud,  greb  Inges  Haand  og  holdt 
den  saa  fast  — som  vilde  han  aldrig  mere  slippe  den.  — »Inge!  er 
det  Jer?«  hviskede  han. 

»Ja!  det  er  Inge!  jeg  er  kommen  herover  for  at  pleje  Eder  gode 
Ridder.« 

De  store,  mørke,  brune  Øjne  søgte  nu  Inges  — og  længe,  længe 
saae  han  ubevægelig  paa  hende  — saa  gled  der  et  lykkeligt  Smil  hen- 

over  hans  Ansigt;  han  sukkede  dybt  og  faldt  saa  atter  hen  i Dvale,  men 
Haanden  holdt  han  fast  paa  — og  -det  varede  længe  før  Inge  nænnede 
at  drage  den  til  sig. 

Saadan  forløb  Natten  — der  kun  blev  afbrudt  ved  Lyden  af  de 
støjende  Krigsfolk,  der  aad  og  drak  den  ganske  Nat  — men  Huno  hørte 
slet  intet  deraf,  han  sov. 

Saaledes  forløb  trende  Dage  og  trende  Nætter  — uden  Forandring 

— og  først  den  3die  Nat  indtraadte  den  haabede  Bedring,  og  Inge  følte 

med  Vished  og  Glæde,  at  nu  var  Faren  overstaaet.  , 

Da  det  dagedes  den  3die  Nat,  traadte  Hunos  Moder  ind  i Kammeret. 
Hun  stod  aldeles  fortvivlet  og  saae  paa  Sønnens  feberhede  Aasyn,  hun 
kyssede  hans  brændende  hede  Hænder,  hun  jamrede  og  hun  sukkede: 

» Svante vit!  Svantevit!  Du  skal  faa  tvende  Krigsfanger  hver  Dag  — 
om  du  saa  vil  helbrede  min  Søn  — hører  Du,  Svantevit! 

»Det  forbyder  den  milde  Jesus  — « 

»Hvem  er  den  Jesus,  Du  taler  om?  Jeg  kender  ham  ikke!  han  er 
ikke  saa  mægtig  som  vor  Svantevit  — men  — Svantevit  fordrer  Blod! 
Blod!  — og  det  skal  han  faa  — før  kommer  min  Søn  sig  heller  ikke 

— seer  I da  ikke,  hvor  Feberen  raser  i ham  og  tærer  paa  ham?  Nej! 
jeg  veed  det  bedre!  Blod  skal  der  til  — og  jeg  vil  nu  gøre  alt  rede  til 
Offringerne.« 

Hun  gik  skyndsomst  ud  af  Døren  — men  Inge  vred  sine  Hænder  i 
Fortvivlelse  ved  Tanken  om  Menneskeoffringer  — hun  vidste,  at  de  brød 
Ryggen  itu  paa  de  levende  Mennesker,  og  saa  lod  dem  ligge  med  et 
Knivstik  i Brystet  og  forbløde  sig ; i Timevis  kunde  disse  Ulykkelige  leve. 

Sørgmodig  gik  hun  hen  og  aabnede  et  Vindue.  Den  friske,  rene 
Morgenluft  strømmede  ind  til  hende  — lige  hen  til  Sygesengen  og  luftede 
op  i det  tunge  Omhæng,  og  svalede  Hunos  hede  Pande. 

Inge  saae  ud  over  den  dejlige  Sø,  som  laa  udstrakt  for  hendes  Øje, 
med  Skov  rundt  omkring  — og  hun  tænkte  »hvor  her  er  dejligt,«  men 
saa  løftede  hun  i Bøn  sine  Øjne  mod  Himlen  — og  da  saae  hun,  at  den 
var  mørk  overtrukken  og  truede  med  Tordenskyer. 

»Det  bliver  Torden«,  sagde  hun  til  sig  selv,  og  Tanken  foer  da  straks 
hjem  til  hendes  kære  Fader — til  ham,  som  hun  altid  plejede  at  ty  til, 
naar  det  tegnede  til  Uvejr  — og  som  altid  beroligede  hende,  der  rystede 
af  Angst  i Tordenvejr.  — Nu!  hvad  ændsede  hun  nu  Vejret!  Nej! 

hendes  Tanker  arbejdede  nu  for  andre;  sig  selv  havde  hun  nu  ej  Tid 
at  tænke  paa. 

Den  Syge  vaagnede  — raabte  paa  Poul  og  Rolf  og  slog  om  sig 
med  den  raske  Arm.  Han  raabte,  at  nu  kom  Svantevit  med  Stanitkas 
Fane  over  sig  — nu  skulde  de  sejre. 

Inge  lagde  vaade,  kolde  Omslag  paa  Hovedet  og  lidt  efter  blev  han 
rolig  — aabnede  Øjnene  og  sagde: 

»Inge!  aah  Inge!  er  I der! — nu  er  jeg  karsk,  hører  I,  Inge  — nu 
føler  jeg  mig  karsk,  og  I faar  give  mig  noget  at  leve  af;  nej!  nej!  I 
maa  ikke  gaa  fra  mig!  nej!  Sidsel  kan  bringe  mig  noget.« 

Men  Inge  tog  det  store  Sølvkors  og  lagde  det  mellem  Ridderens 
Hænder  — saa  sagde  hun  alvorligt: 

»Siig!  Herre  Jesus  hjælp  mig  af  min  Nød.« 

Den  Syge  saae  tvivlende  paa  hende,  men  hun  gentog  det  — og  saa 
sagdi^  han  nølende: 

»Herre  Jesus,  hjælp  mig,  om  I kan.« 

»Jeg  vil  blive  eders  Hustru  for  Gud  og  Menneskene,  om  I vil  af- 
sværge Svantevit  og  tro  paa  den  milde  Jesus.« 

»Ja!  Inge!  Alt  hvad  I siger  og  troer  er  det  ene  rette  — og  jeg 
har  alt  længe  haft  Mistvivl  til  — Svantevit,  og  han  fordrer  altid  Blod.« 

Inge  kyssede  hans  Pande,  gav  ham  en  Lægedrik,  lagde  Puderne  til 
Rette  under  hans  Hoved. 

»Sov  nu,  Huno!  min  allerbedste  Ven!  sov  nu!  naar  I atter  vaagner 
er  I heel  rask  — vil  Gud  det.« 

Han  lukkede  atter  de  trætte  Øjne  i og  sov  ind  med  Smil  om  Mund 
og  Inges  Haand  i sin. 

En  halv  Time  senere  sad  hun  endnu  i samme  Stilling  — hans  Søvn 
var  i denne  Krise  saa  uendelig  kostbar,  at  hun  ej  havde  nænnet  at  drage 
sin  Haand  bort. 

Pludselig  kom  der  et  bragende  Tordenskrald;  Huno  vaagnede  og 
slap  hendes  Haand  — men  da  han  saae,  at  Inge  endnu  sad  der,  saa  sov 
han  atter  ind. 

Nu  rasede  Uvejret  med  stor  Voldsomhed  og  Tordenbragene  blandede 
sig  med  Rolfs  Tuden  og  de  Saaredes  Jamren  ude  i Forhallen.  Lyn 
fulgte  paa  Lyn.  Hvad  mon  de  gjorde  ved  de  Saarede  derude,  siden  de 
jamrede  saa  meget? 

Inge  gik  derud  og  blev  saare  ulykkelig,  da  hun  saae  dem  slæbe  en 
af  Fangerne  tværs  over  Gulvet  henimod  Døren. 

»Lad  ham  i Fred!«  og  Inge  løftede  atter  begge  Armene  i Vejret 
med  Korset  i Haanden,  »rør  ham  ikke!  den  Herre  Jesus  forbyder  det! 
— saa  vist  som  I elsker  Eders  Herre  saa  skaan  denne  Stakkel,  og 
Guds  Straf  vil  komme  over  Eder,  om  I dræber  ham.« 

»Svantevit  fordrer  det  saadan,«  vovede  en  af  Stridsfolkene  at  sige. 

»Svantevit  er  magtesløs  imod  den  Herre  Jesus.« 

»Svantevit  er  den  stærkeste!«  raabte  Hunos  Moder. 

Et  voldsomt  Lyn  og  et  bragende  rullende  Tordenskrald  drønede  nu 
over  Borgen. 

Inge  sank  i Knæ,  og  de  vilde  Karle  tumlede  om. 

En  mægtig  Flamme  slog  op  ude  i Gaarden ; den  slog  op  henne  ved 
Svantevit  — og  da  Inge  forfærdet  rejste  sig  og  saae  ud  — se  da  laa 
Gudebilledet  splintret  derude,  og  det  høje,  røde  Trætag  stod  i Flamme. 

»Se  nu  min  Guds  Almagt,«  sagde  hun  højtideligt,  og  nu  rejste  Kar- 
lene sig  en  for  en  — og  da  de  saae  at  deres  Guddom  laa  splintret  af 
Lynet  — da  saae  de  med  Ærefrygt  paa  den  blege  Jomfru  i den  hvide 
Kjortel  og  som  stod  der  for  dem  med  Korset  løftet  højt  mod  Himlen. 

»Tro  nu  paa  den  mægtigste  Gud ! tro  nu  paa  den,  de^^  knuste  Eders 
Guddom!  og  tro  nu  paa  den  kærlige  Jesus,  der  ikke  fordrer  Blod  — 
aldrig,  aldrig,  mere  Blod!« 

Og  hun  berørte  hver  især  med  Korset,  og  de  bøjede  Hovederne  og 
stode  overvundne  af  ham  — »den  StSBPkeste«. 

Hunos  Moder  der  havde  slaaet  Hænderne  sammen  over  sit  Hoved 
og  var  sunken  næsegrus  ned  — hun  foer  op.  da  hun  saae  det  røde 
Trætag  brænde. 

Stille  tog  hun  mod  Korsets  Berøring  og  stod  og  saae  saa  tvivl- 
raadig  ud. 

»Kom  nu  med  ind  til  Jer  Søn,  kære  Moder,  og  se  saa,  at  min  Gud 
er  god  og  har  husvalet  ham.« 

Inge  tog  Moderen  ved  Haanden  og  førte  hende  ind  til  Huno,  og 
Folkene  gik  efter  hende  og  stod  i Døren  og  saae  hen  til  deres  elskede 
Herre  og  Høvding. 

Huno  rakte  nu  Moderen  Haanden  og  sagde  med  sagte  Stemme: 

»Moder!  jeg  troer  paa  Jesus  — den  milde  Gud ! jeg  tror  ikke  mere 
paa  Svantevit,  han  duer  saavist  ikke. 

»Han  ligger  splintret  ude  i Gaarden!  vor  Herres  Lyn  ramte  ham,« 
sagde  Inge. 

Huno  saae  undrende  paa  Inge. 

»Ja  saa!  er  det  muligt!  ja  saa  er  vi  da  fri  for  ham,«  sagde  han 
helt  letlet. 

»Hør  Moer,  Inge  veed  alt  bedre;  du  skal  kun  høre  efter  hvad  hun 
siger,  saa  bliver  alt  godt.« 

^ »Ikke  tale  mere  nu«  — truede  Inge,  men  hun  lod  dog  Folkene  gaa 
ind  — en  for  en  hen  at  række  deres  Høvding  Haanden,  og  saa  fjernede 
de  sig  med  glade  Miner,  de  havde  jo  nu  selv  seet,  at  han  kom  sig. 


Da  Uvejret  havde  raset  i trende  Timer,  klarede  det  op  — og  da 
saae  man  med  Undren,  at  hvad  der  var  tilbage  af  hele  Gudebilledet  og 
Træteltet  — det  var  kun  det  Jernstaliv,  som  havde  været  bag  ved  det 
røde  Trætag  og  baaret  det.  — Men ! — hvor  mærkeligt  — dette  Jern- 
stativ dannede  et  stort  sort  Jernkors! 

Højt  knejsede  det  over  de  hvide  Marmorblokke  som  havde  været 
Grundstenen  til  Gudebilledet,  og  Solstraalerne  spillede  i de  store  Regn- 
draaber,  som  sad  overalt  paa  det  ru  Jernkors,  og  det  glimtede  og  glittrede 
med  Lysperler,  og  Røverne  og  Moderen  stod  i stum  Forbauselse  og  saae 
paa  den  Forvandling. 

Dette  var  atter  et  Kors  — ligesom  det  Inge  havde  ladet  dem  bøje 
sig  for,  og  det  var  altsaa  Jesus  — ham  den  stærkeste  Gud  — der 
havde  ladet  dette  Kors  blive  staaende. 

Ja ! nu  maatte  de  da  tro  — nu  havde  de  jo  Syn  for  Sagen. 

Der  kom  nogen  over  Vindebroen;  hvem  mon  det  var?  Rolf  sprang 
glad  op  af  ham. 

»Hvor  er  Jomfru  Inge?  vil  hun  følge  hjem  med  mig  nu,«  spurgte 
vor  Ven  Kai  med  stor  Angst. 

»Jomfru  Inge  plejer  min  syge  Søn,  og  hun  har  lovet  at  blive  her 
til  han  er  karsk.« 

Kai  saae  bestyrtet  ud  — sagde  saa  stille; 

»Ja  saa!  — kan  jeg  dog  faa  hende  i Tale?« 

»Vel  kan  I det!  kom  med  mig  go’e  Karl,«  og  Hunos  Moder  gik  nu 
stille  og  værdig  foran  Kai  ind  i Borgen. 

Nu  var  hun  saa  mild,  hun  var  tæmmet  af  Sorg  og  Angsten  for  at 
miste  Huno  og  saa  af  Glæden  over  at  beholde  ham. 

Kai  blev  ført  ind  til  Inge  og  Huno. 

Stor  var  Inges  Glæde  over  at  gense  Kai,  det  tyktes  dem  begge  som 
var  det  trende  Uger  og  ikke  trende  Dage  — siden  de  skiltes  ad. 

»Sig  til  Fader  og  Moster  Lone,  at  før  min  Fæstemand  kan  undvære 
mig  — før  kommer  jeg  ikke  hjem,  og  da  kun  for  at  ordne  alt  til  min 
Brudefærd.« 

»Min  Inge!  min  Fæstemø!«  hviskede  Huno  rørt,  han  holdt  saa  fast 
paa  hendes  lille  Haand. 

Denne  lille,  hvide  Haand,  der  saae  saa  svag  ud,  og  som  dog  havde 
styret  — og  nu  for  bestandig  skulde  styre  den  vilde  Røver  og  -de  raa 
Karle.  i.. 

Paa  Falster. 

Lehnsmandens  Skræk,  Forbauselse  og  Glæde  var  saare  stor,  da  han 
erfoer  om  Inges  Hændelser,  og  da  Kai  berettede  om,  hvorlunde  hun 
vandrede  om  mellem  de  vilde  Karle  og  Hunos  Moder,  der  havde  Øjne 
som  en  Ugle,  da  undredes  han  saare. 

Moster  Lone  udbrød  rørt: 

»Guds  Almagt  er  stor,  han  har  nu  lagt  saa  meget  i den  Barnehaand 
og  den  Barnesjæl,  saa  det  jo  næsten  er  et  helt  Mirakel.« 

»Det  er  hendes  store  Kærlighed,  der  udretter  alt,«  sagde  Lehns- 
manden  bevæget. 

Hjem. 

»Der  er  Skibet,  Hr.  Lehnsmand!  raabte  Kai  hæsblæsende,  han  kom 
løbende  fra  Stranden,  hvor  han  vist  de  Snese  Gange  havde  været  hver 
Dag  for  at  spejde  efter  sin  kære  Inge. 

»Mit  Barn!  mit  Barn!  aah  Gud  ske  Tak  at  hun  endelig  er  her, 
der  kommer  hun  — * aah  hvor  karsk  og  sund  hun  seer  ud.  Gud  ske  Tak 
for  det,«  og  saa  fik  han  to  bløde  Arme  om  sin  Hals,  og  et  taarevædet 
lille  Ansigt  op  til  sit  skæggede  Ansigt. 

»I  være  velkommen  Ridder  Huno  — og  I,  Fru  Sigbrit  — velkommen 
i Guds  Navn  — og  Herren  føre  alt  til  det  bedste,«  og  saa  vandrede  de 
allesammen  op  til  Lehnsmandens  Gaard,  og  her  kom  Moster  Lone;  hun 
slog  Armene  om  Inge  og  sagde  dybt  rørt: 

»Mit  Barn!  mit  søde  Barn!«  det  var  alt,  hvad  hun  kunde  sige  for 
Graad  og  Glæde. 

Treugersdagen  efter  stod  den  skønne  og  fromme  Inges  Bryllup  med 
Ridder  Huno  fra  Hunosøegaarden. 

Dagen  før  Brylluppet  kaldte  Inge  Kai  hen  paa  Mosbænken,  og  saa 
takkede  hun  ham  dybt  og  inderligt  for,  hvad  han  havde  været  for  hende 
hele  hendes  Levetid  — og  bad  ham  saa  fra  Ridderen  og  hende  selv  om, 
at  han  vilde  følge  med  dem,  og  vorde  deres  Gaard-  og  Husstyrer  og 
saalunde  skete  det  ogsaa ; — det,  der  tyktes  Kai  saa  saare  lykkeligt  — 
at  han  altid  skulde  være  om  og  værne  om  sin  dyrebare  Inge. 

Til  Brudefærden  kom  mangen  brav  Riddersmand  og  mangen  dyd- 
siret Riddersfrue,  og  alle  kappedes  de  om  at  vise  den  fremmede  Ridder 
stor  Venlighed  og  stor  Ære,  og  at  forsikkre  ham  om,  at  de  vilde  berette 
om  hans  Omvendelse  til  Kong  Valdemar,  som  saa  vilde  blive  saare  glad 
derved. 

At  det  denne  Gang  var  en  ædelbaaren  Jomfru,  der  havde  omvendt 
Hedningerne,  var  jo  en  stor  Mærkelighed  — og  allermærkeligst  var  det 
jo  — at  Jomfru  Inge  havde  været  ene,  ganske  ene  om  denne  Færd  — 
og  at  hun  ej  havde  brugt  Ild  eller  Sværd  — som  Kong  Valdemar 
gjorde,  men  kun  sin  stope  Kærlig’hed. 

Ruinerne  af  »Hunosborg«  findes  endnu  paa  Møen  ved  Hunosøen. 


Stakkels  lille  Willy. 


Det  var  første  Gang,  at  vi  tilbragte  Sommerferien  ved  Stranden; 
første  Gang  at  vi  fik  Lov  til  at  ælte  om  i det  hvide,  bløde  Klitsand, 
kravle  op  ad  de  stejle  Sandskrænter,  lade  os  rutsche  ned  ad  dem,  for 
saa  at  blive  begravede  til  Knæene  af  det  dejlige,  dejlige  Sand. 

Det  var  første  Gang,  vi  fik  Lov  til  at  sjoppe  ud  i Vandet,  og  første 
Gang  vi  badede  i Kattegattets  Bølger. 

Alle  andre  Sommerferier  havde  vi  tilbragt  i Onkels  hyggelige  Præste- 
gaard,  hvor  store  Lindetræer  dannede  et  Lysthus  saa  mægtigt,  at  vi 
kunde  holde  Bal  inde  under  dem;  i Præstegaarden,  hvor  Frugttræerne 
maatte  bøje  deres  Grene  helt  ned  mod  Græsplænen  af  bare  Ydmyghed 
over  al  den  velsignede  Frugt,  de  bare. 

Intet  Sted  havde  vi  tilbragt  saa  lykkelige  Timer,  saa  vi  vare  ængst- 
lige for,  hvordan  det  vilde  gaa  i denne  Sommerferie,  da  Sygdom  i Præste- 
gaarden forhindrede  vort  Besøg  der. 

Strax  Dagen  efter  vor  Ankomst  herop  havde  vi  en  uendelig  Glæde, 
og  det  var,  at  vor  kære  Fætter  Waldemar  kom  over  til  os. 

Ti  Aar  havde  han  været  borte,  ovre  i Amerika,  nu  kom  han  for  at 
gense  sine  Søskende  og  Familie  og  skulde  blive  i en  Maaned. 

Han  længtes  saa  inderligt  efter  Danmark  og  efter  sit  Barndomshjem, 
der  blev  lukket  for  ham,  da  hans  Fader  og  Moder  døde  i samme  Aar. 

Vi  Børn  elskede  ham  og  hang  efter  ham,  der  var  saa  munter  og 
livsglad  og  kunde  fortælle  de  mest  forbausende  Ting  der  ovre  fra. 

Hvordan  Dagen  fløj  for  os,  vil  jeg  ikke  beskrive,  men  et  vil  jeg 

fortælle,  og  det  er,  at  hver  Dag  ved  Eftermiddagskaffen  fik  vi  Alle- 
sammen en  Historie  af  Fætter  Waldemar,  og  saa  interessante  vare  disse 
Fortællinger,  at  alle  de  fremmede,  der  boede  i Kroen,  flokkedes  om 
Kaffebordet  for  at  faa  Lov  til  at  høre  med. 

En  Fortælling  gjorde  især  et  dybt  Indtryk  paa  mig,  det  var  en  Be- 
skrivelse om 

„stakkels,  lille  Willy^^ 

Fætter  Waldemar  fortalte. 

Da  jeg  for  15  Aar  siden  bosatte  mig  i Pittstown,  som  ligger  40  engl. 
Mil  fra  New-York  og  er  knap  saa  stor  som  Roskilde,  saa  følte  jeg  mig 
saa  uendelig  ene  og  længtes  saadan  efter  mit  Barndomshjem,  efter  Eder, 
Onkel  og  Tante,  og  efter  mine  Søskende. 

Derfor  sluttede  jeg  mig  ogsaa  inderligt  til  nogle  Familier,  og  den 
ene  af  disse  var  fra  Frankrig.  Manden  ejede  en  Conserves  Fabrik  og 
sendte  aarlig  Tusinder  af  henkogte  Ananas  til  Europa  og  blev  derved  en 
rig  Mand. 

Lykkelige  og  glade  vare  disse  to  elskværdige  Mennesker,  rigtige 
Franskmænd;  lette,  muntre,  fikse  og  livlige,  og  vi  havde  mange  muntre 
og  interessante  Ture  og  Fester  sammen. 

Et  manglede  dem  i deres  Hjem,  i deres  Lykke,  og  det  var  — et 
Barn.  Dog,  da  de  aldrig  havde  kendt  den  Lykke  før,  var  Savnet  ikke 
saa  stort. 

En  Dag  kom  dog  pludselig  den  kære  Gerome  farende  ind  i min 
Forretning  og  foer  mig  bogstaveligt  talt  om  Halsen  og  raabte: 

»En  Dreng!  en  stor,  dejlig  Dreng!  Aah,  Madonna  været  lovet! 
»Mary«  er  saa  lykkelig!  o!  en  Dreng,  en  Dreng.« 

Jeg  sagde  ligesom  Mr.  Copperfield:  »Hvad  er  en  Dreng?« 

»Vi  har  faaet  en  Søn!  hører  De!  en  Dreng!« 

Saa  foer  den  lille,  vævre  og  lykkelige  Mand  ud  af  Døren  og  ud 
i Byen. 

En  halv  Time  senere  vidste  hele  Pittstown,  at  der  var  kommen  »en 
dejlig  Dreng«  hos  Geromes,  og  hele  Byen  glædede  sig  derover,  for  de 
»franske«,  som  de  bleve  kaldt,  vare  saa  almindelig  afholdte. 

Ja,  det  var  nu  ogsaa  en  dejlig  Dreng,  maa  I tro,  og  jeg  kom  til 
at  elske  det  Barn,  det  gjorde  nu  forøvrigt  alle,  hvem  der  bare  saa  ham 

Var  han  Forældrenes  Afgud,  var  han  det  ikke  mindre  i hele 
Byen. 

Han  lignede  Napoleon  som  Barn,  men  mere  blød  og  from  og  elskelig 
saa  han  ud. 

Hele  Sommeren  var  han  ude  i den  lille  Have,  der  gik  fra  Butiken 
og  lige  hen  til  mit  Hus. 

Enten  kørte  han  derude  med  sine  smaa  Træheste,  eller  ogsaa  sad 
han  paa  sin  Gyngehest,  eller  han  var  i Lysthuset  og  skar  med  en  gammel 
Sølvfrugtkniv  Blade,  Bær  og  Gulerødder  i smaa  Stumper. 

»Maj  lave  Gonserves,  maj  læppe  Papa  og  Mama!  maj  sød  Deng!« 

Saadan  pludrede  han  hele  Tiden,  naar  man  spurgte  om,  hvad  det 
var,  han  dog  foretog  sig. 

En  Dag  havde  jeg  siddet  over  en  halv  Time  ude  i Lysthuset  hos 
Willy  og  leget  med  ham. 

Jeg  havde  været  i New-York,  og  derfra  medbragt  en  Æske  med 
Huse  og  Træer,  som  jeg  saa  maatte  stille  op  for  ham  i lange  Gader  og 
Alléer;  i en  anden  Æske  var  der  alle  Slags  Dyr,  det  var  nok  en  »Noahs 
Ark«,  fordi  der  baade  var  Giraffer  og  Gæs,  Elefanter  og  Duer,  Hjorte  og 
Svin,  ja  alle  mulige  og  umulige  Dyr  var  deri. 

»Du  stal  dille  de  dore  Huse  op.  Ondel  Wamar;  vil  du  dille  dem  i 
Akker  li’som  en  Dade?« 

Jeg  adlød  ham,  og  han  kyssede  mig  hvert  Øjeblik,  og  slog  de  smaa, 
buttede  Arme  om  Halsen  paa  mig. 

Her  holdt  Fætter  Waldemar  op  at  fortælle,  han  sad  og  saa  saa 
inderlig  bedrøvet  ud,  og  der  var  Taarer  i Øjnene. 

»Ja!  De  maa  undskylde  mig,  men  jeg  elskede  det  Barn,  og  det 
skærer  mig  i Hjærtet  at  tænke  paa  ham.« 

Han  dampede  lidt  paa  Cigaren,  tog  en  Slurk  Kaffe,  og  saa  fortalte 
han  videre. 

Da  jeg  begyndte  at  stille  Dyrene  op,  skreg  han  næsten  højt  af 
Glæde  og  kaldte:  »Mama!  Papa!  tom  aa  se!« 

Hans  lille  trivelige  Moder  kom  ogsaa  straks  et  Svip  ud  af  Butiken, 
da  netop  alle  Kunder  var  gaade,  og  hun  slog  Hænderne  sammen  af  bare 
Forbauselse  og  raabte: 

»Nej!  vil  man  se!  vil  man  se!  store  Huse!  Dyr  og  Mennesker! 
men  Willy  dog!  hvad  har  Du  faaet,  sødeste  Barn!«  Saa  tog  hun  hans 

lille  sor-tkrøllede  Hoved  mellem  sine  buttede,  hvide  Hænder,  saa  ham 
dybt  ind  i Øjnene  og  kyssede  ham  saa  et,  to,  tre  »Smækkys«,  som  hun 
leende  sagde. 

Hun  anede  ikke,  at  det  var  sidste  Gang,  hun  kyssede  sin  dejlige 
Dreng. 

Der  kom  nu  nogle  Kunder  ind  i Butikken  og  hun  kyssede  paa 
Fingeren  til  Drengen  og  raabte  halvt  inde  i Butikken  »Mm  dejlige  Dreng ! 
min  søde  Willy!« 

En  halv  Time  blev  jeg  siddende  hos  mit  Gudbarn,  og  jeg  morede 
mig  saavist  lige  saa  godt,  som  han  gjorde;  for  det  var  henrivende,  yndigt, 
at  se  hans  store  Glæde  og  høre  ham  pludre. 

»Gudfaer!  Gudfaer!  nu  stal  du  dille  dem  alle  sammen  til  en  dor, 
dor  Stov;  alle  dem  Tæer!  alle  Tæerne,  saa  tommer  alle  dem  vilde  Dyr 
og  æder  Manden,  aa,  Tonen;  aah  nej;  aah  nej!  dem  ette  æde  dem, 
dem  tøsse  dem  allesammen,« 

Saadan  pludrede  han  og  viste  derved  sit  bløde,  gode  Sindelag,  at 
ingen  maatte  blive  gjort  Fortræd,  men  Alle  have  det  godt. 

Klokken  var  halv  et,  da  jeg  kyssede  Willy  og  sagde:  >Nu  gaar 
Gudfader  med  sin  store  Hund  ind  i Skoven,  for  Gudfader  skal  ud  at 
købe  Brænde  til  naar  Vinteren  kommer. » 

»Aah,  nej!  Gudfa’r  blive  her  hos  Willy.« 

»Det  kan  jeg  ikke,  min  egen  Dreng,  men  i Eftermiddag  skal  jeg 
komme  ind  til  dig  igen;  men  Trofast  maa  gerne  blive  hos  dig,  imedens 
Gudfader  gaar.« 

Jeg  gav  nu  min  store,  hvide  Pudelhund  Ordre  til  at  blive  hos 
Drengen,  men  da  der  pludselig  kom  en  stor,  fremmed  Hund  ude  paa 
Gaden,  saa  glemte  den  Optugtelsen  og  foer  som  en  Rasende  ud  efter 
den  anden  Hund,  og  snart  var  de  mig  ude  af  Syne. 

Jeg  maatte  gaa,  da  jeg  Kl.  1 skulde  være  ved  Skovauktionen,  og 
da  Willy  forstod,  at  det  var  fuldt  Alvor,  rakte  han  forretningsmæssigt 
Munden  til  Kys. 

Jeg  trykkede  et  Kys  paa  hans  Pande,  og  havde  Taarer  i Øjnene, 
da  jeg  gik  fra  ham,  jeg  led  nemlig  saadan  af  Hjemve  i de  Dage,  og 
kunde  ikke  taale  at  sige  Farvel  til  nogen. 

Fætter  Valdemar  drak  noget  af  sin  Kaffe  — pustede  Cigarrøgen 
langsomt  i Vejret  og  tørrede  noget  bort  af  Øjnene. 

»Ja!  De  maa  undskylde  min  Rørelse,  men  jeg  kan  næsten  ikke 
taale  at  tænke,  endsige  tale  om  de  Begivenheder,  men  har  jeg  nu  be- 
gyndt, saa  vil  jeg  ogsaa  fuldende. 

Da  jeg  Kl.  4 kom  tilbage  til  Byen,  saa  jeg  at  hele  Befolkningen 
var  paa  Benene. 

Da  de  opdagede  mig,  kom  de  løbende  hen  til  mig. 

»Petersen!  Petersen!  hvor  er  Willy!  har  De  set  Willy! 

»Willy  er  forsvunden! 

Jeg  stod  som  en  Støtte  og  hørte  paa  alt  dette  og  fattede  det  ikke. 

»Willy  er  forsvunden,  han  sad  i Haven  og  da  Fru  Gerome  kom 
med  deres  Middagsmad  derud,  saa-  var  han  der  ikke.* 

Forvildet  saa  jeg  mig  omkring;  saa  løb  jeg,  lige  til  jeg  naaede  mine 
Venners  Hus. 

Inde  i Butikken  sad  Fruen  opløst  i Graad,  medens  flere  Nabofruer 
stod  om  hende  og  Politimanden  talte  højt. 

»Gudfa’er!  Gudfa’er!  raabte  den  fortvivlede  Kone,  da  hun  saa  mig, 
foer  op  og  faldt  højt  grædende  i mine  Arme. 

Vær  nu  rolig.  Kære!  vær  rolig!  hvor  er  Gerome?* 

»Ude  i Westskoven  at  søge  om  Willy,  fem  Mand  er  med  ham; 
aah ! Madonna,  Madonna  staa  mig  bi!  de  har  røvet  mig  mit  Barn!«  Og 
nu  sank  hun  hulkende  ned  paa  en  Stol  og  skjulte  Ansigtet  i Hænderne. 
Nu  først  fik  jeg  ordentlig  Besked,  Politimesteren  fortalte  roligt: 

Klokken  tre  Kvarter  paa  et  var  en  høj,  mørkhaaret  Farmer  inde  i 
Butikken  og  købte  henkogte  Ting,  betalte  dem,  og  bad  Fruen,  der  var 
ene,  om  at  pakke  det  godt  ind,  han  kom  saa  om  et  Kvarter  igen  og 
hentede  det. 

Saa  gik  han,  og  Fruen  pakkede  og  pakkede  og  satte  saa  til  sidst 
den  store  Pakke  ned  paa  Gulvet  ved  Døren,  gik  saa  hen  og  kiggede  ud 
i Haven,  og  da  hun  ikke  saa  sin  Dreng  der,  mente  hun,  at  han  var 
gaaet  over  i Køkkenet  til  Pigen. 

Derpaa  gik  Fruen  ind  igen  i Butikken  og  raabte  ud  til  Pigen,  om 
Willy  var  der. 

»Nej!  der  var  ingen  Willy!  saa  lod  hun  en  af  Pigerne  komme  ind 
i Butikken,  sagde  hende  Besked  om  Pakken  og  den  mørke  Mand,  og 
Hvad  Kjærlighed  formaar.  3 

gik  saa  for  at  søge  om  sin  Dreng,  der  vel  var  ovre  hos  Naboerne  at 
faa  Slikkerier. 

Glad  og  rolig  gik  hun  smaanynnende  over  Gaden,  kiggede  ind  til 
Bagerens  og  spurgte  om  Willy. 

»Han  er  ikke  her.  Frue.« 

Saa  videre  til  Skomageren,  Slagteren  og  Snedkeren,  stadig  samme  Svar. 

Endnu  var  hun  rolig,  hun  gik  tilbage  til  sit  Hjem  og  over  til 
Manden,  der  stod  i Sidehuset,  beskæftiget  med  at  lodde  Blikdaaser  i; 

varm  og  ivrig  stod  han  der  og  nikkede  til  Konen,  da  hun  viste  sig  i 

Døraabningen. 

»Hvor  er  Willy,  lille  Pierre?« 

»Ja,  det  maa  du  bedst  vide.  Kære,  jeg  har  staaet  her  siden  Frokost, 
og  har  ikke  set  et  Glimt  af  Drengen.« 

Atter  gik  Fruen,  nej  denne  Gang  løb  hun  ned  i Haven,  Gaarden, 
Vaskehuset,  Sidehuset,  Nabohuset,  Gudfaders  Hjem,  men  Alt  forgæves; 
Willy  var  intet  Steds  at  finde,  Willy  var  og  blev  borte. 

»Nu  var  Fruen  dødsangst,  og  da  jeg  netop  kom  patrouillerende  her 
forbi,  fik  jeg  alt  at  høre.  Nu  kender  jeg  jo  slemme  Historier  om  Barne- 
røverier,  og  jeg  blev  hed  i Hovedet;  men  nænnede  jo  ikke  at  sige  noget 
alvorligt  til  Fruen.  »Kald  paa  deres  Mand,  sagde  jeg,  og  da  han  saa 

straks  kom  herud,  saa  talte  jeg  alvorligt  med  ham,  men  Herre  Du  min 

Gud  saa  den  Mand  dog  blev;  først  ildrød  i Hovedet,  saa  dødbleg,  og 
saa  stønnede  han  sagte: 

»Min  Dreng!  mm  Dreng!  aah,  Mary!  Mary!« 

Jeg  fik  nu  at  vide  om  den  store,  mørke  Farmer,  og  om,  at  han 
ikke  havde  afhentet  Pakken;  saa  undersøgte  jeg  Fodsporene  i Haven,  og 
saa  saae  jeg,  at  henne  i det  ene  Hjørne  af  Lysthuset  var  Grenene  knæk- 
kede, Pindene,  der  dannede  Lysthuset,  var  brækkede  ved  at  trædes  paa, 
og  der  var  en  Aabning  saa  stor,  at  en  Mand  rigelig  kunde  trænge  der- 
igennem og  gaa  ud  over  Markerne. 

Fra  Gaden  saas  jo  ikke  det  nedknækkede  Stakit. 

Jeg  var  overbevist  allerede  nu  om,  hvad  der  var  sket,  men  turde 
Intet  sige  til  Forældrene. 

»Gerome  og  fem  Mænd  er  nu  allerede  for  to  Timer  siden  gaaet  ud 
at  søge  om  Drengen.« 

»Vent  bare  til  inaorgen,  saa  skal  vi  nok  faa  Klarhed  i det;  det  er 
naturligvis  Pengeafpresning,  de  ved,  at  Gerome  har  Penge.« 

»Det  er  grusomt,«  stønnede  jeg  og  følte  den  ene  Taare  efter  den 
anden  falde  paa  min  Haand. 

Den  Tanke,  at  dette  yndige  Barn  var  i raa  Røveres  Vold,  at  de 
havde  skræmt  ham  saadan  ved  at  tage  og  hylle  ham  ind  i Tøj;  aah, 
det  pinte  mig. 

Jeg  udmalede  mig  i Tankerne  hans  søde  Ansigt,  der  grædende 
kaldte  paa  Papa  og  Mama!  jeg  udmalede  mig,  hvordan  de  havde  stoppet 
et  Tørklæde  i Munden  for  at  kvæle  kans  Skrig,  og  jeg  blev  helt  ude  af 
mig  selv. 

»Han  skal  skaffes  tilbage,  han  maa  findes,  det  er  skændigt,  at  saa- 
dant  kan  ske  her,  midt  om  Dagen,  paa  aaben  Gade. 

En  Nabo  havde  vel  set  en  høj  Mand  i graa  Slængkappe  gaa  ud  fra 
Butiken,  men  i Amerika  er  man  vant  til  at  se  underlige,  uhyggelige 
Skikkelser. 

En  anden  Nabo  havde  set  Willy  tale  med  en  Fremmed,  der  stod 
i Haven,  men  var  i det  samme  bleven  kaldt  til  Middag  og  havde  ikke 
set  noget  mere. 

Tingen  var,  at  mellem  Kl.  tolv  og  et  spiste  og  sov  næsten  hele 
Befolkningen,  derfor  var  det  hele  gaaet  saa  ubemærket  for  sig. 

Gamle  Mor  Harryson,  en  bekendt  Tiggerkone,  kom  nu  hinkende  ind 
i Butiken,  hun  havde  et  Brev,  som  hun  skulde  overlevere  til  Fruen. 

»Fra  hvem?«  spurgte  Betjenten. 

»En  Dreng  kom  og  gav  mig  det  og  gav  mig  Penge  for  at  levere 
det  i rette  Hænder,  og  Fruen  skal  have  det.« 

Fruen  gav  Brevet  til  mig: 

»Læs  det.  Gudfader,  jeg  kan  ikke  se  ud  af  mine  Øjne  eller  samle 
«n  Tanke.« 

» F rue ! 

Drengen  er  hos  os,  — der  skal  ikke  krummes  et  Haar  paa  hans 
Hoved,  — han  skal  tilbageleveres,  naar  der  bliver  lagt  10,000  Dollars 
ude  under  den  røde  hundredeaars  Eg,  vel  indpakkede  og  vel  talte.« 

Den  arme  Moder  udstødte  et  gennemtrængende  Skrig  og  saa  styrtede 
hun  bevidstløs  om. 


3^' 


36 


Vi  stode  alle  maalløse;  en  saadan  Sum  kunde  vi  ikke  opdrive  i 
den  lille,  fattige  By;  — stakkels  Willy,  stakkels  Forældre. 

Da  Faderen  Kl,  otte  om  Aftenen  kom  hjem,  dødtræt,  dødsangst  og 
forpint,  blev  han  som  rasende,  da  han  hørte  om,  at  de  havde  stjaalet. 
hans  Barn,  hans  dejlige  Dreng,  hans  elskede,  elskede  Willy. 

Willy!  min  Dreng!  Willy!  Willy!  klagede  han  og  vilde  hverken 
spise  eller  drikke. 

Der  blev  straks  skrevet  et  Brev  til  hvem?  og  deri  forklaret,  at  mere 
end  5000  Dollars  kunde  ikke  opdrives  i hele  Byen,  men  de  skulde 
komme,  om  de  fik  Bud,  at  Drengen  saa  kom. 

To  Dage  i grændseløs  fortvivlet  Angst  ventede  vi. 

Tredie  Dagen  kom  min  hvide  Puddel,  som  jeg  havde  savnet  i et 
Døgn,  farende  ind  i min  Forretning. 

Om  Halsen  var  bundet  et  højrødt  Tørklæde,  deri  laa  et  Brev. 

10,000  Dollars  før  otte  Dages  Forløb  eller  forsvinder  Drengen. 

Og  Drengen  forsvandt! 

Han  kom  aldrig  mer  tilbage.  * 

En  saa  stor  Sum  kunde  den  lille,  begyndende  By  ikke  opdrive 
eller  miste. 

Den  arme  Moder  blev  helt  sindssyg  af  Sorg  og  Græmmelse,  og 
Manden  passede  vel  sin  Forretning  og  sin  stakkels  Hustru,  men  han  var 
kun  en  Skygge  af  sig  selv. 

Borte  var  den  høje,  trillende  Latter,  aldrig  hørte  man  ham  lé  mere,, 
borte  var  alle  de  muntre  Historier  og  Vittigheder,  Brandere  og  Løjer^ 
han  ellers  var  saa  fuld  af ; det  glade  Menneske  var  dødt  i ham,  kun 
Forretningsmennesket  var  tilbage  og  saa  Omhu  for  den  altid  grædende 
og  jamrende  Kone,  ja,  det  var  en  stor  Ulykke. 

Fætter  Waldemar  tændte  atter  sin  Cigar  og  var  synlig  bevæget. 

»Hvor  længe  er  det,  siden  Drengen  blev  røvet?« 

»Otte  Aar!  — hvis  Willy  lever  endnu,  maa  han  være  tolv  Aar  om^ 
trent;  men  allerrimeligst  og  allerheldigst  var  det,  om  han  var  død;, 
hvordan  har  hans  Liv  været!  hvordan  er  han  bleven  behandlet  mellem 
saadanne  raa,  frække  Karle ! 

»Ja,  det  er  aldeles  fortvivlende  at  tænke  paa,«  sagde  mm  Moder  og 
tørrede  en  Taare  af  Øjet,  »saadan  en  stakkels,  stakkels  Dreng.« 

»Var  der  ingen  Mærker  paa  ham?  jeg  mener,  havde  han  intet 
Kendetegn,  som  kunde  bevise,  at  det  var  ham,  hvis  man  traf  ham  igen?« 

»Jeg  skulde  kende  ham  blandt  Tusinde  paa  hans  Øjne.  Saadanne 
to  Stjerner  har  jeg  aldrig  set  før. 

Saa  havde  han  lange,  lange  sorte  Øjenvipper,  der  laa  ned  paa 
Kinderne,  men  det  Tegn  holder  ikke  Stand,  det  forandrer  sig  med  Aarene ; 
men,  jo!  bliv  lidt!  der  var  et  rundt,  aldeles  kuglerundt  hvidt  Ar  i den 
venstre  Tinding,  det  var  brændt  af  en  Loddetang  ved  Uforsigtighed. 

»Jeg  vilde  rejse  Verden  rundt  for  at  søge  efter  ham,«  forsikrede 
jeg,  »og  jeg  skulde  mase  og  knuse  de  Røvere,  som  havde  stjaalet  ham.« 

Ja,  havde  jeg  været  rig  og  kunnet  ofre  Tid  og  Penge,  troer  jeg 
sikkert,  jeg  var  rejst,  til  jeg  ikke  kunde  mere,  men  jeg  rejste  kun  om- 
kring i otte  Dage  og  søgte  og  kaldte,  saa  fordrede  min  Forretning  og 
mine  Pligter  mig  hjem,«  sagde  Fætter  Waldemar. 

Willys  Fader  rejste  vel  et  halvt  Aar  omkring  og  kom  endnu  mere 
fortvivlet  tilbage. 

En  Skovbetjent  paastod  nemlig,  at  han  var  vis  paa  at  have  set 
Willys  Ansigt  imellem  en  Trup  Beridere  i New-York. 

Strax  rejste  Faderen  derhen,  kom  tids  nok  til  at  se  dem  alle- 
sammen rejse. 

Han  undersøgte  dem  alle,  men  Willy  var  der  ikke ; havde  de  haft 
ham  og  altsaa  købt  ham  af  Røverne,  saa  havde  de  nok  gemt  ham  godt, 
saa  længe  de  var  i Amerika.« 

Hvis  Drengen  havde  været  større,  saa  kunde  han  have  husket  alt, 
og  saa  en  Gang  faaet  alt  opklaret,  men  en  fire  Aars  Dreng  kan  intet 
huske  et  halvt  Aar  efter,  saa  det  er  haabløst! 

»For  Gud  er  ingen  Ting  umuligt,«  sagde  min  fromme  Moder,  og 
jeg  syntes,  der  var  en  stor,  stor  Trøst  deri. 

Den  Fortælling  gjorde  et  stærkt  Indtryk  paa  os  allesammen,  baade 
Store  og  Smaa,  og  ikke  mindst  paa  Fætter  Waldemar  selv,  han  var  saa 
stille  hele  den  øvrige  Del  af  Dagen,  og  vi  to  Drenge,  lille  Broder  og  jeg, 
vi  hang  op  ad  ham,  klappede  og  kælede  og  for  ham,  vi  følte,  at  han 
sørgede  for  den  stakkels  Willy. 

Den  næste  Dag  tog  han  bort  til  sin  Søster  Mine,  og  han  kom  først 
til  Kroen  igen  om  14  Dage  sagde  han. 

Vi  sørgede  derover,  for  vi  elskede  den  venlige,  gode  Fætter,  der 

altid  var  saa  skaansom  og  mild  imod  os,  og  altid  parat  til  at  hjælpe  os 
med  at  faa  sat  vore  Lege  i Gang. 


14  Dage  senere. 

Vi  sad  og  drak  Kaffe  i Haven  — da  der  uden  for  Havelaagen  stod 
en  Gøgler  med  Baand  og  Snore  om  Hals  og  Arme;  ihærdig  blæste  han 
paa  sin  Trompet,  og  da  Signalet  var  sluttet,  fulgte  en  rullende  Tromme- 
hvirvel efter. 

»Beriddere!  Beriddere!«  hørte  vi  nu  rundt  omkring  os,  og  vi  sagde 
til  Fa’er:  »maa  vi  gaa  hen  og  se,  hvad  det  er.« 

»Ja,  gaa  i kun  Børn.« 

Gaa,  — som  om  vi  kunde  gaa  — ! Nej ! vi  foer  af  Sted,  som  om 
vi  vare  skudte  ud  af  en  Kanon,  over  Stok  og  Sten,  til  vi  naaede  en  stor, 
grøn  Plads  bag  Byen,  der  holdt  en  stor  Vogn. 

Hestene  var  spændte  fra  og  gik  og  græssede,  og  flere  brogetklædte 
Unger  væltede  sig  allerede  i det  bløde  Græs. 

Vogndøren  stod  aaben,  og  en  brun,  pyntet  Kone,  bar  Dyner  ud  af 
den,  de  blev  lagte  hen  over  Tjørnehækken,  for  derfra  at  sende  en  mærkelig, 
kvalm  Lugt  ud  over  hele  Pladsen. 

Ja,  fra  Vognen  strømmede  der  ogsaa  en  aldeles  ubeskrivelig  Lugt. 
Vognen  havde  ogsaa  rummet  8 Mennesker  og  fire  Smaabørn  inden  for 
de  gule  Planker. 

Lyserøde  Gardiner  var  der  for  Vinduet  og  en  Papegøje  skreg  og 
kaldte  højt  derinde  fra. 

Nysgærrigt  kiggede  vi  Børn  ind  i Vognen,  men  »Mutter«  kom  strax 
løbende  og  sagde  paa  sit  Kaudervelsk: 

»Warsku!  warsku!  — Cirkus!  Cirkus!  — og  hun  pegede  paa  et 
stort  Lærredstelt,  som  laa  henslængt  i Græsset. 

Alt  hvad  der  nu  foregik  paa  Græsmarken,  det  optog  os  saadan,  at 
vi  glemte  »Havnen«,  Aalene  og  Krabberne,  og  kun  saa  og  hørte  Zigeuner- 
truppen. 

Fader  kom  selv  og  hentede  os  ind  til  Aftensbordet,  og  vi  gik  bog- 
stavelig baglænds  op  til  Kroen,  for  ikke  at  slippe  en  eneste  af  alle  de 
interessante  Begivenheder,  som  skete  paa  den  Mark. 

Mon  ikke  at  Willy  er  der  imellem? 

Nej ! der  er  kun  en  lille  Dreng  og  Piger  under  10  Aar. 

Kl.  fem  samme  Eftermiddag  skulde  første  Forestilling  være,  og 
derfor  marscherede  hele  Truppen  Byen  rundt,  nogle  til  Hest,  nogle  til 
Fods,  og  Trompeten  skraldede  og  Trommen  buldrede,  og  alle  Byens 
Drenge  og  Piger  fulgte  i Hælene  paa  dem;  min  Broder  og  jeg  sluttede 
Truppen,  medens  Fader  og  Moder  stode  og  lo  af  os. 

Der  var  en  Negerdreng  i rød  og  hvid  stribet  Bluse,  han  slog  paa 
to  Messing  Pauker.  ^ 

Han  havde  kun  et  Øje,  men  sort  kruset  Negerhaar  og  skinnende 
hvide  Tænder,  der  stak  af  til  den  sorte  Hud. 

Saa  var  der  en  Klovn,  som  marscherede  med  en  vældig  Paraply 
over  sig  og  faldt  og  rejste  sig  og  rejste  sig  og  faldt  hele  Tiden. 

Vi  var  i en  ustandselig  Latter  over  ham. 

En  smuk,  ung  Pige,  som  sad  i sort  Fløjelstrøje  og  hvid  klar 
Nederdel  paa  en  af  Hestene,  kyssede  hele  Tiden  paa  Fingeren  af  os 
allesammen. 

Zigeunerhøvdingen  eller  Manden  var  i Trikot  med  Pailletter,  Solens 
Straaler  glimrede  i dem,  for  hver  en  Bevægelse,  han  gjorde. 

Han  var  dejlig,  syntes  jeg. 

Ja,  jeg  vil  ikke  opregne  alle  de  Herligheder,  det  vil  trætte,  men  at 
det  var  »dejligt«  det  var  vi  alle  enige  om  den  Gang. 

Tredive  Billetter  blev  der  taget  alene  fra  Kroen  og  Gæsterne,  og  saa 
kom  jo  den  halve  By. 

Begfakler  vare  tændte  udenfor,  og  Trompeteren  blæste,  saa  Moder 
holdt  sig  for  Ørerne,  da  vi  skulde  forbi  og  ind  i Teltet. 

Hele  Forestillingen  gik  glimrende,  kun  ét  pinte  os  allesammen,  og 
det  var,  da  den  ulykkelige  Negerdreng  blev  bunden  til  et  Hjul,  der  paa 
skraa  blev  trukket  hele  Teltet  rundt  af  to  smaa  Norbakker;  snart  var 
Drengens  Hoved  oppe,  snart  nede  imod  Jorden,  og  da  de  vilde  lade 
Hjulet  gaa  en  Gang  rundt  igen,  raabte  Lægen  fra  Byen: 

»Holdt!  holdt!  ikke  mere  af  det  umenneskelige  Tøjeri,  lad  Drengen 
komme  løs.« 

Beridderen  med  Trikot  og  de  glimrende  Pailetter  samt  den  lange 
Pidsk  bukkede  underdanig,  og  saa  blev  Drengen  løsladt,  men  saa  for- 
tumlet var  han,  at  han  væltede  fra  Hjulet  ned  paa  Jorden  og  laa  der  og 

pustede;  da  lignede  Beridderen  en  Djævel,  da  han  tog  ham  i den  ene 
Arm  og  slængte  ham  ud  af  Teltaabningen  ud  i Aflukket. 

»Det  var  ikke  hans  Barn,«  udbrød  Moder  uvilkaarligt,  »ellers  havde 
han  ikke  behandlet  ham  saaledes,  værre  end  en  Hund ; stakkels  Dreng, 
og  saa  langt  borte  fra  sit  Fædreland  og  sine  Kære.« 

»Ja,  han  er  jo  Negerslave;  endnu  sker  det  jo  daglig,  at  de  sælge 
dem  der  ovre  i Afrika,«  indskød  Kroværten,  »men  de  er  nu  lige  godt 
heller  ikke  rigtige  Mennesker.« 

»Jo,  saa  min  Sandten  er  de  saa.«  udbrød  Fader  ivrigt,  og  nu  hørte 
jeg,  at  der  blev  en  hel  Disput  om  det. 

Forestillingen  var  forbi  for  denne  Gang,  og  fortumlede  af  Lamper, 
Skrig,  Hujen  og  Hestetrampen  kom  vi  udenfor. 

»Aah!  det  er  velsignet  at  komme  ud  i Guds  fri  og  rene  Natur! 
kom,  Børn  nu  ned  til  Stranden,  før  vi  skal  til  Aftensbordet. 

Med  en  i hver  Haand  løb  Moder  over  Stok  og  Sten  ned  til  Stranden 
med  os,  hun  vilde  at  vi  skulde  helt  puste  ud  den  ækle  Os  og  kvalme 
Luft  af  vore  Lunger,  sagde  hun. 

»Min  Kniv!  aah,  hvor  er  min  Kniv!  jeg  har  tabt  min  Kniv,  lille 
Moer ! « 

»Naar  havde  Du  den  sidst  lille  Ven?« 

»Da  jeg  sad  inde  hos  Beridderne,  da  havde  jeg  den  i Haanden,  jeg 
sad  og  skar  i et  Æble;  maa  jeg  løbe  hen  og  se  efter  den,  lille  Moder.« 

»Ja,  løb  du  bare,  men  kom  til  Aftensbordet  præcis  min  Ven.« 

Forgæves  søgte  jeg  efter  min  Perlemoders  Kniv,  en  Gave  fra  Fætter 
Waldemar;  nej,  den  maatte  ligge  inde  i Teltet,  der,  hvorvisade;  Tæppet 
for  Aabningen  var  lukket  for  og  hele  Truppen  laa  lejrede  henne  ved 
Diget  under  Tjørnehegnet,  Latter  og  Skrig  lød  derfra,  og  det  dampede 
op  af  en  Kedel,  der  hang  mellem  tre  Jernstænger. 

Ilden  blussede  højt  under  den. 

Bare  jeg  turde  smutte  ind  i Teltet,  det  kunde  da  ikke  gøre  noget; 
det  tomme  Telt! 

Ingen  saa  mig  og  Tæppet  faldt  lydløst  til  efter  mig. 

Der  var  halv  mørkt  inde,  da  alle  Lamperne  vare  slukkede;  henne 
ved  Bænken  laa  min  Kniv,  aah!  hvor  jeg  blev  glad. 

»Amerikaneren«  kaldte  jeg  den. 

Et  dybt  Suk  fik  mig  til  at  se  mig  om. 

Aah ! Gud,  hvad  var  dog  det?  henne  ved  Midterpælen  i Teltet  laa 
en  sammensunken  Skikkelse;  derfra  kom  Sukket. 

Instinktmæssigt  gik  jeg  derhen,  men  foer  tilbage,  da  jeg  saa  en  sort 
Djævel  ligge  der. 

Dog  nej!  det  var  jo  ingen  Djævel,  det  var  jo  den  stakkels  Neger- 
dreng, der  maatte  køre  paa  det  kunstig  drejede  Hjul. 

Jeg  klappede  ham  paa  Skuldren  og  sagde: 

»Vil  Du  have  et  Æble,«  og  jeg  rakte  ham  et  fra  min  Lomme. 

»Yes,  thank  you!« 

To  smaa,  magre,  sorte  Hænder  tog  Æblet,  de  rystede  disse  Hænder. 

Jeg  satte  mig  ned  hos  ham,  og  nu  viste  han  mig,  at  han  kun  havde 
et  Øje  og  pludrede  noget,  jeg  ikke  forstod  et  Ord  af. 

»Du  er  jo  bunden  om  Fødderne  til  Pælen?« 

»0,  yes,«  jamrede  han  og  sled  i det  tykke  Toug. 

Jeg  tog  min  Kniv  frem ; da  sprang  han  op  som  en  Staalfjer,  rev 

Kniven  af  min  Haand  og  filede  og  filede  i Touget;  filede,  saa  Sveden 

haglede  ned  af  ham,  pustede  han  lidt,  saa  tog  jeg  fat,  og  al  min  Kraft 
lagde  jeg  til. 

Jeg  havde  jo  læst  om  Onkels  Toms  Hytte,  og  følte  den  mest  levende 
Sorg  ved  at  se  den  arme,  sorte  Dreng. 

Vel  ti  Minutter  senere  var  Touget  ovre,  og  jeg  fik  nu  Kniven,  men 
Drengen  — ja  han  lob,  som  en  Hund  paa  alle  fire  hen  over  Teltets 

Gulv  og  ud  under  Teltet,  og  jeg  stod  og  maabede,  forbauset,  og  saa 

efter  ham. 

Saa  trak  jeg  Vejret  lettet  og  saa  smuttede  jeg  selv  ud  af  Dør- 
aabningen  og  ilede  hjem ; kom  lige  tidsnok  til  at  gaa  med  til  Aftens- 
bordet. 

»Fætter  Waldemar  er,  Du  kommen!«  raabte  jeg,  og  trods  alle  de 
fremmede,  foer  jeg  om  Halsen  paa  ham  og  blev  saa  trukket  lempeligt 
ned  paa  min  Plads,  der  skulde  holdeg  »Bordskik,«  sagde  Moder. 

Det  første.  Fætter  Waldemar  sagde,  da  han  hørte  om,  at  der  var 
Beriddere  i Byen: 

»Er  der  ingen  tolvaars  Dreng  med  dem?« 

»Nej!  men  en  vel  10  Aars  Negerdreng  med  sort,  kruset  Haar  og 
et  Øje.« 

»Hm!  hm!  ja  saa  stakkels  Negerdreng,  han  er  bleven  røvet  fra  sit 

Hjem,  og  saa  solgt  som  Slave,  det  ser  man  daglig  i Amerika,  trods  det 
er  forbudt,  men  ved  Guds  Hjælp  skal  det  snart  have  en  Ende,  der  -r 
kæmpes  ivrigt  for  det  nu.« 

Klokken  ni  maatte  vi  to  Søskende,  — som  sædvanlig  — sige  Godnat 
og  gaa  op  i Seng,  medens  Fader  og  Moder  først  kom  op  Klokken  elleve; 
vi  kunde  da  ligge  i Sengen  og  høre,  at  Fader  sang  saa  smukt  og  Moder 
med,  og  at  de  sang  sammen,  og  det  var  en  Glæde  for  os. 

Vinduet  stod  aabent  til  Fader  og  Moder  kom  op,  da  det  lille  Gavl- 
værelse, vi  havde  var  saa  varmt. 

»I  Morgen  er  det  Søndag!  saa  skal  vi  være  oppe!« 

»Javel  lille  Axel,  men  nu  skal  Du  i Seng,  min  Ven.« 

Vi  to  Børn  laa  i io  Alkover,  som  var  inde  i Muren,  der  var  hvide 
Gardiner  med  Fryndser  for,, og  det  var  saa  morsomt,  men  saa  varmt  at 
ligge  derinde. 

Som  jeg  nu  havde  faaet  Axel  i Seng,  og  selv  var  kommen  i Seng, 
kom  vores  søde  Moder  op  og  læste  vor  Aftenbøn  for  os,  kyssede  os,  og 
sagde  bevæget. 

»Tak  vor  Herre  for,  at  I har  et  Hjem  og  at  I bar  Eders  Forældre.« 

»Tænk  paa  stakkels  Willy,  hvis  han  lever,  og  tænk  paa  den  arme 
Negerdreng,  og  tak  saa  Gud  af  hele  Eders  Hjerte.« 

»Moder!  — nu  skal  Du  høre,  hvad  der  skete  hos  Beridderne!« 

Men  Moder  lagde  Haanden  paa  Munden  og  sagde: 

»Sov  nu  min  søde  Dreng,  Fader  venter  paa  mig  til  en  halv  Times 
Tur  før  Sangen;  i Morgen  kan  Du  fortælle  mig  det.« 

Døren  lukkede  sig  og  jeg  laa  og  tænkte  paa  alt,  hvad  Moder  havde 
sagt,  men  allermest  paa  den  lille  Negerdreng,  som  jeg  havde  befriet. 

Jeg  grublede  over,  hvor  han  nu  vel  kunde  være  henne,  det  lille 
Skind ! 

Ude  i den  mørke,  mørke  Granskov,  som  laa  en  Fjerding  Vej  fra 
Kroen;  uh!  ha!  at  krybe  om  der  inde  mellem  de  høje  Myretuer,  og  saa 
hele  Tiden  være  bange  for  at  blive  forfulgt  og  fanget  — og  pryglet  halv 
fordærvet  bag  efter! 

»Aah!  gode  Gud!  vil  Du  ikke  nok  beskytte  den  stakkels,  stakkels, 
lille  Negerdreng;  det  bad  jeg  ganske  højt. 

Jeg  følte  en  forfærdelig  Angst  lige  med  et,  for  jeg  hørte  et 
dybt  Suk. 

Nu  sad  jeg  oprejst  i Sengen  og  lyttede,  nu  hørte  jeg  nogen  hulke 
og  sukke. 

Det  kom  henne  fra  Moders  Seng;  jeg  aandede  knapt  af  bare  Skræk. 

Med  et  kom  der  et  Hoved  frem  under  Sengen,  saa  et  Ben  og  saa 
en  hel  lille  Negerdreng. 

Jeg  foer  ud  af  Sengen  og  hen  til  ham. 

»Er  Du  her!  har  de  løbet  efter  Dig?  Har  de  slaaet  Dig  lille 
Stakkel?« 

Men  den  Arme  forstod  ikke  et  Ord  af,  hvad  jeg  sagde,  han  kastede 
sig  ned  foran  mig  og  omslyngede  mine  Knæ. 

»Gemme  Tom!  gemme  Tom!  hulkede  han!  Massa  slaa  Tom,«  og 
han  pegede  paa  det  ene  Øje. 

Jeg  forstod  lidt  Engelsk. 

Jeg  betænkte  mig  ikke  et  Minut,  men  hviskede : 

»Kryb  op  i min  Seng!  ti  stille,  og  saa  kyssede  jeg  den  stakkels 
Dreng  paa  Panden. 

Han  klemte  og  kyssede  mine  Hænder  og  foer  saa  op  i Sengen,  hvor 
han  krympede  sig  sammen  til  en  Rulle  og  trak  Tæppet  over  sig. 

Jeg  sad  lidt  og  betænkte  mig,  saa  lagde  jeg  mig  stille  ned  i Moders 
Seng,  og  ventede  med  bankende  Hjerte  paa  at  Klokken  snart  blev  halv 
elleve. 

Hvad  mon  Mo’er  og  Fa’er  vil  sige?  de  vil  ikke  jage  den  arme  Dreng 
ud  i Mulm  og  Mørke;  jeg  kan  ligge  ovre  hos  lille  Broder,  der  er  Plads 
nok!  ja,  saadan  vil  det  gaa,  og  i Morgen  beder  jeg  om,  vi  maa  beholde 
Tom!  nej!  nej!  jeg  beder  Fætter  Waldemar  om  at  købe  ham  og  tage 
ham  med  tilbage  til  Amerika  til  hans  Hjemstavn,  saadan  arbejdede  mine 
Tanker,  da  der  viste  sig  en  lys  Sprække  henne  ved  Døren ; det  var 
Faders  tændte  Lys,  det  kendte  jeg  saa  godt;  hver  Aften  kom  han  ind 
med  et  tændt  Lys,  da  de  umuligt  ellers  kunde  komme  over  det  skumle 
Loft. 

»Fa’er!  Mo’er!  den  stakkels  Negerdreng  er  her!  han  er  flygtet  fra 
Beridderne;  de  har  slaaet  ham,  slaaet  hans  ene  Øje  ud;  aah,  Mo’er  han 
er  saa  ulykkelig,«  og  hulkende  slog  jeg  Armene  om  Halsen  paa  Moder. 

Fader  satte  besindig  Lyset  paa  Komoden,  lukkede  Døren,  derefter 
Vinduet  og  hængte  Gardinet  for,  saa  først  satte  han  sig  paa  en  Stol  og 
sagde  alvorligt: 

»Hvor  er  den  stakkels  Dreng?« 

»Der!  i min  Seng.« 

Jeg  gik  hen  og  trak  Tæppet  fra,  og  saa  sad  der  sammenkrøben  en 
rystende  Skikkelse  med  et  stirrende  Øje  og  foldede  Hænder. 

»Kom  frem  mit  stakkels  Barn,«  sagde  Flader  mildt  og  trak  lempeligt 
Staklen  frem  fra  Alkoven. 

Men  vi  udbrød  alle  med  en  Mund: 

»Han  er  jo  ikke  sort!« 

»Han  er  ingen  Neger!« 

Et  dejligt  Ansigt  kom  der  nu  frem,  men  saa  magert,  saa  forpint  og 
saa  forknyt,  at  det  skar  i Hjertet,  at  se  derpaa. 

Hans  virkelige  Haar  var  mørkt,  men  ganske  tæt  afklippet  og  over- 
smurt med  Lim. 

Da  han  nu  var  helt  renvadsket,  kyssede  Moder  det  lukkede  Øje  og 
knappede  hans  Skjorte  i Halsen,  og  nu  lagde  hun  ham  atter  op  i Alkoven, 
og  dækkede  ham  lempeligt  til. 

»Er  Du  sulten  min  Dreng?«  hun  pegede  paa  Munden. 

Han  nikkede  langsomt,  men  holdt  hende  forskrækket  tilbage,  da  hun 
vilde  gaa  ud  af  Døren. 

»Massa  Blinko!  Massa  box  me.« 

»Nej,  vær  Du  kun  rolig,  jeg  bliver  her,«  sagde  Fader  og  satte  sig 
henne  ved  Bordet. 

Lidt  efter  kom  Moder  op  med  Mad  og  01,  og  som  en  »Vild« 
kastede  han  sig  over  Maden,  saadan,  at  han  to  Gange  fik  det  forkert  i 
Halsen,  og  saa  drak  han  01,  og  saa  græd  han  lidt,  saa  smilede  han! 
aah,  hvor  han  saa  var  smuk. 

Moder  satte  Talerkenen  hen  paa  Kommoden,  lagde  Hovedpuden  til 
Rette,  og  saa  tog  hun  begge  hans  smaa,  magre  Hænder,  inden  i sine 
to  hvide,  bløde  Hænder,  og  saa  læste  hun  sagte  en  Aftenbøn  over  ham. 

Tom  laa  stille,  som  en  Mus,  men  med  Øjet  lukket,  og  da  Moder 
saa  var  færdig  og  vilde  rejse  sig,  slog  han  to  smaa,  magre  Arme  om 
hendes  Hals  og  klyngede  sig  til  hende. 

»1  love!  love  you,«  hulkede  han. 

Jeg  saa,  at  selv  Fader  tørrede  en  Taare  af  Øjet. 

En  Time  senere  var  der  mørkt  og  stille  i Værelset;  jeg  laa  hos 
Moder  i hendes  brede  Seng,  medens  Fader  laa  i et  lille  Sidekammer,  og 

jeg  hørte  tydeligt,  at  Tom  sov,  jeg  hørte  det  paa  hans  Aandedræt,  men 
jeg  kunde  ikke  sove,  — det  varede  længe. 

Jeg  vaagnede  ved  en  stærk  Hundegøen  uden  for  vore  Vinduer. 

Jeg  rejste  mig  op,  og  saa  mig  forbauset  om;  aah ! nu  huskede  jeg 
det,  jeg  laa  hos  Moder,  og  der  ovre  i Alkoven  laa  jo  lille  Tom. 

Jeg  saa  der  over,  og  aah  Gud,  hvor  det  saa  sørgeligt  ud;  Tom  sad 
op  og  vred  sine  smaa,  magre  Hænder,  medens  Ansigtet  var  fortrukket 
af  Sjæleangst. 

»Blinko!  Blinko!«  stønnede  han,  saa  snart  han  opdagede,  at  jeg  var 
vaagen. 

Jeg  klædte  mig  hurtigt  paa,  og  satte  mig  hen  hos  Tom. 

»Bryd  Dig  ikke  om  det.  Du  bliver  hos  os,«  forklarede  jeg;  my 
brother!  you  are  my  brother  now  little  Tom,«  (Du  er  min  Broder 
lille  Tom). 

»Biinko!  Massa!« 

Saadan  vedblev  han  at  tale,  alle  mulige  Sprog  blandet  sammen. 

Vor  Morgenthe  og  Mad  blev  nu  bragt  os,  og  lidt  efter  kom  Fader 
ind  til  os,  han  bød  Drengen  at  staa  op  og  klæde  sig  paa,  men  da  han 
kun  havde  den  rødstribede  Skjorte,  saa  var  det  snart  gjort,  saa  tog  han 
ham  ind  i sit  Værelse,  medens  Moder  stod  op. 

Saa  gik  Fader  og  jeg  ned  i Gæstestuen,  og  der  sad  allerede  Berid- 
deren  med  Blinko  og  Clownen. 

Da  Djævelen  saa  os,  udbrød  han: 

»Jo,  Niggerdreng  er  her;  — forstukket!  Blinko  vide  Besked! 
Blinko  snuse  overalt!  Niggerdreng  er  paa  Loftet!  deroppe.  Blinko 
vide  det.« 

Og  Blinko  knurrede  og  viste  Tænder  af  os. 

»Aa,  Snak,«  sagde  Værten,  her  kan  ingen  komme  igennem,  uden  at 
vi  se  det;  og  Stuen  her  er  aldrig  tom,  men  værsko,  de  kan  jo  gerne 
gaa  op  og  se  efter. 

»So  er  han  krøben  igennem  Vinduet.« 

Han  var  saa  optaget  af  sine  egne,  rasende  Tanker;  Tænderne  bed 
han  sammen,  saa  de  knittrede,  og  Fingrene  krummede  og  aabnedeasig 
om  Piskeskaftet. 

»Er  Negerdrengen  oppe  paa  Loftet,«  spurgte  Værten? 

»Den  lille  Negerdreng  er  hos  mig,  og  De  faar  ham  ikke  udleveret, 

fordi  De  har  mishandlet  ham;  De  har  slaaet  hans  ene  Øje  ud,  De  har 
pryglet  ham,  saa  der  er  tykke,  ophovnede  Striber  ned  ad  Ryggen;  De 
har  sultet  ham  og  pint  ham,  saa  han  er  nærved  at  miste  Forstanden; 
jeg  sender  Bud  efter  Birkedommeren!  forstaar  De?« 

Djævlen  forstod  kun  det  halve  af,  hvad  Fader  sagde,  men  nok  til 
at  forstaa,  at  Drengen  skulde  tages  fra  ham. 

Han  foer  op,  og  nu  bandte  og  skældte  han  i alle  mulige  Sprog  og 
Hunden  gøede  og  viste  Tænder. 

Fætter  Valdemar  traadte  nu  ind,  og  blev  strax  underrettet  om  alt. 

»Bandit!  Røver!  Afskum!  udbrød  han.  Du  skal  til  Dommeren!  Du 
skal  under  Loven,«  alt  dette  sagde  han  paa  engelsk. 

Høvdingen,  der  bedre  forstod  ham  end  Fader,  slog  nu  om  i en  anden 
Tone,  og  blev  sledsk  og  ydmyg. 

»Herskabet  kunde  nok  begribe,  at  han  ikke  kunde  undvære  sin 
Niggerdreng,  han  stak  saa  godt  i Øjnene,  den  sorte  Dreng.« 

»Hvis  det  er  en  Negerdreng  De  forlanger,  saa  har  jeg  ham  ikke, 
men  en  stakkels  lille  forpint  og  forpisket  hvid  Dreng,  og  ham  er  det 
altsaa  ikke.« 

»Hvor  er  Drengen?«  spurgte  Fætter  Waldemar  spændt. 

»Oppe  i mit  Værelse,  der  kan  Du  gaa  op  til  ham;  herned  kommer 
han  ikke,  før  Øvrigheden  kommer  til  Stede,  forstaar  han  det,  min  gode 
Mand,«  og  Fader  vendte  det  hvide  ud  af  Øjnene,  og  saa  saa’  han  bøs 
ud,  kan  I tro. 

Da  vi  kom  op  i Værelserne  og  drak  vor  The,  hørte  vi  Fætter 
Waldemar  tale  med  Drengen,  men  med  graadkvalt  Stemme. 

»Willy!  Willy!  min  søde  Dreng!  stakkels  Willy!« 

Vi  saa  paa  hinanden,  og  saa  listede  vi  en  for  en  hen  til  Døren, 

der  inde  sad  min  Fætter,  medens  Drengen  stod  mellem  hans  Knæ  og 

saa  forbauset  og  underlig  ængstelig  op  paa  ham. 

»Det  er  Willy!  det  er  vores  kære  Willy,  men  han  kender  mig  ikke, 

han  husker  intet,«  og  grædende  kyssede  Fætter  Waldemar  de  smaa, 

magre  Hænder,  og  klappede  de  indfaldne  Kinder. 

»Se,  Arret!  se  Arret!  her  i Tindingen  og  saa  Øjet!  ingen  uden 
Willy  har  saadant  et  Øje.« 

Drengen  listede  sig  fra  Fætter  Waldemar  hen  til  Fader  og  krøb  tæt 

op  til  ham,  som  for  at  søge  Beskyttelse  mod  den  fremmede,  underlige 
Mand. 

Fætter  Waldemar  sad  lidt  og  grundede,  saa  tørrede  han  sine  Øjne, 

tog  sin  Hat  og  sagde,  idet  han  lagde  Haanden  paa  Drengens  Hoved : 

»Vent  lidt!  Du  skal  nok  komme  til  at  huske  mig,  min  Dreng,«  og 
til  Fader  sagde  han  indtrængende: 

»Vig  ikke  fra  Drengen  et  Minut,  husk  paa,  hvordan  det  gik,  da  han 
var  lille;  vil  Du  svare  mig  til  ham.  Onkel?« 

»Det  lover  jeg  Dig,  gaa  Du  med  Gud.« 

Vi  spiste  og  drak  allesammen  inde  i Faders  Værelse,  men  Tom  var 
ikke  til  at  faa  nogetsomhelst  i,  han  stod  op  ad  Fader  og  holdt  ham  i 
den  ene  Haand,  medens  han  stadig  saa  hen  til  Døren. 

Lige  med  et  viste  der  sig  et  Hoved  henne  i det  aabne  Vindue,  det 

var  Elownens  Hoved;  med  et  let  Spring  var  han  inde  i Stuen  og  henne 

hos  min  Fader,  og  paa  tydsk  forklarede  han  nu  Fader,  at  han  ikke 
maatte  give  Drengen  tilbage,  da  de  mishandlede  ham  og  sultede  ham. 

Pludselig  hørte  vi  en  Hund  gø  udenfor  Døren,  og  som  en  Slange 
havde  stukket  ham,  foer  Klownen  op,  og  i et  Spring  ud  af  Vinduet, 
hvor  han  forsvandt,  samtidig  med,  at  det  bankede  paa  Døren. 

Tom  udstødte  et  Skrig  og  gemte  sig  bag  Moders  Skørter,  men  Fader 
traadte  rask  hen  og  aabnede  Døren: 

»Her  kommer  ingen  ind  i mine  V^ærelser;  vær  saa  god  at  gaa  ned, 
saa  kan  vi  tale  sammen  nede.« 

»Giv  mig  Niggerdrengen,  brølede  Høvdingen,  giv  mig  min  Ejendom! 
jeg  fordrer  det,«  og  nu  forsøgte  han  at  trænge  ind  i Stuen,  men  Fader 
greb  sin  lille  Salonbøsse,  spændte  Hanen  og  sigtede. 

Det  hjalp.  Døren  blev  hastig  smækket  i,  og  vi  hørte  Djævlen  tumle 
ned  ad  den  stejle  Loftstra'ppe. 

Lidt  efter  kom  Fætter  Waldemar  tilbage,  han  havde  flere  Pakker 
under  Armen  og  han  var  ganske  forpustet. 

»Jeg  saa,  at  han  var  heroppe  den  Djævel,  pas  for  Guds  Skyld  paa 
Barnet;  jeg  har  sendt  Vogn  efter  Herredsfogden  og  Betjente;  men  kom 
nu  med  Drengen  ned  i Haven,  jeg  vil  prøve  et  sidste  Forsøg  med  hans 
Hukommelse.« 

Fader  maatte  lokke  for  Willy  for  at  faa  ham  frem  fra  Moders' 
Kjole,  og  faa  ham  med  sig  ned  af  Trappen  ud  i Haven,  og  da  han  gik 

forbi  Høvdingen,  som  sad  i Gæstestuen,  rystede  han  saadan,  at  jeg 
troede,  at  han  var  besvimet  med  det  samme. 

»Ja,  hi  Du!  bi  Du,  din  skændige  Knægt,  jeg  skal  nok  vænne  Dig  af 
med  at  rende  dm  Vej,«  hvæsede  Djævlen. 

En  knyttet  Haand  betegnede,  hvordan  han  vilde  lære  ham  at  blive, 
hvor  han  var. 

Det  var  næsten  umuligt  at  faa  Tom  til  at  gøre,  hvad  man  bad  ham 
om,  saa  angst  og  fortumlet  var  han. 

Først  da  han  saa  Høvdingen  gaa  tvers  over  Haven  og  Marken  hen 
til  Teltet,  først  da  aandede  han  op  og  saa  sig  om  med  det  ene^  stak- 
kels Øje. 

Henne  i Lysthuset,  som  vendte  ud  mod  Gaden,  sad  Fætter  Waldemar. 

Halv  sagte  sagde  han  til  Fader: 

»Gaa  langsomt  herhen  med  Drengen,  men  sig  intet  til  ham.«. 

Fader  gik  ganske  langsomt  henimod  Lysthuset,  og  vi  andre  listede 

efter. 

Der  inde  sad  saa  Fætter  og  stillede  smaa  Huse  og  Træer  op  i lange 
Rækker;  han  lod,  som  han  slet  ikke  bemærkede  Willy. 

Smaa,  skaarne  Gulerodstykker  laa  paa  Bordet. 

»Saa  kommer  der  en  stor  Hjort  og  en  stor  Elefant,  og  saa  kommer 
der  en  Mand  og  en  Kone,«  og  eftersom  han  nu  sagde  alt  det  paa  engelsk, 
saa  kom  de  op  af  Æsken  og  blev  stillet  op  mellem  Husene  og  Træerne. 

»Nu  vil  Gudfa’er  lave  Annanas,  nu  vil  Gudfa’er  lave  Annanas  til 
lille  Willy!  ja  til  lille  Willy!  saa  kommer  Willy  og  køber  Annanas  af 
Gudfa’er. « 

Vi  saa  alle  paa  Willy,  han  var  meget  bleg  og  havde  sluppet  Faders 
Haand;  han  gik  et  Skridt  frem,  saa  et  til,  saa  tog  han  begge  Hænderne 
op  og  holdt  sig  om  Hovedet,  som  om  det  gjorde  ondt,  og  saa  lige  med 
et  gav  han  et  Skrig  fra  sig,  styrtede  hen  til  Fætter,  lagde  sig  op  imod 
ham  og  skreg  »Gudfa’er!  Gudfa’er!«  og  nu  fulgte  en  Scene,  som  var 
saa  gribende,  at  vi  alle  græd. 

»Min  Dreng,  min  Willy!  min  lille,  stakkels  Dreng,«  og  Taarer  og 
Kys  og  Kys  og  Taarer  blev  nu  Barnet  overøst  med. 

Drengen  laa  halv  bevidstløs  i Fætters  Arme;  med  lukket  Øje  og  med 
blege  Kinder,  hvor  Taarerne  langsomt  trillede  ned  ad,  saadan  laa  han 
længe;  men  Udtrykket  i hans  Ansigt  var  saa  roligt,  saa  uendelig  lykke- 
Hvad  Kjærlighed  formaar.  4 

ligt,  og  det  ene  dybe  Suk  efter  det  andet  pressede  sig  frem  fra  dette 
lille,  forpinte  Bryst. 

Pludselig  løftede  Willy  Hovedet,  saa  sig  om,  pegede  hen  mod  Huset 
og  sagde  spørgende: 

»Mama?  Papa?«  saadan  havde  hans  franske  Forældre  jo  lært  ham 
at  sige. 

»Jo!  jo,  kære  Barn;  ja  Mama  og  Papa,  ja,  kære  lille  Willy.  Aah, 
nu  husker  han  alt!  aah.  Gud  være  lovet,  han  er  ikke  bleven  idiotisk, 
som  jeg  næsten  frygtede  for,«  og  Taarer  løb  ned  af  Fætters  Kinder, 
den  ene  fulgte  efter  den  anden. 

»Gudfa' er!  Gudfa’er!  ikke  mere  bort  fra  Willy.« 

»Nej!  Du  skal  rejse  med  Gudfader  over  til  Mama  og  Papa.« 

»Aldrig  mere  Niggerdreng?«  og  det  ene  klare  Øje  saa  saa  forskræmt 
op  i Fætter  Waldemars  Ansigt,  saa  at  denne  tog  ham  om  Hovedet  og 
kyssede  ham. 

»Aah,  det  Øje!  det  Øje!  det  kender  jeg!  nej,  aldrig  mere  Neger- 
dreng, kun  være  hos  Gudfa’er  og  Mama  og  Papa.« 

Da  Herredsfogden  en  Time  senere  kom,  blev  der  holdt  Forhør  over 
Zigeunertruppen,  men  alt,  hvad  der  kunde  presses  ud  af  dem  var: 

»Jeg  har  købt  ham  i England  af  en  Beridertrup,  og  ved  ikke, 
hvorfra  han  stammer.« 

»De  har  bevislig  mishandlet  Drengen,  og  De  ved  jo  godt,  at  De  ikke 

tør  købe  Mennesker  i England,  altsaa  er  De  strafbar;  De  har  at  følge 

med  i Arrest.« 

Samme  Nat  forsvandt  Telt  og  Vogn  med  hele  Truppen  ude  fra 
Græsmarken  og  i Arresten  var  kun  en  Seddel  med  de  Ord : 

»Behold  Drengen,  men  lad  os  være  i Fred.« 

Samme  Dag  fik  Willy  en  smuk  Dragt  fra  Helsingør,  og  nu  var  det 
morsomt  at  se  ham,  bogstavelig  hænge  sig  i Armen  paa  Fætter  Waldemar. 

Samme  Dag  gik  der  Brev  af  Sted  til  Pittstown: 

»Eders  Barn  lever  endnu,  jeg  har  fundet  ham.  Vi  rejse  herfra 

med  første  Skib  om  otte  Dage,  om  Gud  vil,  lev  vel,  til  vi  ses. 

Eders 

Waldemar.« 

Vi  viftede  og  viftede  og  lo  og  græd  imellem  hinanden  den  Dag,  de 
to  Kære  rejste  til  Helsingør,  for  derfra  at  gaa  videre  til  Amerika. 


51 


Moder  var  dybt  bevæget. 

Skøndt  jeg  inderlig  gerne  vilde  have  beholdt  Fætter  Waldemar  noget 
længere^  saa  ønskede  jeg  dog,  at  han  skulde  rejse;  rejse  hjem  til  de 
stakkels,  længselsfulde  Forældre.« 

»Ja,  Du  har  Ret  lille  Kone,  det  vil  blive  gribende  at  se  det  Gensyn.« 

»Aah,  Fa’er  og  Mo’er!  Gudskelov,  at  jeg  er  hos  Eder,  og  at  her 
ingen  Barnerøvere  er  i Danmark.« 

»Ja,  er  vi  nu  saa  sikre  paa  det,  Børn?« 

Om  Efteraaret  kom  der  Brev  fra  Fætter;  det  var  Beskrivelsen  af 
Gensynet,  og  saa  fortalte  det  den  glædelige  Nyhed,  at  stakkels  Willys 
Moder  atter  havde  faaet  sin  aandelige  Bevidsthed,  og  at  hun  ikke  veg 
fra  Drengen. 

Til  Skole  maatte  han  ikke  komme;  nej,  der  kom  en  Lærer  hjem 
til  ham  og  læste  og  spillede  daglig  med  ham. 

Og  saa  er  han  bleven  saa  glat  og  rund  igen;  og  Haaret  bølger  atter 
henover  det  søde  Hoved,  og  — han  ler!  — han  ler  himmelhøjt  igen, 
saa  det  genlyder  i hele  Huset;  jeg  troede  ellers,  han  rent  havde  glemt 
at  le,  men  alene  tør  han  aldrig  gaa  mere,  end  ikke  ud  i deres  Have. 

Et  Portræt  fulgte  med,  det  var  af  stakkels  Willy  til  ham,  der  hjalp 
ham  at  skære  Touget  over,  for  ellers  var  han  aldrig  sluppet  derfra,  det 
skulde  Fætter  Waldemar  skrive  til  mig. 

Hvor  glad  jeg  blev  over  det  Portræt,  kan  enhver  forstaa. 

„Gravrust^. 

I en  Villa,  som  ligger  lidt  udenfor  London,  sad  Maleren  Steenby  i 
sin  hyggelige  Dagligstue  og  kælede  for  »sin  lange  Dreng,«  som  han 
kaldte  sin  Søn  Viggo.  Denne  stod  og  trak  Faderen  i Skægget  og  sagde: 

»Aah  Fa’er!  én  til!  fortæl  en  til,  men  ovre  fra  Danmark  skal  det 
være,  der,  hvor  Du  er  fra.« 

»Ja!  nu  kan  jeg  ikke  mere  min  Dreng,  nu  har  Du  pumpet  Fa’er 
læns  i Hjernekassen.« 

»Aah!  Fa’er,  fremsig  den  om  den  lille  Dreng,  der  gik  op  i Kirke- 
taarnet;  men  først  maa  jeg  have  Billedet  fra  Farum  at  se  paa.« 

Gutten  løb  hen  og  trak  noget  frem  bag  Skabet,  og  kom  saa  slæbende 
med  en  stor  Billedmappe.  Faderen  lagde  Mappen  paa  Bordet,  og  saa 
sad  Viggo  aldeles  fordybet  og  bladede  i Mappen, 

»Her  er  det,  her  er  det,  Fa’er!« 

»Ja!  min  Dreng,  det  er  Farum  Kirke,  den  ligger  saa  mageløs  smukt, 
og  der  malede  jeg  som  ung  Kunstner;  jeg  laa  paa  Landet  der,  og  derfra 
har  jeg  disse  Aqvareller.« 

»Men  Verset  Fa’er!  Verset! 

»Ja,  min  Dreng,  Verset  har  jeg  ikke  skrevet,  det  er  af  en  dansk 
Digter,  men  nu  skal  jeg  se,  om  jeg  kan  huske  det.« 

Faderen  sugede  nogle  Drag  af  Piben,  lod  Haanden  et  Par  Gange 
gaa  langsomt  ned  af  sit  Skæg,  og  saa  begyndte  han  at  fremsige  det 
smukke,  rørende  Vers  om  den  lille  Dreng,  der  listede  sig  op  i Kirke- 
taarnet  Klokken  12  om  Natten  for  at  skrabe  lidt  Rust  af  Kirkeklokken, 

fordi  nogen  havde  sagt,  at  hans  syge  Moder  vilde  komme  sig,  hvis  hun 
fik  noget  af  den ! Men  den,  der  udførte  det,  maatte  være  ene. 

Viggo  sad  med  aaben  Mund  og  hørte  efter,  og  da  Faderen  sluttede 
Verset  og  hans  Moder  sagde : 

»Det  var  en  velsignet  god  Dreng,«  saa  sukkede  han  dybt,  sank  og 
sank  noget  — Gud  ved  hvad  — og  sagde  saa  pludseligt: 

»Det  samme  vil  jeg  ogsaa  gjøre,  hvis  Du  bliver  syg,  Moder.« 

»Ja!  maaske!  maaske!«  sagde  Fader. 

»Jo!  jo!  det  vil  jeg,  Fa’er.« 

»Ja  min  Dreng,  med  Guds  Hjælp  behøves  det  vel  aldrig,  Lægerne 
har  jo  nuomstunder  saa  udmærkede  Medikamenter  og  Kundskaber.« 

»Ja,  men  hvis  nu  Mo’er  blev  syg  og  Doktoren  sagde:  ja,  jeg  kan 
ikke  kurere  hende  — saa  — 

»Ja!  saa  var  det  en  anden  Sag,  og  saa  tror  jeg  selv,  at  min  kække, 
gode  Dreng  nok  vilde  være  alt  for  kære  Moder.« 

»Det  tror  jeg  med,«  sagde  Fru  Steenby  mildt,  »Viggo  har  en  fast 
Karakter  og  han  er  modig,  og  da  han  er  en  god  Dreng,  behøver  han 
heller  ikke  at  være  bange  for  noget.« 

Paa  det  gamle  Herresæde  Wynwood. 

Otte  Dage  senere  sad  Maleren  Steenby  ude  paa  det  gamle  Herresæde 
Wynwood ; han  sad  oppe  i Riddersalen,  oppe  paa  et  højt  Stillads  og 
copierede  et  af  de  gamle  Familiebilleder;  det  var  en  Mand  med  tyk 
Pibekrave  om  Halsen,  og  i mørkegrøn  Fløjels  Dragt;  en  Baret  med  hvide 
Fjedre  sad  skævt  paa  det  kortklippede  Haar;  to  dejlige  brune  Øjne 
ligesom  borede  sig  fast  i hver  og  en,  som  saa  paa  denne  smukke  Mand. 

»Hvem  er  han,  du  maler,  Fa’er?« 

»Det  er  Stamherren  til  Godset  her,  min  Dreng;  han  er  malet  efter 
et  Maskebal,  der  var  ved  Hoffet.« 

»Boer  han  her  paa  Slottet,  Fa’er?« 

»Nej,  min  Ven,  han  lever  oppe  i Skotland  paa  et  Gods,  han  har 
købt  sig  der.« 

»Hvorfor  boer  han  ikke  her,  Fa’er?« 

»Fordi  han,  da  han  var  fjorten  Aar  gammel,  i Hidsighed  kom  til 
at  slaa  sin  Broder  ihjel.« 

»Aa,  Fa’er!  fortæl  mig  det  hele.« 

»Ja!  ser  du,  Viggo,  hans  Fader,  Godsejeren,  havde  to  Sønner, 
William  og  Weenfred,  den  ene  var  høj,  blond  og  spinkel,  smukt  skabt, 
men  herskesyg,  ikke  afholdt  af  Folkene ; kun  Faderen,  der  var  Enkemand, 
forgudede  ham.  Den  anden  Broder,  Weenfred,  var  mindre,  og  stærkere 
bygget,  mørkhaaret  og  brunøjet,  mild  og  god,  modig  og  ædelmodig,  — 
men  hidsig  — umaadelig,  ubændig  hidsig,  og  intet  kunde  irritere  den 
raske  Dreng  mer,  end  naar  hans  Fader  roste  Broderen  fremfor  ham. 

Hvis  han  havde  haft  en  eneste  kærlig  Sjæl  at  hælde  sig  til,  var  alt 
blevet  godt,  men  hans  elskede  Moder,  hende  han  aldrig  kunde  glemme, 
hun  der  altid  havde  forkælet  ham,  var  død  for  to  Aar  siden,  og  derfor 
groede  det  fast,  dette  Nag  til  Broderen,  det  groede  sig  fast  i det  unge, 
gode  Hjerte,  og  ingen  kom  og  rykkede  det  slemme  Ukrudt  op. 

»Jamen  Fa’er!  hvorfor  holdt  dog  Greven  ikke  af  Weenfred,  han  var 
jo  dog  ligesaa  god  som  William.« 

»Ja!  min  Dreng,  det  ser  man  daglig  at  Forældre  holder  mere  af  et 
Barn  end  af  et  andet.« 

»Hvad  saa  Fa’er?«  Viggo  blev  utaalmodig,  da  Faderen  glemte  at 
fortælle,  for  at  sætte  Farver  op. 

»Saa  en  Dag  sade  de  alle  tre  sammen  med  flere  Grever  paa  Altanen 
dernede,  der  hvor  den  tynde  Hængebro  fører  over  Slotsgraven,  og  saa 
væddede  nogle  Herrer  med  Slotsherren  om,  hvem  af  Sønnerne,  der  kunde 
løbe  hurtigst  over  Broen;  det  var  efter  en  god  Middag,  og  Greven  var 
hed  i Hovedet,  fordi  nogle  af  Herrerne  mente,  at  Weenfred  absolut 
maatte  sejre. 

»Allons,  vi  prøve,  sagde  Greven  ivrig,  og  saa  stillede  han  selv  de 
to  lange  Drenge  op  ved  Siden  af  hinanden. 

»Nu  løber  I Side  om  Side,  lige  til  I naar  Solskiven  nede  paa 
Plænen.  Broen  er  bred  nok  til,  at  I ikke  behøve  at  røre  hinanden. 

Drengene  maalte  hinanden  fra  Top  til  Taa. 

»Vi  tager  Skoene  af,«  sagde  Weenfred. 

»Ja  vel!«  og  William  skød  ogsaa  sine  Sko  af,  som  han  saa  Bro- 
deren gøre. 

»En!  to!  tre  — « op  som  to  Pile  skudte  ud  fra  samme  Bue  foer  de 
lange  Drenge  hen  over  Broen. 

Midtvejs  kom  William  forbi  Weenfred,  men  saa  satte  denne  alle 
Kræfter  i,  og  næsten  ved  Enden  af  Broen  vare  de  ved  hinandens  Side. 

Nu  kogte  Vreden  op  i Weenfred,  han  foer  rasende  af  Sted,  og  da 
William  vilde  forbi  ham,  skubbede  han  i Hidsighed  til  Broderen,  som 
saa  styrtede  over  mod  Bropillen  og  saa  baglænds  ned  i Voldgraven,  hvor 
Vandet  lukkede  sig  over  ham. 

Et  Brøl  som  af  en  Løve  lød  fra  den  forfærdede  Fader,  medens 
Weenfred  kun  stod  som  en  Støtte  et  Sekund,  saa  styrtede  han  sig  ud 
efter  Broderen,  og  kom  lidt  efter  op  over  Vandet  med  ham. 

Alle  Herrerne  og  Tjenerne  ilede  til  for  at  hjælpe  Drengene  op,  men 
William  var  og  blev  død;  Blodet  løb  ned  fra  et  gabende  Hul  i Panden, 
og  man  saa  straks,  at  han  var  redningsløs  fortabt. 

Den  ulykkelige  Fader  styrtede  sig  over  sin  elskede  Søn,  græd  og 
bad  og  kyssede  det  forslaaede  Hoved,  men  da  han  endelig  følte  bestemt, 
at  han  var  død,  foer  han  op,  saa  sig  forvildet  omkring,  slog  Hænderne 
over  Hovedet  og  raabte  i vild  Smerte: 

»William!  William!  min  Dreng,  min  kære  gode  Dreng,  aah  Gud! 
du  maa  ikke  dø  bort  fra  mig;  William!  William!« 

Weenfred  løb  op  paa  sit  Værelse,  tog  sit  Tøj  paa,  og  løb  saa  som 
en  Forfulgt,  til  han  naaede  Skovene;  her  igennem  vandrede  han  saa  til 
en  gammel  Onkel,  og  bad  ham  gemme  sig  for  Faderens  Vrede. 

Onkelen  skrev  til  Faderen,  at  Sønnen  var  hos  ham,  og  Faderen 
svarede:  »Ja,  gem  ham  for  min  Vrede,  jeg  kunde  ellers  komme  til  at 
gøre  en  Ulykke  paa  ham.«  William  blev  bisat  her  i Kapellet,  og  Aaret 
efter  stod  hans  Fader  ogsaa  dernede.  Kisterne  ere  hele  Kunstværker 
med  Filigranjernarbejde  paa. 

Weenfred  blev  sendt  til  Oxford  for  at  studere,  og  saa  stod  Slottet 
tomt  i 10  Aar. 

»Fa’er!  maa  jeg  faa  Lov  til  at  se  Kapellet,  og  de  to  Kister.« 

»Ja!  min  Dreng,  naar  jeg  er  færdig  med  Portrætet  her;  før  giver 
jeg  mig  ikke  Tid  til  nogen  Ting.« 

»Er  det  Weenfreds  Portræt  du  maler,  Fa’er?« 

»Ja!  det  er  Viggo,  han  har  skrevet  til  mig,  og  bedt  mig  om  at 
copiere  det;  det  er  en  hollandsk  Maler,  der  har  malet  dette  Maleri  her; 
nu  ønsker  hans  Onkel  et  Portræt,  og  saa  fik  jeg  den  Glæde  at  male  det.« 

»Hvad  saa  mere  om  Weenfred,  Fa’er?« 

»Ja,  saa  kom  han  tilbage  10  Aar  efter  og  havde  sin  unge  Gemalinde 
med,  og  hun  var  ligesaa  smuk  som  han  og  ligesaa  god,  som  Dagen  var  lang 

Nu  mente  alle,  at  den  gamle  Sorg  var  slukket,  og  at  de  vare  lykke- 
lige, men  nej. 

Det  spøgede  paa  Slottet,  det  blev  snart  alle  enige  om. 

Tjenestefolkene  vilde  ikke  blive  der,  om  de  saa  fik  aldrig  saa  høj  Løn. 

Weenfred  blev  mager  og  bleg,  kunde  ikke  sove;  gik  halve  Nætter 
paa  Gulvet. 

»Hvordan  spøgede  det  da?'<  sagde  Viggo,  og  skottede  ængstelig  om- 
kring sig. 

»Jo,  ser  Du,  hver  Nat  efter  Klokken  12,  saa  dirrede  det  og  klirrede 
i alle  Ruder,  og  en  afskyelig  Stank  strømmede  fra  Kælderne,  en  kvælende, 
giftig  Svovldamp. 

Alle  Hundene  tudede,  og  nede  i Kapellet  klaprede  alle  Laagene  paa 
Kisterne;  det  kunde  man  tydelig  høre. 

En  skøn  Dag  rejste  Weenfred  og  hans  Hustru  med  l^ele  deres  Hus- 
stand bort  herfra,  og  de  har  nu  i 10  Aar  boet  i Skotland,  og  kun  den 
gamle  Godsforvalter  kommer  her.« 

»Kommer  her  ellers  aldrig  Mennesker?« 

»Jo,  min  Dreng,  hver  Søndag  forevises  Slottet  og  Kapellet  for 
Publikum,  og  da  er  her  Røre  i de  gamle  Sale. 

London’erne  ser  altid  op  til  Englands  gamle  Herresæder,  og  alle 
Kisterne  ere  saa  dejligt  forarbejdede  i Jern  med  Roser  og  Blade,  Snirkler 
og  Rosetter  paa  Laagene.« 

»Fa’er!  gaa  med  mig  ned  i Kapellet  i Dag.« 

»Det  kan  jeg  ikke  uden  Godsforvalterens  Tilladelse.« 

»Maa  jeg  løbe  ned  og  bede  ham  komme  med  Nøglen,  Faer?« 

»Aah,  ja!  i Dag  sætter  jeg  alligevel  ikke  Farver  op  til  Drapperiet, 
saa  faar  jeg  et  Kvarter  tilovers,  før  vi  skal  paa  Jernbanen.« 

Drengen  løb  over  Stok  og  Sten  ned  til  Godsforvalterens  Ejendom, 
som  laa  for  Enden  af  Parken. 

Han  løb  saa  let  og  glad  derover. 

Da  Steenby  var  bleven  alene,  gav  han  sig  til  at  betragte  sit  Arbejde, 
^lan  strøg  en  Tændstik  og  tændte  sin  lille  Pibe  og  sad  saa  og  saa’  længe 
N paa  Billedet.  Pludselig  bankede  det  tre  Gange  haardt  i Gulvet.  Steenby 
foer  sammen;  han  vidste  jo,  at  han  var  ene,  aldeles  ene  i Salen,  ja  i 
hele  det  store,  øde  Slot. 

»Aah!  hvad!  det  er  maaske  en  af  Havekarlene.«  tænkte  han. 

Atter  tre  haarde  Slag  i Gulvet  lige  under  ham. 

»Hm!  — hvad  kan  det  være,  maaske  den  onde,  gamle  Grev  Elles, 
som  der  altid  tales  om,  der  spøger  her,«  smaalo  han  og  vilde  begynde 
at  male  igjen,  men  da  bankede  det  tre  og  atter  tre  og  atter  tre  Slag  i 
Gulvet. 

»Nej,  dette  er  for  uhyggeligt,«  tænkte  Steenby;  forsigtig  vilde  han 
gaa  ned  af  Stilladset  for  at  gaa  ud  af  Slottet,  men  da  holdt  nogen  fast 
i ham  bagfra,  det  var  en  Krog  i Stilladset,  og  i vild  Angst  vilde  han 
springe  ned,  men  styrtede  hovedkulds  ned  fra  det  fem  Alen  høje  Stillads 
og  blev  bevidstløs  liggende. 

Nu  kom  Godsforvalteren  med  Nøglerne,  og  Viggo  stormede  ind  i 
Riddersalen:  »Fa’er!  her  er  Nøglerne«  — men  store  Gud!  der  laa  jo 
hans  kære  Fader  paa  Gulvet,  med  Blod  ud  af  Munden,  og  et  Ansigt  saa 
hvidt  som  et  Ligs. 

»Fa’er!  kære  gode  Fa’er!«  — og  Viggo  kastede  sig  grædende  ned 
ved  Faderens  Side. 

»Kom  min  Dreng,  lad  mig  hjælpe  Fa’er,«  sagde  Godsforvalteren,  og 
nu  løftede  han  Steenbys  Hoved  op  og  talte  sagte  til  ham. 

»Hjem  !«  stønnede  Maleren  med  lukkede  Øjne. 

Fire  Timer  senere  laa  den  stakkels  Mand  i sit  Hjem,  omgivet  af 
Hustru,  Søn  og  Læge  — men  før  Nattens  Frembrud  var  han  død;  hans 
Brystkasse  var  knust. 

Grændseløs  var  hans  Hustrus  og  Viggos  Sorg.  Disse  Tre  havde 
levet  saa  uendelig  lykkelige,  og  nu!  — 

Et  Aar  senere. 

Et  Aar  senere  finder  vi  Fru  Steenby  sengeliggende,  hun  var  lam  nu, 
thi  fra  den  Dag,  de  kom  bærende  med  hendes  Mand,  blodig  og  lem- 
læstet, havde  hun  ikke  været  Menneske  mere;  det  var  Nervelamhed, 
sagde  Doktoren,  men  hjælpe  hende  kunde  han  ikke. 

Viggo  sad  ved  hendes  Seng  og  læste  højt  for  hende  og  hendes 
Veninde.  Det  var  »Kirkeklokken  i Farum«  han  læste,  og  i Smug  tørrede 
han  en  Taare  af  Øjet,  han  huskede  saa  tydelig  den  Aften,  da  hans  Fader 
sidste  Gang  læste  den  højt  for  dem. 

Hans  kære,  kære  Fader  — 

Da  sagde  Veninden  bevæget: 

»Ja!  det  er  et  udmærket,  smukt  Digt  — men  om  nu  virkelig  saadan 
Rust  kunde  hjælpe,  ja,  saa  var  der  ingen,  der  havde  Mod  til  at  hente 
den;  nej,  her  i England  siger  man  for  et  gammelt  Ord,  at  den  Gravrust, 
der  sidder  paa  Jernblomsterne  og  Ornamenterne  paa  de  gamle  Sarkofager 
i Familiekapellerne  og  Krypterne,  at  en  Theskefukl  af  den  Rust  skal 
helbrede  Lamhed  og  andre  Lidelser. << 

»Det  er  da  umaadelig  svært  alligevel;  for  det  skal  jo  være  Klokken  12 
ved  jeg  da,  at  man  skal  hente  Rusten.« 

»Nej,  her  i England  hedder  det  »før  Solen  daler.« 

»Aah!  det  er  da  ingen  Sag  saa,«  sagde  Viggo  og  drog  et  lettende  Suk. 

»Jo!  det  er  alligevel  meget  vanskeligt,  fordi  man  skal  være  ene,  og 
ingen  maa  ane,  at  man  tager  det.« 

»Min  store  Dreng  tænker  da  ikke  paa  at  hente  Gravrust  til  Mo’er; 
nej ! Viggo,  jeg  tror  jeg  døde  af  Angst,  om  jeg  vidste,  at  du  gik  paa 
saadan  en  Expedition ; nej,  min  Dreng,  nu  har  jeg  kun  Dig,  saa  maa  du 
ikke  tænke  paa  saadanne  farlige  Ting.« 

Viggo  tænkte  alligevel  paa  det,  og  da  Juleaften  kom,  listede  han 
ubemærket  det  sidste  Stykke  Julelys  og  en  lille  Mistelten  til  sig,  for 
senere  at  gemme  det  i sin  Faders  Chatol,  som  nu  var  hans.  Hvordan 
han  skulde  komme  til  Kryptkirken,  vidste  han  ikke,  men  han  vilde  over- 
lade det  til  Vorherre  selv  at  styre  hans  Veje,  og  et  Julelys  og  en  Mis- 

telteen  var  Talismænd  mod  Spøgelser. 

Pinsedagen. 

Vinteren  var  forløben.  Pinsen  si  od  for  Døren.  Dagen  l ør  Pinsedag 

kom  Viggo  hjem  fra  Skolen  i en  hel  bevæget  Stemning.  Han  fortalte 

sin  Moder,  at  en  af  Lærerne  havde  proponeret  Drengene  at  gøre  en  Tur 
med  dem  2den  Pintsedag  ud  til  det  gamle  Gods  Wynwood  ; bese  Parken, 
Slottet  og  Kapellet,  og  saa  ellers  ture  om  og  køre  hjem  til  London  med 
9 Toget. 


Wynwood. 

2den  Pinsedag  kom  saa  med  Sol  og  Glæde  for  100  Drenge. 
»Farvel,  Mo’er!  Toget  gaar  om  ti  Minutter;  Du  bar  jo  Tante  og 
Onkel  i Dag,  saa  jeg  er  rolig  for  Dig,«  og  Viggo  kyssede  sin  Moder  og 
ilede  af  Sted. 

»Og  Gud  være  med  Dig,  min  Dreng,«  — saa  smækkede  Gangdøren, 
og  ti  Minutter  efter  hørte  Fru  Steenby  Togets  hvinende  Piben,  og  hun 
foer  uvilkaarlig  sammen,  det  var  som  skar  det  hende  i Hjertet. 

»Gud  være  med  ham,«  det  gentog  hun  hele  Tiden. 

Mudder  og  Vrøvl  var  der,  før  Drengene  kom  i Kupéen,  Mudder  og 
Vrøvl,  da  de  vare  i Kupéen,  og  Mudder  og  Vrøvl,  da  de  igen  skulde  ud 
af  Kupéen,  saadan  et  hundrede  Drenge. 

Hver  af  Drengene  havde  købt  sig  en  Pibe,  og  Læreren  havde  ogsaa 
en.  Hver  havde  faaet  sin  Billet  udleveret  allerede  om  Morgenen  tidlig 
med  Tilsagn  om  at  passe  paa  den  og  paa  sig  selv  hele  Dagen,  da 
Læreren  ikke  kunde  have  Ansvaret  alene  og  Drengene  jo  vare  store. 

Da  Toget  holdt,  væltede  alle  Drengene  ud. 

»Til  Wynwood,«  brølede  de,  og  nu  stormede  de  allesammen  over 
Marker  og  Enge  og  over  i de  store  Skove,  der  omgav  Wynwood  Godset. 

Her,  hos  en  Skovløber,  fik  de  Kaffe,  Mad  havde  de  selv  med, 
og  nu  var  der  en  Jubel  og  Glæde  uden  Ende. 

Kun  én  var  stille,  kun  én  listede  ene  om  og  talte  med  sig  selv,  og 
det  var  vor  Ven  Viggo.  Han  tog  en  Æske  op  af  Lommen,  og  lagde 
den  atter  ned  igen;  saa  en  stor  Tollekniv,  lukkede  Bladet  op  og  i,  og 
prøvede,  om  det  var  i Orden. 

Ja!  for  nu!  idag  — nu  maatte,  nu  skulde,  og  nu  vilde  han  hente 
Gravrust  til  sin  elskede,  velsignede  Moder. 

I Riddersalen. 

Saa  stod  han  da  i Riddersalen  igen,  stod  lige  indenfor  Døren  med 
Haanden  knuget  mod  Brystet;  de  andre  Drenge  stormede  frem  og  samlede 
sig  om  Godsforvalteren,  der  fremvisle  og  fortalte  om  Familieportræterne. 

Da  de  kom  til  Weenfreds  Billede,  sagde  Godsforvalteren: 

»Her  sad  den  gode  Maler  Steenby  og  malede  vor  Stamherres  Billede, 
og  saa  styrtede  den  Stakkel  ned  og  knuste  Brystkassen.« 

»Hans  Søn  er  her  med,«  sagde  en  af  Lærerne. 

»Nej!  hvor?« 

»Der  staar  han  henne  ved  Døren.« 

»Aah!  den  Stakkel,  ja  han  kommer  nok  her  hen,  naar  vi  andre  er 
gaaet  — * 

»Ja!  han  gaar  altid  bagefter  os  andre,«  forsikrede  en  af  Drengene. 

Nu  var  der  ingen,  — nu  ilede  Viggo  hen  til  Billedet,  stod  længe 
og  saa  op  paa  det,  og  da  var  det,  som  .om  det  smilede  ned  til  ham, 
og  nikkede  venligt. 

»Fa’er!  Fa’er!«  stønnede  Drengen,  og  saa  gik  han  sagte  ud  af  Salen 
og  hen  til  Kapellets  Dør;  her  knælede  han  paa  Stentrappen  og  bad 
inderligt  til  Gud. 

Et  buldrende  Trav  lød  nu,  det  var  Drengene  der  kom,  og  nu  blev 
Kapellet  gennemset  og  forklaret. 

Ingen  Gravrust!  end  ikke  den  mindste  Plet  paa  nogen  af  de  store 
Sarkofager  i Kapellet.  Ingen  Gravrust!  Viggo  blev  fortvivlet. 

»Er  det  alle  Kisterne,  eller  er  der  ældre  i Kryptkirken  nedenunder?« 
spurgte  en  Lærer  nu. 

»De  ældre  ere  neden  under,  og  hver  Gang  der  kommer  nye  Kister 
af  Familien,  saa  maa  en  af  de  ældre  Sidelinier  rykkes  ned,  men  det  er 
nu  20  Aar  siden,  der  blev  sat  nogen  derned.« 

»Kan  man  ikke  komme  derned?« 

»Jo!  bevares,  hvis  de  Herrer  ønsker  det,  men  — sandt  at  sige, 
saa  — saa,  jo  rent  ud,  jeg  skøtter  ikke  am  at  gaa  derned.« 

»Aah ! lad  os  endelig  komme  derned,«  istemte  nu  alle  Drengene; 
det  gøs  allerede  i dem  ved  Tanken  om  Spøgeriet,  som  var  ligesaa  bekendt 
som  Wynwood  selv. 

»Som  De  vil«  — sukkede  den  Gamle,  og  nu  gik  Godsforvalteren 
gravitetisk  iforvejen  ned  ad  en  snæver  Stenvindeltrappe. 

En  frygtelig  muggen  Luft  slog  dem  i Møde  gennem  den  sorte  Filegran- 
gitterport,  der  lukkede  for  Kælderen. 

Porten  knagede  i de  svære  Hængsler,  da  den  blev  aabnet,  og  nu 
trængte  Drengene  sig  hastig  ned  i Kælderen;  dog  maatte  de  gaa  lempelig 
frem,  thi  Gulvet  var  ujævne  Mursten  og  Fliser,  og  Belysningen,  som 
kom  gennem  Jerngitre,  som  sad  helt  oppe  ved  Loftet,  den  Belysning  var 
kun  ringe,  da  de  svære  Kister  tog  alt  Lyset. 

Der  hang  en  stor  gammeldags  Lygte  dernede,  og  den  tændte  Gods- 
forvalteren; men  man  saa  tydeligt,  at  Hænderne  rystede  paa  den  gamle 
Mand. 

Nu  fortalte  han  om  alle  de  store  Godsejere  her  laa  med  deres 
Hustruer  og  Døttre  og  Sønner,  og  alle  hørte  efter  med  stor  Interesse, 
men  ingen  dog  som  Viggo  — han  var  — fra  det  Øjeblik  han  kom  ned 

i Krypten  — kun  lutter  Øre  og  Øje,  og  da  han  opdagede  en  mindre 
Kiste  henne  under  Gittervinduet,  hvor  Regn  cg  Fugtighed  havde  sat 
Gravrust  paa  de  sorte  Jernroser  og  Jernblade  og  Snirkler,  der  laa  oven- 
paa  Kisten  — da  var  han  som  fastgroet  der,  og  han  krøb  ubemærket 
bag  om  Kisten,  der  vel  var  sine  2 Alen  høj. 

Det  drønede  i Kælderhvælvingen,  da  Jernporten  faldt  i,  det  gøs  i 
Viggo,  og  dundrede  og  drønede  ovenover  hans  Hoved,  da  Drengene  strøm- 
mede op  i Kapellet,  men  snart  blev  alt  stille,  og  Viggo  listede  sig  frem, 
dog  hele  Tideri  som  var  han  bange  for  at  nogen  skulde  høre  ham.  Han 
saa  sig  nu  om ; han  var  i den  bagerste  Kælderhvælving,  og  der  — 
ligeved  den  lille  Kiste  med  Rusten,  der  var  en  stor  Jerndør  ovenover 
syv  Stentrappetrin. 

Den  Dør  førte  lige  op  til  Havegangen,  det  kunde  han  se,  da  han 
forsigtig  krøb  op  paa  et  Kistestativ,  og  han  havde  jo  ogsaa  daglig  set 
paa  den  Dør  oppe  fra  Havegangen,  da  han  var  med  sin  Fader,  og  han 
havde  ligget  paa  Maven  i Grusgangen  og  kigget  herned,  hvor  han  nu 
stod  ene  — aah!  saa  grusom  ene  — Nøglen  til  Døren  hang  ved  Siden 
af  Dørstolpen,  den  var  saa  stor,  som  en  almindelig  Pistol,  — og  saa 
rusten.  — 

Først  havde  han  ment,  at  han  maatte  blive  dernede  til  Læreren 
savnede  ham,  og  kom  igen  og  søgte  efter  ham;  thi  at  de  vilde  komme 
tilbage  efter  ham,  tvivlede  han  intet  Øjeblik  om,  og  da  vilde  de  pibe, 

og  han  svare  med  sin  Pibe,  og  saa  fandt  de  ham  straks. 

Kniven  kom  nu  frem  og  Æsken  med,  men  Hånden  rystede  saa  stærkt, 
at  han  maatte  aabne  Kniven  med  Tænderne. 

Saa  talte  han  med  sig  selv  for  at  sætte  Mod. 

»Hør  nu,  Viggo  — du  vil,  du  vil  redde  Moder  fra'  hendes  Lamhed, 

du  skal  kun  skrabe  lidt  Rust  af  Kisten,  og  du  gør  ikke  noget  ulovligt, 
ikke  nogen  slet.  Handling,  men  kun  en  god,  og  din  Fader  vilde  have 
elsket  Dig  derfor,«  men  Haanden  rystede  mere  og  mere. 

Han  tog  sit  Uhr  op  af  Lommen,  Klokken  var  kun  6!  En  Time 
endnu  før  han  turde  haabe  paa,  at  de  kom  efter  ham. 

Han  skulde  være  færdig  med  at  skrabe  »før  Sol  gik  ned«  — nu 
huskede  han,  at  saadan  lød  jo  Ordren. 

Kniven  blev  atter  sat  paa  de  rustne  Jernblade,  og  nu  skrabede  og 
skrabede  han  ganske  sagte  og  forsigtig  det  luerøde  Gravrust  ned  i sin  Æske. 

Hvad  var  det?  hys ! — det  bankede  ganske  sagte  henne  i den  store  Kiste ! 

»Aah,  Gud  Fader  i Himlen,  hjælp  mig!«  hviskede  Viggo. 

Atter  var  alt  stille. 

Den  kolde  Sved  stod  paa  hans  Pande  — ja  paa  hele  Kroppen. 

»Moer!  Moer!«  stønnede  han  sagte,  »jeg  vil  redde  dig,«  og  nu 
skrabede  han  atter  ivrigt,  saa  at  det  peb  under  Kniven,  og  nu  laa  der 
en  hel  lille  Bunke  Gravrust  i Æsken. 

»Der  er  nok  nu,«  tænkte  han,  satte  Laaget  forsigtig  paa,  puttede 
Æsken  i Lommen  og  saa  Kniven  med;  han  vilde  nu  drikke  lidt  Portvin, 
som  han  havde  med  i en  lille  Mixturflaske. 

Han  følte,  at  han  fik  ondt,  han  søgte  ned  i Trøjelommen,  men  — 
aah  Gud!  — der  bankede  det  atter  henne  i den  store  Kiste  — og  nu 
igen,  han  hørte  det  saa  tydeligt,  saa  — ja  saa  sortnede  alt  for  hans 
Øjne  syntes  han,  og  saa  faldt  han  bevidstløs  om. 

Han  vaagnede  atter  op,  længe  efter.  »Hvor  er  jeg,«  stønnede  han 
og  saa  sig  om,  rejste  sig  op  — --  og  nu  stod  alt  klart  for  ham,  nu 
vidste  han  hvor  han  var. 

Han  følte  efter  Æsken,  jo!  den  var  der,  og  nu  maatte  de  andre 
vist  snart  komme  og  hente  ham,  ellers  troede  han  nok,  at  han  døde  af 
Angst  hernede  i den  klamme,  mørke  Gravhvælving. 

»Jeg  vil  gaa  op  af  Trappen  der  og  aabne  Døren  med  den  store 
Nøgle,  hvis  jeg  bare  kan  dreje  den  omkring,«  tænkte  han. 

Da  knælede  han  ned  bag  Kisten  og  bad  inderlig  til  Gud  om  Frelse, 
og  se,  — i det  samme  saa  ^ han,  at  en  af  Gulvfliserne  langsomt  løftedes 
i Vejret,  en  Lysstribe  trængte  op  fra  Jorden  op  i Kælderen  til  ham. 

Hvor  han  rystede  af  Angst,  han  holdt  sig  fast  i Kisten  for  ej  at 
falde  om  — men  se  — hvad  var  det  — aah  Gud  være  lovet  — det 
var  et  levende  Menneske,  der  kom  op  af  Jorden. 

Viggo  var  lige  ved  at  raabe  »her  er  jeg,«  men  godt  for  ham  var 
det,  at  Angsten  havde  lammet  hans  Tunge;  snart  indsaa  han,  at  det  var 
det  klogeste  at  tie. 

En  høj,  mager  Mand  i sorte,  fine  Klæder  og  med  en  masiv,  tyk 
Guldkjæde  og  glimrende  Brystnaal  stod  der,  halvt  oppe,  halvt  nede  i 
Kælderen. 

Et  stærkt  Lys  nede  fra  oplyste  hele  hans  Person  og  Ansigtet,  der 
var  saa  urimeligt  magert,  smalt  og  fint. 

Kort  afklippet  Haar,  sort,  smukt  Overskæg  og  et  Par  Øjne,  der 
gnistrede  som  Slangeøjne,  og  spejdede  rundt  i Kælderen  som  om  de  søgte 
nogen. 

Næsen  var  kroget  og  fin. 

Nu  kom  han  helt  op  i Gravhvælvingen,  ognu  kom  der  et  andet  Hoved. 

Sort,  krøllet,  tykt  Haar  omgav  et  bredt,  frastødende  Ansigt,  der 
blussede  rødt,  trods,  at  det  var  saa  sværtet  som  en  Kakkelovnsrensers. 

Han  rakte  en  bred  Næve  op  med  en  Pakke  Papirer;  den  tynde 
gemte  dem  omhyggeligt  i en  lille  Rejsetaske,  han  havde  over  Skulderen. 

De  saa  sig  nu  begge  spejdende  om. 

»Du!  James!  det  var  livagtig,  som  om  jeg  hørte  nogen  pusle  der 
henne  ved  Børnekisterne ; skal  vi  gaa  der  hen  og  se  efter?« 

»Aah  Vrøvl!  — er  her  nogen?«  raabte  James.  Det  rungede  og 
sang  i Metallaagene,  men  ingen  svarede;  aah  nej,  her  er  sku  ingen;  jo 
jeg  syntes  forresten  ogsaa  før,  da  vi  var  nede,  at  jeg  hørte  nogen  røre 
sig  her  oppe,  derfor  bankede  jeg  op  i Kisten,  men  se,  det  er  nu  enten 
Indbildning,  eller  ogsaa  er  det  de  gamle  Benrade,  der  vender  sig  i 
Kisterne  af  bare  Glæde  over  vore  Bedrifter,  Snubb! 

»Ja!  hvad  Benradene  anbelanger,  da  lar  de  sku  nok  være  med  at 
vende  sig,  men  hør  nu  James!  lad  mig  nu  se,  at  du  er  om  dig;  nu  har 
du  jo  alt  mit  Arbejde  for  de  sidste  Maaneder,  saa  nu  ka’  vi  vel  pust-e 
lidt,  hvad  du?« 

»Sludder,  Snubb!  naar  jeg  nu  kommer  til  London,  saa  gi'er  jeg 
Henry  alle  Papirerne  og  alle  Instrukserne,  saa  kommer  jeg  her  tilbage  i 
Morgen  Aften  med  7 Toget,  og  ser  du  Snubb,  saa  ta’er  vi  ordentlig  fat, 
for  nu  vil  vi  være  færdige  med  de  100,000  til  Sommer,  saa  kan  vi  hvile 
i flere  Aar. 

»Det  forstaar  sig,  James.« 

»Veil,  saa  gaar  jeg  nu!  Jeg  tager  saa  med  Toget  i Aften.« 

»All  right«  brummede  Snubb  og  forsvandt  i Jorden. 

Den  lange  lagde  forsigtig  Flisestenen  over  Hullet,  sprang  op  af  Sten- 
trappen og  tog  den  store  Nøgle,  som  han  meget  sagte  satte  i Døren,  der 
nu  jamrede  paa  de  rustne  Hængsler,  og  da  Døren  nu  stod  paa  vid  Gab, 
strømmede  en  kølig,  frisk  Sommerluft  fra  Haven  ned  i Kælderen. 

Viggo  aabnede  uvilkaarlig  Munden  og  indaandede  med  Begærlighed 
den  dejlige  Duft  af  Lilliekonvaller  og  Syrener. 

»Hvem  der  nu  turde  løbe  med  op  af  Trappen,«  tænkte  han,  og 
kiggede  forsigtig  frem  bag  Kisten. 

Den  lange  var  ved  at  trække  Nøglen  ud  af  Døren,  da  det  pludselig 
bankede  voldsomt  henne  i den  store  Kiste. 

Han  foer  sammen  og  brummede  ærgerligt. 

»Saa  for  Satan!  hvad  nu  Snobb.« 

Han  sprang  ned  af  Trappen,  hen  til  Flisen,  som  han  trampede  paa, 
og  saa  fløjtede  han  samtidig. 

Nu  løftede  Flisestenen  sig  langsomt  i Vejret,  <)g  Snobbs  blussende 
Ansigt  kom  atter  til  syne. 

»Skæget!  du  glemte  sku  Skæget,  James.« 

»Very  well,  Snobb,«  og  den  lange  tog  nu  imod  et  sort  Fuldskæg  og  en 
sort  tæt  Paryk,  som  han  omhyggelig  kom  i Rejsetasken,  den  han  saa  atter 
lukkede  forsigtig  i Laas,  og  puttede  den  lille  Nøgle  i sin  elegante  Vestelomme. 

Saa  optagne  var  de  to  af  dette  Arbejde,  at  ingen  af  dem  saa,  at 
en  lang,  fjortenaars  Dreng  sneg  sig  som  en  Kat  hen  til  Stentrappen,  og 
krøb  op  af  den  paa  alle  Fire,  op  i Haven  hen  til  højre,  under  den  store 
Syrenbusk,  der  stod  lige  ved  Trappen. 

»Hys!  hvad  var  det?  der  var  sku  nogen  der  rørte  sig  hernede,« 
udbrød  Snobb  forskrækket. 

»Sludder  Snobb!  stik  du  nu  bare  ned  i Reden  igen,  og  lugt  ikke 
for  meget  til  den  røde  Druesaft,  du,  medens  jeg  er  borte.« 

»Jeg  skal  nok  passe  paa  mig  selv,«  brummede  Snobb  og  forsvandt 
atter  i Dybet. 

»Saa  nu  lukker  jeg  for  Svinet,«  smaalo  James,  »gid  han  bare  drak 
sig  ihjel  med  det  samme,  saa  var  jeg  da  af  med  ham  det  Svin.« 

Flisen  laa  nu  atter  som  tidligere  ned  over  Hullet  og  James  sprang 
let  som  en  Dreng  op  af  Trappen,  lukkede  varligt  Døren,  drejede  Nøglen 
sagte  om,  trak  den  lige  saa  sagte  ud,  bandt  den  ved  et  Sejlgarn,  der 
hang  ved  en  af  Jerntræmmerne  henne  ved  Kældervinduet,  og  firede  saa 
Nøglen  ned  i Kælderen. 

Nu  saa  Viggo  fra  sit  Skjul,  at  han  tog  en  lang  Stok  frem  fra  den 
Syrenbusk  som  stod  ved  den  anden  Side  af  Trappen. 

»Hvis  jeg  var  krøben  ind  i den  Busk!  uh  ha!«  tænkte  Drengen. 
Men  hvad  nu  — ja  nu  saa  Viggo  til  sin  store  Forbauselse,  at  Manden 
brugte  Stokken  som  Springstok. 

Hvad  Kjærlighed  formaar.  ^ 

Han  satte  af  fra  Trappen  tvers  over  den  fintrevne  Grusgang,  over  t 
Græsplænen  og  nu  i lange  Spring,  fra  Bed  til  Bed,  fra  højre  til  venstre, 
frem  og  atter  frem,  indtil  han  naaede  Lunden,  saa  forsvandt  han  for 
Viggos  anspændte  Øjne. 

Først  nu  aandede  den  arme  Dreng  rigtig  frit,  og  nu  takkede  han 
Gud  saa  dybt  og  inderligt,  og  saa  lagde  han  Planen  for,  hvad  han  nu 
skulde  foretage  sig. 

Han  turde  neppe  røre  sig,  endsige  løbe  sin  Vej,  han  vidste  jo  ikke,, 
om  ikke  Snobb  stod  der  nede  og  kigede  op. 

Først  efter  et  helt  Kvarters  aandeløs  Spænding  gav  han  sig  til  at 
krybe  ganske  forsigtig  tvers  over  Grusgangen,  hen  over  Græsplænen  fra 
Bed  til  Bed,  indtil  han  naaede  Lunden ; saa  rejste  han  sig  op,  og  nu 
gik  det  i vild  Flugt  frem  gennem  Skoven;  som  var  han  forfulgt  af  den 
vilde  Jagt,  saadan  foer  han  af  Sted. 

Nu  var  han  paa  Landevejen,  nu  foer  han  over  Grøfter  og  Gærder,, 
indtil  han  naaede  Stationsvejen,  saa  pustede  hån  lidt,  og  stod  stille  og 
trak  Vejret. 

Langsomt  gik  han  nu  videre,  og  da  han  endelig  naaede  Stationen,, 
saa  — ja!  saa  saae  han  Toget  langt  borte  skinne  med  de  røde  Ildøjne 
og  den  hvidlige  Damp  ud  af  Halsen;  som  en  rasende  Drage  — saadan 
foer  det  af  Sted. 

Han  var  kommen  »for  sent.« 

Sommernatten. 

Alt  var  lukket  og  slukket  nu  ved  denne  Bistation,  det  var  det  sidste« 
Tog  for  den  Dag. 

Bedrøvet  og  raadvild  stod  han  nu  der  og  saa  sig  om. 

Da  faldt  hans  Øjne  paa  en  Vandpost,  der  stod  nok  saa  fredelig  og, 
viste  ham  sit  hvide  Porcelænsbæger,  der  hang  i en  Kæde  og  skinnede  i 
det  klare  Maanelys. 

»Aldrig!  aldrig  før  eller  senere,  havde  han  drukket  noget  der  smagte« 
ham  saa  velsignet,  eller  der  kvægede  ham  saa  meget,  som  netop  det 
friske,  rene,  kolde  Vand,  ovenpaa  den  grusomme  Gravluft,  den  Skræk  og 
Nød,«  det  fortalte  han  ofte  senere  hen  i Livet,  naar  han  talte  om  den 
Begivenhed. 

Havde  nu  Viggo  været  en  voxen  Mand,  havde  han  strax  henvendt 

sig  til  nogle  Folk,  der  gik  ved  Stationen,  og  faaet  dem  til  at  skaffe  sig 
en  Vogn,  men  han  var  kun  en  Dreng,  og  saa  tænkte  han  ikke  derpaa; 
ejheller  havde  han  Penge  nok  med  sig,  og  sligt  kan  forknytte  Drenge. 

Fire  Mil  er  da  let  at  gaa  i en  Sommernat,  tænkte  Gutten,  og  saa 
gik  han  rask  af  Sted ; langs  med  Skinnerne  gik  han  hele  Vejen,  saa  var 
han  vis  paa,  at  han  var  paa  rette  Vej,  og  at  han  kom  hjem. 

Saa  lys  var  Sommernatten,  at  Viggo  hele  Tiden  kunde  se  paa  sit 
Uhr  hvad  Klokken  var,  og  han  saa  paa  Uhret  hver  halve  Time. 

Engang  imellem  satte  han  sig  paa  en  Afvisersten,  da  Græsset  var 
aldeles  vaadt,  og  hvergang  han  gjorde  det,  saa  tænkte  han:  »aah,  nu  er 
du  snart  over  det  værste.« 

Kl.  fem  stod  han  foran  Havelaagen  til  sin  Moders  Villa. 

Sagte  lukkede  han  Laagen  op  og  i igen,  saa  listede  han  over  Grus- 
gangen hen  til  Vinduet,  — men  — du  gode  Gud!  sad  ikke  hans  Moder 
der  ved  Vinduet  med  et  kridhvidt  Ansigt? 

Eller  — var  det  et  Genfærd  ? 

Hans  Moder  kom  jo  aldrig,  end  ikke  om  Dagen,  hen  til  Vinduet, 
hun  laa  jo  lam  i Sengen  hele  Tiden. 

»Moer!  Moer! 

>Ja!  ja!  ja!«  — og  Vinduet  blev  skubbet  sagte  op  — »ja,  min 
Dreng!  min  kære  Dreng!«  hulkede  Moderen. 

Et  Minut  til,  saa  laa  Viggo  i sin  Moders  Arme,  og  de  kyssede  hin- 
anden og  græd  begge  to  af  inderlig  Glæde. 

»Hvordan  er  du  kommen  herhen  til  Vinduet,  Moder?« 

»Gaaet  herhen,  min  Dreng!  gaaet  herhen!  af  bare  Angst  over  Dig, 
over  at  Du  ikke  kom  i Gaar  Aftes,  da  de  andre  Drenge  kom;  saa  blev 
jeg  lige  med  et  mægtig  over  mine  Ben  og  stod  op,  svøbte  mig  i Sjaler 
og  Tæpper  og  gik  her  hen  til  Vinduet;  men  nu  vil  jeg  atter  gaa  i Seng, 
for  ellers  bliver  jeg  vel  syg. 

Skræk  og  Angst  lammede  mig  for  et  Aar  siden;  Skræk  og  Angst 
har  atter  givet  mig  min  Førlighed  igen. 

Det  var  saa  Guds  Villie.« 

Saa  rejste  Fru  Steenberg  sig  langsomt  op;  støttende  sig  paa  Viggos 
Skulder  gik  hun  rolig  hen  til  Bordet  og  derpaa  hen  til  Sengen. 

Nu  ringede  hun  paa  deres  Pige,  og  da  hun  saa  havde  hjulpet  hende 
i Seng,  bad  Fru  Steenberg  hende  om  at  lave  Kaffe  til  dem  og  give  dem 

noget  Smørrebrød  til,  og  lidt  efter  sad  de  saa  begge  hver  i sin  Seng  og 
nød  den  dejlige  Kaffe,  alt  imedens  de  talte  sammen  gennem  den  aabent- 
staaende  Dør. 

Pludselig  udbrød  Viggo: 

»Men  Gravrusten!  Gravrusten!  hvad  skal  saa  den  være  til,  naar  du 
nu  er  rask,  kære  Moder?« 

»Gravrusten!  — Viggo  dog!  ja,  jeg  tænkte  nok  hele  Tiden,  at  det 
var  den,  der  holdt  dig  tilbage  paa  Wynwood!  min  arme  Dreng!  har  Du 
virkelig  gennemgaaet  den  store  Angst,  at  være  ene  i en  Gravhvælving? 
Du  kunde  være  død  af  Angst!  Hvad  skulde  jeg  saa  have  gjort,  Viggo? 
Men  saa  har  Gravrusten  jo  dog  alligevel  hjulpet  mig,  min  kære,  velsig- 
nede Dreng,  den  er  jo  Skyld  i min  Angst!« 

Da  Klokken  slog  otte  paa  Jernbaneuhret,  stod  Viggo  hos  Politiinspek- 
tøren og  berettede  om  alt,  hvad  han  havde  opdaget. 

Der  blev  et  saadant  Røre  med  Telegraferen  og  Kommanderen  og 
Raaben  og  Spørgen,  at  Viggo  krøb  sammen  henne  i et  Sophahjørne, 
aldeles  fortumlet  af  al  dette  uvante  Staahej. 

Inspektøren  klappede  ham  paa  Skulderen  og  sagde : 

»Du  har  vist  Landet  en  stor  Tjeneste,  min  Dreng,  thi  i flere  Aar 
har  her  cirkuleret  falske  Sedler  og  Noter,  men  de  kom  fra  Udlandet,  og 
vi  har  ikke  kunnet  finde  eller  fange  Gavtyvene;  nu  har  vi  dem,  og  vil 
Gud,  skal  vi  fange  dem  alle  i Reden,  og  der  vil  blive  Glæde  over  hele 
Landet.« 

Viggo  svarede  intet,  men  følte  en  dyb  og  inderlig  Glæde  ved  at  han 
havde  gavnet  sit  Land. 

Med  ni-Toget  foer  han  saa  atter  af  Sted  til  Wynwood,  i Følge  med 
to  Opdagelsesbetjente  og  en  lille  Afdeling  Soldater;  dog  fulgtes  de  ikke 
ad  allesammen,  men  blev  spredt  om  i Toget,  Overbetjenten  klædt  som  Lord. 

Nu  kom  da  den  gamle  Slotsforvalter  (der  intet  anede  om  Tyvene) 
trippende  og  rokkende  med  sine  Nøgler  i Haanden. 

»Det  er  ellers  kun  om  Søndagen  at  Slottet  forevises,  men.  de  Herrer 
kommer  maaske  langvejs  fra?« 

Den  ene  af  Englænderne  viste  nu  hemmeligt  Slotsforvalteren  sit 
Polititegn,  og  det  virkede  i den  Grad  paa  den  gamle  Mand,  at  han  blev 
staaende  som  en  Billedstøtte  og  gabede  paa  Lorden  med  aaben  Mund. 

Saa  rystede  han  forbittret  paa  Hovedet  og  mumlede: 

»Har  man  kendt  Mage!  har  man  kendt  Mage!  Det  er  sandelig  godt, 
at  Sir  Veenfred  ikke  er  her,  thi  dette  taalte  han  saa  Skam  ikke.« 

Riddersalen  blev  nu  beseet  og  befølt  og  saa  gik  Vejen  til  Kapellet, 
dog  blev  fem  af  Herrerne  tilbage  i Riddersalen,  og  atter  andre  fem  blev 
i Kapellet. 

Resten  af  Selskabet  begav  sig  saa  forsigtig  ned  i Kryptkirken,  med 
Godsforvalteren  i Spidsen. 

For  vor  Ven  Viggo  var  alt  dette  en  hel  aandelig  Lidelse  og  Anspæn- 
delse; ja,  da  Jerndøren  ned  til  Kryptkirken  blev  aabnet  og  hvinende  og 
jamrende  drejede  sig  paa  sine  Hængsler,  da  — ja  — da  tog  han  i en 
af  Betjentenes  Arme,  og  saa  tog  denne  et  fast  Tag  i ham  og  fik  ham 
under  Armen. 

»Halløj!  du  taaler  nok  ikke  Kælderluften  * — hvad  min  Dreng?  ja, 
tænk  nu,  om  du  skulde  blive  hernede  alene  i flere  Timer,  saa  besvimede 
du  nok  — hvad  min  Ven?«  — Og  Betjenlen  kneb  ham  let  i Øret  og 
hviskede  til  ham : 

»Det  var  godt  gjort!  at  have  været  hernede  alene!  fy  for  Pokker, 
det  gjorde  jeg  Dig  ikke  efter;  Du  er  en  Pokkers  rask  Gut;  — naa!  der 
er  nok  Gravrust,  hvad,  der  henne  paa  Rosetterne,«  og  saa  lo  han  nok 
saa  fornøjet,  men  Viggo  kunde  knap  aande,  thi  han  hørte  tydeligt,  at  det 
puslede  i den  store  Kiste,  og  han  pegede  derhen,  hviskede  saa  noget  til 
Betjenten. 

»Guds  Død  og  Pine!  og  nu  foer  Betjenten  hen  og  aflukkede  Gitter- 
døren, der  førte  op  til  Kapellet,  tog  Nøglen  i Lommen  og  en  Revolver 
op  af 'Lommen  og  gemte  den  under  sin  Plaid. 

Saa  kiggede  han  ind  under  den  store  Kiste. 

• »Ho!  ho!  mine  Venner,  her  skal  De  se  en  sjelden  Kiste,  kom  og 
hjælp  mig  at  faa  Laaget  afj« 

Men  nu  foer  Godsforvalteren  op  i Vrede;  han  stod  og  holdt  den 
gamle  Lygte,  som  han  havde  tændt,  og  den  rystede  saadan  i hans  Haand, 
at  en  Betjent  tog  den  fra  ham: 

»For  Guds  Skyld!  nej,  rør  ikke  ved  den  gamle  Kiste,  det  er  »Sir 
John  Ellis  den  Onde«,  der  ligger  deri;  og  det  er  ham,  der  gaar  igen, 
ham,  der  spøger  her  i Slottet!  rør  for  Guds  Skyld  ikke  hans  Kiste.« 

»Ja  vel!  ja  vel!  det  kan  vi  saa  inderlig  godt  forstaa,  men  se  nu 
ere  vi  rejste  saa  mange  Mile  for  at  se  Slottet  og  alle  Mærkværdighederne, 

og  især  Spøgelserne,  saa  nu  maa  Godsforvalteren  ikke  nægte  os  den  For- 
nøjelse; ere  vi  vel  bange,  mine  Herrer?« 

»Nej!  nej!  lad  os  bare  aabne  Kisten  og  selv  se,  hvad  for  Spøgelser 
der  er  i.« 

»Laaget  kan  kun  skrues  af,«  indvendte  den  Gamle  med  en  forskræmt 

Mine. 

»Ser  man  det!  ser  man  det!  kom  nu  mine  Venner!«  og  nu  løftede 
4 Betjente  ganske  rolig  Laaget  af,  og  derpaa  blev  Kislen  undersøgt ; den 
indeholdt  dog  kun  nogle  gamle  Ben,  syntes.de. 

»Men  se  her!  her  er  vist  Laaget  til  hele  Spøgelsekassen,«  sagde 
Overbetjenten  og  saa  løftede  han  et  alenbredt  Laag  op  af  Kisten,  og  da 
saa  man  en  Lysning  strømme  op  fra  Jorden  under  Kisten. 

Laaget  blev  dog  nu  sat  sagte  paa  igen,  og  først  nu  blev  Flise- 
stenen, som  Viggo  havde  udpeget  med  sin  Fod,  løftet  varligt  op,  og  saa 
lagt  op  i Kisten,  ovenpaa  Laaget.  »Saa  kunde  der  ingen  Spøgelser 
komme  den  Vej,«  forsikrede  Betjenten. 

Nu  bøjede  han  sig  ned  over  den  underjordiske  Trappe  og  raabte: 

»Snobb!  Snobb!  er  du  der,  Snobb ! Kom  gamle  Dreng!  der  er  Ugler  i 
Mosen,  Snobb!  kom  og  hjælp  mig  dine  Sølvbarrer  ned!  hører  du,  Snobb!« 

Nu  fløjtede  han  tre  Gange  ganske  sagte,  da  hørte  de  allesammen 
slæbende  Trin  nede  fra  Løngangen,  derpaa  at  en  kravler  op  ad  Trappen, 
og  nu  viste  Snobbs  sortsmudsige  og  rødblommede  Ansigt  sig  op  over 
Trappen,  belyst  af  den  Lygte,  han  bar  i Haanden. 

Selv  kunde  han  jo  intet  se,  da  Lygten  blændede  ham,  og  Kælderen 
j'o  var  saa  godt  som  mørk. 

»Naa!  hvad  Satan  er  der  nu  i Vejen!  — det  har  vel  ikke  saadant 
et  Jav?«  og  nu  ravede  han  videre  op  af  Trappen,  helt  op  til  Kanten  af 
Kældergulvet;  i samme  Øjeblik  blev  han  greben  bag  fra  af  to  kraftige 
Hænder;  atter  to  andre  Hænder  lagde  Haandjern  paa  ham,  der  tabte 
Lygten  af  bare  Angst  og  brølede  som  en  gal  Tyr. 

Nu  halede  de  ham  helt  op,  og  saa  kom  der  ogsaa  Fodjern  og 
Lænker  om  Benene  paa  Snobb,  der  var  halv  beruset  og  'bandte  og 
skældte,  fnysede,  spyttede  og  sparkede  som  en  gal  Mand. 

Han  blev  nu  baaren  med  ned  i den  underjordiske  Gang,  for  at  han 
kunde  vise  dem  til  rette  eller  forklare;  men  det  var  til  ingen  Nytte,  thi 
han  rasede  bare  og  vilde  ikke  besvare  et  eneste  Spørgsmaal. 

Saa  saae  de  sig  da  omkring  paa  egen  Haand,  dog  gik  de  meget 
lempelig  frem,  fordi  de  ikke  vidste,  om  der  var  flere  saadanne  Karle, 
•som  Snobb,  dernede. 

Allerførst  opdagede  de  en  stor  Ovn;  der  brændte  en  stor  Kulild! 
Der  stod  en  stor  Gryde  med  Beg,  og  der  var  et  lille  Spisekammer  med 
mange  lækre  Sager. 

Der  var  et  Soverum  med  to  gode  Senge  med  gode  Dyner,  Tæpper  og  Puder 
i — der  var  et  helt  lille  Bogtrykkeri  med  Maskine,  Typer  og  Papirstabler. 

Der  var  endog  en  lille  Vinkælder,  det  var  dens  Indhold,  der  havde 
fristet  Snobb,  der  ellers  kunde  have  forsvaret  sig  godt  dernede  fra  med 
sine  Revolvere. 

Nu  laa  han  der  og  væltede  sig  som  et  Svin. 

Da  nu  en  af  Englænderne  resolut  trak  Proppen  af  en  af  Portvins- 
flaskerne, saa  formelig  brølede  Snobb  i blindt  Raseri : 

»I  forbandede  Tyveknægte!  vil  I la'e  Vinen  være  I Svinetryner !« 

»Din  Skaal,  Snobb!«  lo  Overbetjenten,  og  nu  raabte  de  alle  som. 
med  en  Mund,  »din  Skaal,  Snobb!«  og  saa  tømte  de  hver  et  Bæger, 
som  stod  paa  Bordet,  og  som  nu  gik  rundt  imellem  dem. 

Ja,  selv  Viggo  maatte  tømme  et  saadant  fordi  han  saa  ud  som  »et 
levende  Lig«,  yttrede  Overbetjenten;  og  sandelig,  det  var  velgørende. 

Kun  den  gamle  Godsforvalter  vilde  ikke  drikke  en  Draabe;  han' 
stod  hele  Tiden  som  Billede  paa  Forbauselse,  Skræk  og  saa  forøvrigt 
hel  idiotisk  ud,  det  gamle  skikkelige  Menneske. 

»Det  var  da  ellers  en  kostelig  Vin,  du  der  har  faaet  Kløer  i,  Snobb! 
det  skulde  vel  aldrig  være  en  af  de  ægte  gamle  Slotsvine,  hvad?  og  han 
læste  Etiketten  højt. 

Men  nu  vaagnede  den  Gamle  af  sin  Lammelse:  »Ih!  Gud  Fader 
bevares,  det  er  Herrens  fineste  Vine,  dette  er  over  al  Maade  skrække- 
ligt, Herrens  fine  Vine!  Saadanne  Skurke!  saadan  noget  Røverpak,«  og 
han  truede  af  Snobb,  der  laa  paa  Gulvet  og  lallede  og  halvsov. 

Efter  to  Timers  Undersøgelser  over  alt,  bar  de  Snobb  op  af  Kælde- 
ren, og  nu  vidste  de  temmelig  sikkert,  at  der  kun  var  ham  dernede,  thi 
nu,  da  han  var  fuldkommen  ædru,  svor  han  paa,  »at  de  kunde  rode  til 
Dommedag,  uden  at  finde  saa  meget  som  en  Kat  dernede.« 

Nu  kom  der  en  Vogn,  og  derpaa  anbragte  de  Snobb  og  fire  Be- 
tjente,  og  saa  lød  Instrukserne: 

»I  svarer  mig  til  Knægten  med  Jert  Liv  og  venter  paa  os  deroppe 
paa  Stationen.« 

»Ja  vel!  ja  vel!«  — og  saa  kørte  de  med  ham,  og  Viggo  aandede 
lettere  nu,  og  først  nu  kom  Mundene  rigtig  paa  Gang. 

Det  var  rørende  at  se  den  gamle  Slotsforvalters  Glæde  over  at  vide, 
»at  nu  var  Spøgelserne  fjernede  fra  hans  kære  Herres  Slot,  og  nu  skulde 
han  skrive  til  ham,  at  han  atter  maatte  vende  tilbage,«  og  saa  stod 
Taarerne  ham  i Øjnene. 

Der  var  ikke  Tale  om,  at  de  andre  Betjente  maatte  gaa  op  til 
Stationen  for  at  faa  Middagsmad  — nej ! nej ! i hans  eget  Hus,  ved  hans 
eget  Bord  skulde  de  modtages  som  Hædersgjæster;  især  den  kække 
Viggo,  denne  prægtige,  modige  Dreng,  ham  vilde  han  ikke  slippe,  hans 
Hustru  skulde  se  ham  og  takke  ham  og  de  skulde  alle  have  det  saa 
hyggeligt.« 

Ja!  der  var  sandelig  hyggeligt,  dernede  hos  Godsforvalteren. 

Bordet  bugnede  af  herlige  Retter  og  den  bedste  Vin  kom  frem,  og 
som  Dessert  en  prægtig,  stor  Pinsekage,  som  bruges  saa  meget  i Eng- 
land. 

»Se,  det  var  nu  det,«  sagde  den  engelske  Overbetjent,  »nu  skal  vi 
holde  Ørerne  stive;  thi  nu  skal  vi  paa  Rævejagt,  og  allerhelst  fanger  jeg 
Ræven  oppe  paa  Stationen  — men  slipper  han  fra  os  der  i Mængden, 
saa  maa  vi  nappe  ham  i hans  Hule,  hvor  nu  disse  fire  Herrer  skal  ned 
at  holde  Vagt. 

Soldaterne  ere  her  rundt  om  i Skoven,  de  har  alle  Proviant  med 
sig  og  samles  om  Slottet  ved  min  mindste  Fløjtetone.« 

Saa  lød  en  skingrende  Pibe  fra  den  engelske  Lords  Fløjte,  og  et 
Sekund  efter  svarede  en  Pibe  ovre  fra  Skoven. 

»All  right!  Og  nu  Tak  for  venlig  Modtagelse,  kære  Hr.  Godsforvalter 
og  Frue,  og  »paa  Gensyn« ; naar  Forhørene  skal  holdes,  da  bliver  det 
her  paa  Wynwood.« 

»Farvel,  farvel,  kære  Venner!  jeg  føler  mig  saa  let,  som  om  en 
hel  Byrde  var  væltet  fra  mit  Bryst.« 

»Ingen  Spøgeri  mere!  ingen  Genfærd  eller  Svovldampe!  Ja!  Gud 
velsigne  den  kære  Dreng;  nu  kan  vi  to  Gamle  da  sove  rolig  i Nat.« 

Smaasnakkende  fulgte  han  Gæsterne  helt  ud  igennem  Haven,  gennem 
Havelaagen  ud  paa  Vejen,  og  stod  saa  og  vinkede  med  Haanden,  saa 

rokkede  han  lykkelig  og  glad  tilbage  og  smaamumlede:  »ingen  Spøgelser, 
ingen  Genfærd;  min  kære  Winfred  tilbage,  aah,  Gud  ske  Lov!  Gud 
ske  Lov!« 

Den  engelske  Lord  og  hans  Følge  vandrede  saa  smaapassiarende 
hen  ad  Vejen  til  Stationen. 

Viggo  gik  lidt  bag  efter;  han  saa  spejdende  efter  de  Steder,  som 
han  troede  at  genkende,  hvor  han  sprang  over  igaar  Aftes,  og  da  de 
kom  til  Vandposten  og  Porcelainsbægeret,  da  dyede  han  sig  ikke,  men 
maatte  hen  og  klappe  paa  den  rare  Post,  og  drikke  af  det  rare  Bæger 
og  — takke  Gud  for,  at  det  var  gaaet  saadan. 

Et  Kvarter  kan  være  kort,  et  Kvarter  kan  være  langt,  det  fik  Viggo 
at  føle,  da  de  utaalmodige  ventede  paa  Toget  fra  London. 

Hvert  Minut  saa  Viggo  paa  sitUhr;  kom  det  dog  aldrig,  dette  Tog? 
jo!  nu  endelig,  nu  lød  der  en  fjern  Piben,  og  det  forekom  Viggo,  at  der 
blev  trukket  Istraade  gennem  alle  hans  Marvpiber,  da  han  virkelig  saa 
Toget  komme  susende  ind  under  Perrontaget. 

»Nu  Ørerne  stive,  unge  Mand,  og  nu  husk  paa  Tegnet;  ser  Du‘ 
ham,  saa  raaber  Du  højt:  »Onkel!  denne  Vej!«  og  saa  gaar  Du  uden 
videre  hen  og  tager  ham  i Haanden.  »Du  tager  jo  fejl«  naturligvis,  for- 
sikrer Du  saa,  men  saa  har  vi  Kig  paa  ham!« 

Viggo  nikkede  bare,  tale  kunde  han  ikke  for  Spænding  og  Angst. 

Han  var  belavet  paa  at  se  efter  en  høj,  mager,  mørk  Gentleman, 
med  eller  uden  Skæg  eller  Briller;  Øjnene!  Øjnene!  Slangeøjnene,  dem 
skulde  hari  nok  kende. 

Mon  han  kom  fra  første  — anden  eller  tredie  Klasse? 

Det  Spørgsmaal  havde  de  Alle  drøftet;  men  Viggo  stod  béstemt  paa 
at  vente  ham  fra  anden  Klasse,  og  nu  stod  han  der,  stiv,  stille  og  spej- 
dende; han  syntes,  at  han  stod  som  et  livløst  Menneske;  han  hørte  ikke, 
de  talte  til  ham,  han  følte  ikke,  de  puffede  til  ham,  han  var  kun  oppe 
i én  Tanke  — naar  kommer  han? 

Nu  stivnede  Blodet  i hans  Aarer,  for  nu  saa  han  denne  rædsels- 
fulde Skikkelse  komme  nærmere ; fin  — soigneret,  med  Rose  i Knap- 
hullet kom  han  gaaende  let  og  elegant  og  saa  sig  stolt  omkring  med 
hævet  Hoved  og  missende  Øjne;  nu  vilde  han  gaa  forbi  Viggo,  der  stod 
midt  i Døren  og  stirrede  paa  ham  med  stive  Øjne  og  dødblegt  Ansigt 
— da  — ^ ja  da  styrtede  den  blege  Dreng  bevidstløs  om  for  hans  Fødder. 

De  engelske  Betjente  ilede  hastig  hen  til  Hjælp,  men  den  mørke, 
høje  Herre  saa  ned  paa  den  syge  Dreng  med  Ligegyldighed,  saa  tog  han 
et  langt  Skridt  hen  over  ham  og  gik  rolig  ud  af  Stationsbygningen  uden 
at  se  sig  om. 

Ingen  af  Betjentene  turde  dog  anholde  ham,  de  kunde  ikke  være 
aldeles  sikre  paa,  at  det  var  den  Rette. 

I Frastand  fulgte  dog  to  Mand  efter  Herren,  der  gik  let  og  hastigt 
hen  ad  Landevejen  uden  at  vende  sig  om. 

Da  de  naaede  Skoven,  drejede  de  dog  (efter  Overenskomst)  af  til 
Højre,  medens  Herren  gik  lige  ud. 

»Der  blev  jeg  s’gu  hed  om  Ørerne,«  smaasnakkede  han  med  sig 
selv;  »hm!  det  var  da  underligt  med  den  blege  Dreng  med  de  stirrende 
Øjne,  jeg  synes  forresten,  at  jeg  har  set  ham  før,  men  hvor?« 

Havde  hans  Hukommelse  nu  staaet  ham  bi,  saa  at  han  havde 
husket,  at  det  var  den  Dreng,  der  løb  i Haven,  da  Maleren  for  et  Aar 
siden  var  der  • — saa  — ja  saa  var  han  ilet  gennem  Skoven  og  over 
Mark  og  Eng  til  næste  Station  og  flygtet  bort;  nu  kunde  han  ikke  gen- 
kende Viggo,  der  var  voxet  saa  urimeligt  i det  sidste  Aar. 

»Hvor  mon  de  to  Englændere  blev  af?«  han  vendte  sig  om  og 
spejdede  til  alle  Sider;  »nej,  her  er  jo  ikke  en  Moders  Sjæl;  naa  — 
væk  med  alle  Skrupler,  nu  er  Du  jo  snart  i Ro  i Din  Rede,  James,  og 

om  to  Maaneder  lukker  vi  for  hele  Kassen  og  rejser  til  Amerika,  saa 

kan  de  spejde  og  søge  efter  Falskmøntnerne,  saa  længe  de  vil. 

Uden  at  se  paa  den  dejlige  Maane,  uden  at  ændse  den  friske,  nys 
udsprungne  Skov,  uden  at  mærke  den  Fuglesang,  de  klukkende  Toner 

fra  den  lille  graa  Nattergal,  og  uden  at  mærke  Duften  af  Liljeconval  og 

Syrener  gik  han  rask  videre  gennem  Skoven;  og  da  han  saa  kom  til 
Haven^  opsøgte  han  den  lange  Stang,  der  stod  i noget  Humlekrat,  og  nu 
gik  det  i lange  Spring  hen  over  Plainerne,  for  at  ikke  Gartneren,  naar 
han  den  næste  Morgen  kom  for  at  rive  Havegangene,  skulde  opdage  Spor 
i Grusgangene,  der  hele  Ugen  vare  uberørte. 

Fantastisk  var  hele  det  Billede  med  det  gamle  Slot  i Baggrunden, 
de  høje,  ranke  Popler,  de  store  Plainer,  hvor  denne  tynde  Skikkelse  kom 
hoppende;  han  lignede  en  Kænguruh,  der  flygter.  Maanen  stod  lys  og 
klar  over  det  Hele. 

Ikke  et  af  de  Snese  Øjne,  der  vare  rettede  mod  Slottet  fra  Skov  og 

Buske,  ikke  et  af  dem  saa  al  denne  Herlighed  i Naturen;  de  saa  kun 
Et  — og  det  var  ham,  den  store,  lange  Kænguruh,  der  nu  stod  ovre 
ved  Slotstrappen  og  ikke  anede,  at  alle  de  Øjne  spejdede  saa  ivrigt 
efter  ham. 

Stille  satte  han  Stokken  ind  i Syrenbusken,  halede  Nøglen  op  ved 
Seglgarnet,  op  af  Vinduet,  satte  den  sindigt  og  lydløst  i Nøglehullet, 
lukkede  langsomt  op  og  lod  den  tunge,  jernbeslagne  Dør  falde  ganske 
sagte  tilbage  i Kælderen. 

Som  en  Kat  sneg  han  sig  ned  ad  Trinene;  Døren  kom  langsomt  til- 
bage igen.  Nøglen  drejedes  om  og  blev  hængt  op  paa  sin  Plads. 

»Ah,  det  lettede!  jeg  ved  ikke,  hvordan  det  var  fat  med  mig  i 
Aften,  men  jeg  følte  mig  til  Mode,  som  om  Hundrede  Øjne  fulgte  mig; 
bah!«  — han  satte  Hænderne  i Siden  og  strakte  sig  og  gabede,  saa 
saae  han  sig  omkring. 

»Ja  sæt,  jeg  nu  virkelig  er  bleven  forfulgt,  saa  kan  de  dog  ikke 
gøre  mig  noget  nu;  hører  jeg  bare  Nogen  gaa  i Grusgangen  eller  oppe  i 
Kapellet,  saa  stikker  jeg  ned  i Løngangen  gennem  Kisten  eller  Flisen, 
og  saa  ud  og  op  gennem  Løngangen,  op  i Skoven  ad  Løndøren  ved 
Bakken,  saa  kan  de  snuse,  saa  længe  de  vil,  mig  faar  de  dog  aldrig  fat 
i,  jeg  er  dem  for  klog.« 

Han  famlede  sig  frem  til  Flisen,  saa  trampede  han  paa  den;  atter 
tre  Gange  trampede  han  — intet  Svar. 

Atter  trampede  han  tre  Gange  — intet  Svar. 

»Saa  for  Satan!  nu  er  han  fuld  igen,  det  Svin;  ja,  saa  maa  jeg  jo 
selv  løfte  Flisen  op,  det  er  ellers  Snobbs  Bestilling;  der  skal  nogen  til  det 
værste. 

Jeg  maa  tænde  Lygten  først,  her  er  saa  forbandet  mørkt  og 
uhyggeligt  i Aflen;  det  er  nu  fordi  jeg  har  faaet  Skræk  i Blodet.« 

En  Svovlstik  blev  reven  af.  Lygten  taget  ned  og  tændt  og  saa  sat 
hen  under  en  af  Kisterne  ved  Vinduet,  for  at,  hvis  der  skulde  være 
nogen  oppe  i Haven,  de  da  ikke  skulde  opdage  Lysningen. 

Han  bukkede  sig  ned  og  skubbede  Lygten  langt  ind  under  Kisten; 
da  pludselig  mødte  han  lo  Øjne,  der  slugte  ham  med  et  spændt  Udtryk. 

Med  et  Sæt  rejste  han  sig  op,  han  følte  sig  som  lammet  af  Skræk. 

»Hvad  er  det!  Jeg  er  ikke  ene!  Var  det  et  levende  Menneske? 
eller  — eller  — et  Genfærd?« 

Aah  Vrøvl!  det  kan  være  en  Kat,  der  er  falden  ned  gennem  Gitteret 
ved  Vinduet. 

Nej,  nej!  det  var  Menneskeøjne,  flygt!  flygt,  James!  flygt!«  — men 
nej ! han  rørte  sig  ikke  af  Pletten,  han  følte  sig  lammet  af  Skræk. 

En  Lysstribe  faldt  hen  over  Kisten,  han  vendte  sig  hastig  om,  og 
nu  var  han  sig  selv.  Let  sprang  han  hen  til  Flisestenen,  der  sagte  blev 
løftet  i Vejret,  saa  var  han  reddet. 

»Snobb!«  udbrød  han  lettet  — og  saa  stod  han  pludselig  Ansigt  til 
Ansigt  med  Snobb  — nej,  med  en  vildfremmed  Mand,  en  Betjent. 

»Død  og  Helvede!«  udbrød  han,  saa  gjorde  han  et  langt  Spring 
hen  mod  Stentrappen,  men  blev  væltet  bagover,  og  skønt  han  rev,  bed 
og  sparkede  som  et  vildt  Dyr,  kom  dog  Fodjernene  paa  i samme  Øjeblik 
og  derefter  Haandjernene  — saa  hurtigt,  at  han  ikke  fik  Tid  til  at 
trække  sin  Revolver  frem. 

»Se  saa,  min  fine  Herre,  nu  gaar  Vejen  til  London  igen,  hvis  De 
ikke  har  noget  imod  det.« 

»Hold  Kæft!  Hvor  er  Snobb?« 

Et  Dunk  i Ryggen  overbeviste  ham  om,  at  han  ikke  turde  tale  saa- 
ledes  til  Rettens  Folk. 

»Hvor  er  Snobb?  For  Satan!  saa  svar  dog.« 

»Rottens  Folk  taaler  ikke  en  saadan  Tiltale  og  ere  ikke  forpligtede 
til  at  svare  dem.« 

»Svar  mig  bare,«  bad  han  nu,  »hvor  er  Snobb?« 

»Han  sidder  oppe  paa  Stationen  og  sover  sin  Rus  ud,  og  venter 
kun  paa  Dem  for  at  tage  til  London  sammen  med  sin  gamle  Kammerat.« 

»Jeg  er  ikke  hans  Kammerat!  jeg  er  hans  Herre  — det  fulde 
Svin,  nu  har  han  igen  drukket  for  meget;  ellers  havde  de  næppe 
fanget  os.« 

Hele  Vejen  op  til  Stationen  gik  Fangen  og  skulede  fra  den  efle 
Side  til  den  anden,  som  om  han  pønsede  paa  Flugt,  men  da  der  ved 
Betjentens  Fløjten  myldrede  Soldater  ud  af  Skoven,  saa  løftede  han 
Skuldre  og  Øjenbryn  i Vejret,  som  om  han  vilde  sige:  »Haabløst«,  og 
gik  saa  sløvt  videre. 

Der  var  Røre  der  oppe  paa  Stationen.  De  ventede  jo  paa  »Eng- 
lands største  Gavtyv«. 

Folk  stod  i Grupper  og  passiarede,  men  flest  stod  henne  ved  Viggo, 

der  atter  var  kommen  til  Besindelse,  og  som  maatte  besvare  hundrede 
Spørgsmaal,  som  blev  rettede  til  ham. 

En  Betjent  fortalte  højt  og  lydt  om  Viggos  Bedrift. 

»Der  er  han!  der  er  han!«  lødt  det  nu,  og  nu  saa  man  »James« 
komme  langsomt  gaaende  med  bundne  Hænder. 

Viggo  rørte  sig  dog  ikke,  han  saa  dem  komme  forbi,  saa  Folk  løbe 
efter  Toget,  men  han  sad  træt  og  anspændt  og  haabede  bare  paa  at 
komme  hjem.  Den  foregaaende  Dags  aandelige  og  legemlige  Anstrængel- 
ser  havde  gjort  ham  syg. 

Nu  peb  da  endelig  Toget,  og  glad  satte  Viggo  sig  op  i Waggonen 
sammen  med  Overbetjenten  og  to  andre  Betjente. 

Det  øvrige  Selskab  blev  eskorteret  af  Soldater  i tredie  Klasse,  og 
Viggo  trak  Vejret  lettere;  han  liavde  gyst  for  at  sidde  i Coupé  med 
James  og  Snobb.  Viggo  saa  ud  af  Vinduet,  da  de  kørte;  han  saa  atter 
Vandposten  med  det  hvide  Porcelainsbæger ; han  saa  de  høje  Popler 
rage  op  over  Wynwoods  Slotsbanke  langt  borte;  han  saa  de  dejlige  Skove. 

Han  saa  de  høje  Telegrafstænger,  der  ligesom  store  Lillieconvaller 
stode  plantede  paa  Vejen,  han  saa  Snorene  imellem  dem;  Snorene,  der 
hele  Tiden  snart  sænkede  sig,  snart  løftede  sig,  syntes  han,  og  saa  Maanen, 
den  dejlige,  dejlige  stille  Maane,  den  stod  og  lyste  over  det  hele  frede- 
lige Billede. 

Ja  alt  dette  saae  han,  og  dog  kun  som  i Drømme,  og  som  i 
Drømme  hørte  han  Betjentenes  Samtale,  der  drejede  sig  pm  ham  og 
Falskmøntnerne. 

Toget  udstødte  saa  et  forfærdeligt  Hvin  og  susede  ind  under  Perron- 
taget. 

Viggo  foer  op  af  Søvne,  han  vidste  ikke  straks,  hvor  han  var;  han 
gned  Øjnene. 

»Hjemme,«  aah,  Gudskelov,  nu  kan  jeg  vel  gaa  hjem  til  Mo’er? 
og  i sin  Befippelse  rakte  han  Betjentene  Haanden,  nikkede  og  sagde: 

»Farvel  og  Tak  for  idag.« 

»Vil  den  unge  Herre  ikke  have,  jeg  henter  en  Cab?« 

»Nej  Tak!  det  behøves  ikke,  om  ti  Minutter  er  jeg  hjemme.« 

Døren  blev  lukket  op,  og  ud  foer  Viggo,  som  om  det  var  ham,  der 
var  tagen  til  Fange,  ud  foer  han,  borede  sig  gennem  Mængden  og  stod 
kort  efter  ved  sin  Moders  Dør.« 

»Prægtig  ung  Fyr!  ret  en  Genllennan  bliver  han,  og  saadan  et  Held 
og  en  Lykke,  han  har  haft  med  sig.« 

»Ja  vel!«  sagde  Overbetjenten,  »men  I glemmer  rent,  at  al  det 
Held  og  al  den  Lykke  har  han  sit  store  Mod  og  sin  store  Kærlig- 
hed at  takke  for.« 

Nu  kommer,  hvad  der  maatte  komme. 

»Hvor  Du  er  bleg,  min  Dreng,  vil  Du  have  Mad,  er  Du  sulten?« 
spurgte  Fru  Stenberg  og  lod  sin  Haand  glide  hen  ad  sin  kære  Drengs 
Hoved. 

»Nej,  Moer,  men  allermest  er  jeg  træt,  og  saa  fryser  jeg  — nej, 
jeg  mener,  jeg  er  saa  hed,  og  Blodet  brænder  og  værker  i alle  mine 
Aarer.« 

»Du  er  da  vel  ikke  syg,  min  kære  Dreng,«  hendes  Haand  søgte 
Pulsen,  jo,  den  jagede  jo  afsted,  og  Hænderne  og  Hovedet  brændte; 
»aah.  Gud,  om  Du  bliver  rigtig  syg,  Viggo,  saa  er  det  da  for  min  Skyld.« 

Hurtig  kom  han  i Seng,  og  det  lindede  og  kølede  at  lægge  det 
trætte,  hede  Hoved  paa  den  svale  Lærredspude  og  at  føle  Moders  bløde 
Haand  hen  over  sit  Haar. 

Den  svale  Sommerluft  strømmede  ind  af  det  aabentstaaende  Vindue, 
jo  det  var  henrivende  dejligt,  nu  frygtede  han  intet  mere. 

Doktoren  kom  og  erklærede,  at  Viggo  fejlede  ikke  andet,  end  hvad 
der  nødvendigvis  maatte  komme  efter  hele  denne  Episode. 

»Ro  og  Stilhed  og  kun  Moder  og  Pigen  at  tale  med.  Det  kan 
blive  Nervefeber,  men  vi  haabe,  at  det  kun  bliver  en  otte  Dages  Hvile; 
det  er  jo  en  storartet  Handling,  han  har  foretaget  sig  for  Deres  Skyld, 
lille  Frue.« 

»Ja,  han  er  velsignet,  og  Gud  Herren  har  ogsaa  lagt  Velsignelse  i 
hans  Gerning  ved  at  tage  Lamheden  fra  mig.« 

»Ja,  saadanne  Mirakler  sker  undertiden,  lille  Frue,  og  vi  Læger  gaar 
og  haaber  og  stoler  paa  saadanne  Hændelser;  naa!  sov  nu  vel,  lille 
Frue,  og  tak  Gud  for  den  prægtige  Gut,  De  har.« 

Helten  Viggo. 

En  Uge  efter  kom  Viggo  op,  og  da  han  første  Gang  sad  ude  i Haven 
i en  Gyngestol  henne  under  en  udsprungen  Syrenbusk,  saa  han  til  sin 

Forbauselse,  at  der  stod  saa  mange  Drenge  henne  ved  Havelaagen  iid  til 
Vejen,  og  længere  ude  paa  Vejen  stod  der  Skolepiger  og  saa  ind  paa 
ham,  der  nu  var  bleven  deres  »Helt«. 

Fru  Stenberg  kom  nu  ud  i Haven 

»Se  Viggo,  disse  Drenge  har  hver  Dag  hørt  om,  hvordan  du  havde 
det,  og  Blomster  og  Kager  er  der  kommen  til  Dig,  men  Du  fik  intet  af 
det  altsammen.« 

»Mo’er,  det  var  kønt  af  mine  Kammerater.« 

Viggo  drejede  Hovedet  om  mod  Havelaagen  og  nikkede  ud  lil 

dem. 

Saa  kom  en  Kasket  af,  og  saa  en  til,  og  lige  med  et  bleve  alle 
Kasketter  svingede  i Luften,  og  et  højt  Hurra!  lød  fra  de  flinke  Drenge; 
saa  stormede  de  af  Sted  i susende  Fart. 

Forhørene. 

Sir  Weenfred  kom  til  Wynwood.  Han  boede  hos  Godsforvalteren, 
der  var  ude  af  sig  selv  af  Glæde  over,  at  hans  elskede  unge  Herre  atter 
var  kommen  tilbage  til  Fædrenegodset. 

I Forhørene  tilstod  James  Alt  og  pralede  med  sin  Snuhed. 

Saa  fortalte  han  trodsigt  om,  hvordan  han  havde  skræmmet  Maleren, 
der  begyndte  at  genere  ham,  fordi  han  kom  hver  Dag,  og,  som  sagt, 
fordi  den  tossede  Dreng  var  med. 

Han  var  sjæleglad,  fortalte  han,  den  Dag  de  bar  Maleren  blødende 
og  døende  bort,  og  han  erklærede  raat,  at  han  havde  haabet  paa,  at 
Snobb  skulde  have  drukket  sig  ihjel,  og  at  han  havde  sat  flere  Flasker 
Vin  frem  med  Villie;  ellers  vilde  han  selv  »gjort  det  af  med  ham,« 
som  han  udtrykte  sig,  som  var  det  den  naturligste  Ting  paa  Jorden. 
Kort  sagt  han  pralede  med  sin  Siethed  og  sin  Klogskab. 

Han  forklarede,  at  han  havde  ladet  Snobb  hugge  Huller  op  gennem 
Gulvet  op  i Kisten,  og  muret  et  Rør  som  en  Skorsten  op  i Kisten,  dels 
for  at  faa  mere  Luft  ned,  men  hovedsagelig  for  at  kunne  lade  Laagene 
klapre  hver  Mørkning. 

At  Sir  Weenfred  var  sygelig  nervøs  og  ængstelig  over  Broderens 
Død  var  jo  naturligvis  Hovedpunktet,  hvorfor  det  hele  lykkedes;  hans 
Samvittighed  lod  ham  jo  høre  og  se  Spøgelser  allevegne  dengang,  og 
saa  fulgte  det  ene  med  det  Andet. 

Slutning. 

Da  Sommersolen  atter  lyste  og  varmede  Wynwoods  gamle  Mure 
da  rykkede  Stamherren  efter  tyve  Aars  Sorg  og  Bod,  atter  ind  i det 
fædrene  Slot. 

Hustru  og  Børn  fulgte  med,  Liv  og  Glæde  og  Lykke  fulgte  med 
dem,  saa  at  Wynwoods  Have  og  Skove  nu  genlød  af  muntre  unge 
Stemmer,  og  Plænerne  og  Baadene  i Aaen  oplivedes  af  rosenrøde  Dame- 
kjoler — store  Straahatte  og  lysklædte  Herreskikkelser. 

Det  var  de  Spøgelser  der  nu  huserede  paa  »Wynwood«. 

Viggo  og  hans  Moder  var  stadige  Gæster  derude  hver  Sommerferie. 

De  bleve  forkælede  og  forvænte  derude  af  Sir  Weenfred  og  hans 
hele  Familie. 

Viggo  blev  Kunstner  ligesom  Faderen;  hans  første  Studierejse  gjaldt 
Danmark;  der  i det  lille  hyggelige,  maleriske  Farum,  slog  han  sig  til 
Ro,  der  genfandt  han  alle  de  Punkter,  som  hans  elskede  Fader  havde 
afbildet,  der  genfandt  han  den  dybe  Poesi,  som  hans  Fader  havde  følt 
og  udmalet  for  ham  som  Dreng,  og  der  genfandt  han  Klokketaarnet, 
hvor  den  lille  fattige  Bondedreng  var  listet  op  i ved  Midnat  og  havde 
skrabet  Rust  af  Kirkeklokken  til  sin  syge  Moder. 

Taarerne  blændede  hans  Øjne,  da  han  første  Gang  kom  derop  — 
hvor  levende  mindedes  han  nu  Alt  fra  sin  Barndom. 

# Snart  kom  Malerkassen,  Stol  og  Studiekasse  derop,  og  nu  fængslede 
han  Klokketaarnet  paa  Lærredet. 

Hans  første  Billede  paa  Udstillingen  i London  forestillede  en  lille 
Dreng,  der  stod  med  Angsten  malet  i hvert  Træk  og  skrabede  Rust  af 
en  Kirkeklokke. 

Det  fulde  Maanelys  faldt  ind  over  det  blege,  dejlige  Barneansigt, 
det  strejfede  hver  Bjædke,  hver  Spindelvæv  og  hvert  Tougværk  og  Søm, 
saa  at  det  var  af  stor  Farve  og  Lysvirkning,  men  selve  Billedet  var 
gribende  og  rørende. 

Men  hjemme  paa  hans  lille  Moders  Skrivebord,  der  stod  en  sleben 
Glasflaske  med  Glasprop,  der  er  ombundet  med  et  højrødt  Baand. 

En  Seddel  var  klistret  paa  Flasken  og  bar  den  Indskrift: 

»Gravrust«. 


’vV;''^>  ^ I 839.83  B11H  C001 

*=.  'v ' ^ ^ ^ ^ i'’*  .\'  , 4 I Hvad  kaerllghed  tormaar! ; Fortaellinger 


Tidligere  er  udkommet : 


0112  089031162 


ortællinger  ognventfi’^y 


af 


Fru  Alfrida  Baadsgaard, 

Blornstermaleninde. 

Pris:  2 Kr. 

Forfatterinderil  den  bekendte  Blomstermalerinde,  har  en  lykkelig 
Evne  til  at  fange  de  Unges  Øren  og  Hjerter  i sine  Smaafortællinger. 

Den  samme  Elskyrerd^ghed,  som  præger  hendes  Personlighed,  kommer 
til  Orde  i hendes  Arbejder.  Fordringsløst  og  kønt,  tendensløst  og  menne- 
skelig, fortæller  hun  om  Menneskers  gode  og  svage  Sider,  om  Livets 
underlige  Tilskikkelser,  som  ofte  faar  et  Udfald,  man  mindst  havde 
. ventet.  Overalt  er  hendes  Retfærdighedsfølelse  fremherskende,  og  i r ' 
Eventyrene  aaÉenbarer  hun  en  Fantasifylde,  som  er  i Slægt  med  vore 
Evéntyrdigteres  bedste  Traditioner.  Ogsaa  Voxne  ville  med  Fofhgjeke 
læse  disse  Fortællinger  dg  Eventyr,  hvor  et  varmt  og  rigt . Kvmdehj^te 
wemlt  gør  sig  gældende.''  . ; 

' " . (NationaltiderCée),  / ' " ^ 

, Emnerne  til  Fortællingerne  ere  hentede  saavel  fra  Fantasiens  yeråe^^^^l^^ 
.^om  fra  det.  daglige  Liv,  og  der  er  ved  Fremstillingen  stedse  taget 
til  de  unge  Læseres  Fatteevne 'dg  Forestillingskreds.  . 

Geimemgaaende  er  der  forenet  pædagogisk  Øjemed  med  det  undter^T;;’ 
:holdende  Moment,  saq,.  at  Børnene  kunne  have  bgiade  Nytte  og  For^^Mdliae  ... 
af  Læsningen,  thi  netop  ved  Lekture  for  Ungdommen  gælder 
Stoffet  baåde  kan  vække  Interesse  og  tillige  virke  belærende.  . 

’ Ved  de  foreliggende  Fortællinger  er  det  imidlertid  lykkedes  i 
vfinlig  Grad,  hvilket  ogsaa  ftemgaar  af  det  smukke  Forord- 
Prpvst  Levinsen  har  givet  Bogeh  sin  Anbefaling. 

Faas  i jalie  Ifoglader. 


